cyanic-selkie/wikianc huggingface dataset:
ߡߟߋߞߎߦߊ
ߡߊ߲߬ߘߋ߲߬ ߡߟߋߞߎߦߊ ߓߏߟߏ߲߫ ߝߟߐ
ߊ߬ ߣߴߌ ߦߋ߫ ߞߴߌ ߘߌ߯ߣߊߢߐ߲߯ ߖߡߊ ߕߍߡߊ߬. ߦߌߟߡߊ:ߡߟߋߞߎߦߊ ߦߌߟߡߊ:ߘߐ߬ߝߐ
ߛߏߟߊߙ ߔߞߊ߫ ߔߑߙߐߓ
ߙ
ߝߏ߬ߟߏ߲߬ߝߊߟߊ߲ ߞߎߘߍ߫ ߞߋ߲߬ߥߟߎ߬ ߦߙߌߞߊ ߟߊ߫. ߕߋ߬ߟߋ ߖߊ߲ߓߋ ߞߟߊߦߊ ߣߌ߫ ߕߟߋ߬ ߝߢߐ ߟߊߞߊߟߌߦߊߟߌ ߏ߬ ߟߎ߬ ߟߊߞߏߟߐ߲߫ ߘߊ߫ ߝߊ߯ߘߐߞߍ߫ ߂߀߲ ߕߊߟߊ߲ߕߍ ߟߋ߬ ߟߊ߫߸ ߞߏ߬ߣߌ߲߬ ߤߊ߲߯ ߓߌ߬߸ ߏ߬ ߟߎ߬ ߟߊ߫ ߞߏ ߡߊ߫ ߛߋ߫ ߞߟߊ߬ߟߐ߲߫ ߠߊ߫ ߡߎߣߎ߲߬. ߏ߬
ߛߏߟߊߙ ߔߊߞߊ߬
ߛߏߟߊߙ ߔߑߙߐߓ ߔߞߊ߫ ߞߍ߫ ߕߐ߫ ߦߋ߫ ߝߏ߬ߟߏ߲߬ߝߊ߬ߟߊ߲߬ߕߍ ߘߌ߲߬ߞߌ߬ߙߊ߬ ߛߏ߲߯ߓߊ߫ ߓߊߟߌ ߏ߬ ߟߋ ߞߊ߬ߙߊ߲߬ ߠߊ߫߸ ߏ߬ ߡߍ߲ ߦߋ߫ ߕߋ߬ߟߋ ߛߊ߲ߡߊߛߓߍ ߘߊ߲ߕߊ߫(ߛ.ߘ) ߀.߃ ߟߊ߫߸ ߊ߬ ߟߊ߫ ߗߋߦߊߟߌ ߘߊߡߌߣߊ ߣߴߊ߬ ߟߊ߫ ߖߎ߯ߓߍߣߍ߲ ߠߎ߬ ߓߍ߯ ߘߎ߰ ߟߊ߬ߛߐߘߐ߲ ߞߎ߲߬ߕߊ߮ ߦߋ߫ ߂߀߁߈ ߣߌ߫ ߂߀߂߅ ߟߋ߬ ߘߌ߫. ߕߋ߬ߟߋ ߖߎ߯ߓߍߟߊ߲ ߣߌ߲߬ ߦߴߊ߬ ߡߊߕߊ߯ߡߊ߫ ߟߊ߫ ߕߋ߬ߟߋ ߟߊ߫ ߞߊߡߊ߲ ߝߍ߬ ߖߍ߲߬ߞߍ߬ߟߌ߬ ߡߊߓߍ߲߬ߣߍ߲ ߠߋ߬ ߘߐ߫. ߊ߬ ߓߎ߰ߓߎ߬ߡߊ߬ ߖߌߘߊ߲ ߦߋ߫ ߟߋ߬ ߘߌ߫. ߖߎ߯ߓߍߟߊ߲ ߣߌ߲߬ ߠߊߕߊ߲߬ߞߊ߬ ߣߍ߲߫ ߔߊߦߌߔߊߦߌ ߛߌ߲ߜߌ߲߫ ߥߎ߲߬ߝߊ߲߬ߣߍ߲ ߠߋ߬ ߟߊ߫߸ ߞߵߏ߬ ߝߊ߲߬ߞߊߘߏ߲߬ ߞߐ߬ߘߙߍ߬ ߜߌߜߌߘߌ߲ ߘߏ߫ ߟߊ߫. ߛߏߟߊߙ ߔߑߙߐߓ ߔߞߊ߫ ߓߎ߰ߓߎ߬ߡߊ߬ ߘߊ߫ ߟߐ߲ߞߏ ߡߌ߬ߣߊ߲߬ ߄ ߠߋ߬ ߘߌ߫߸ ߏ߬ ߟߎ߬ ߟߊߘߍ߬ߣߍ߲ ߖߌߘߊ߲ ߦߋ߫ ߓߍ߲߬ ߠߊ߫ ߞߌߘߊ߫ ߅߀ ߟߋ߬ ߡߊ߬߸ ߡߍ߲ ߠߎ߬ ߟߊߛߓߊ߬ߕߌ߬ߣߍ߲߬ ߦߋ߫ ߊߡߋߙߌߞߌ߬ ߖߎ߯ߓߍߟߊ߲ ߘߏ߫ ߓߟߏ߫. ߡߌ߬ߣߊ߲ ߏ߬ ߟߎ߫ ߟߋ߬ ߞߍ߫ ߕߐ߫ ߦߋ߫ ߕߋ߬ߟߋ ߢߎߡߍߦߊ ߣߌ߫ ߣߍ߰ߛߎ߬ߓߊ߰ߦߊ ߞߣߍ ߟߋ߬ ߞߊ߬ߙߊ߲߬ ߠߊ߫߸ ߏ߬ ߟߎ߬ ߡߍ߲ ߠߎ߬ ߦߋ߫ ߜߟߐߡߌ߲ߦߊߟߊ߲ ߠߎ߬ ߘߌ߫, ߊ߬ ߘߌ߫ ߕߋ߬ߟߋ ߥߎߢߊ߲ߥߎߢߊ߲ ߣߴߊ߬ ߞߟߐ߬ ߞߐߟߐ߲ߞߐߟߐ߲ ߞߊ߬ߙߊ߲߬߸ ߊ߬ ߣߌ߫ ߞߊ߬ ߕߋ߬ߟߋ ߖߊ߲ߓߋ ߞߊ߬ߙߊ߲߬. ߣߛߊ ߟߊ߫ ߢߍߥߟߊ ߣߌ߲߬ ߡߍ߲ ߦߋ߫ ߞߊ߬ ߞߊ߬ ߢߣߊߡߦߊ߫ ߓߟߊߓߟߊ ߝߍ߬ ߘߌ߫߸ ߊ߬ ߖߐ߰ߣߍ߲ ߓߍ߲߬ ߘߊ߫ ߊߡߋߙߞߌ߫ ߘߏߟߊ߯ߙ (ߘߟߊ) ߥߟߎ߬ߡߊ߬ ߁ ߣߌ߫ ߞߋ߲߬ߥߟߎ߫ ߅߀߀ ߟߋ߬ ߡߊ߬. ߊ߬ ߛߋ߲߬ߧߊ߬ ߝߟߐ߫ ߟߋ߬ ߦߋ߫ ߣߌ߲߬߸ ߣߖ߭ߊ ߦߋ߫ ߛߊ߲ߡߊߛߓߍߟߊ ߘߏ߫ ߢߣߊߡߊ ߕߏ߫߸ ߞߴߊ߬ ߟߊ߫ ߘߐ߬ߛߏ߰ߙߋ߬ߟߊ߲ ߘߏ߫ ߕߐ߯ߟߴߊ߬ ߟߊ߫߸ ߊ߬ ߞߍ߫ ߣߍ߲߫ ߦߋ߫ ߛߊ߲ߡߊߛߓߍ_ߘߐ߬ߞߏ߬ߦߊ߬ߟߊ߫ ߏߜ߭ߣߋ߫ ߔߊߞߊ߬ ߟߋ߬ ߖߊ߲߬ߛߊ ߘߌ߫߸ ߏ߬ ߡߍ߲ ߞߵߊ߬ ߟߊ߫ ߢߣߊߡߦߊ ߓߍ߯ ߞߍ߫ ߕߋ߬ߟߋ ߖߎ߯ߓߍ ߞߊ߲߬.
ߟߐ߲ߞߏ ߟߊ߫ ߝߋ߲߫ ߠߊߘߊ߲ߣߍ߲ ߘߏ߸ ߡߍ߲ ߠߊ߫ ߞߏ ߢߊߢߌߣߌ߲ ߘߊߡߌ߬ߣߊ߬ ߘߊ߫ ߞߊ߬ߦߌ߯ ߝߏ߬ߟߏ߲߬ߝߊ߬ߟߊ߲߬ߕߍ߬ ߛߏ߲߯ߓߊߟߌ ߘߊߡߌ߬ߣߊ߬ ߕߎߡߊ
ߕߋ߬ߟߋ ߝߢߐ ߞߎ߲߬ߠߊ߬ߞߊ߬ߟߌ߬ ߞߍ߫ ߘߊ߫ ߁߉߆߀ ߘߊߡߌߣߊ ߟߋ߬ ߟߊ߫߸ ߊ߬ ߣߌ߫ ߕߋ߬ߟߋ ߖߊ߲ߓߋ ߝߣߊ߫߸ ߏ߬ ߡߍ߲ ߞߟߊߦߊ ߓߏ߲߬ߓߊ߫ ߕߋ߬ߟߋ ߖߍ߬ߘߍ ߕߊ ߘߌ߫ ߛߋ߲߬ߧߊ߬ ߗߡߍ߬ ߦߙߌߞߊ ߟߊ߫߸ (ߏ߬ ߟߎ߫ ߝߛߍ߬ߝߛߍ ߘߊߡߌ߬ߣߊ߬ ߘߊ߫ ߦߟߍ߬ߘߐ߬ߞߍ߬ ߘߊ߲ߘߐ߫ ߞߎ߲߬ߕߊ߮ ߁߉߄߀) ߟߋ߬ ߞߘߐ߫߸ ߏ߬ ߟߎ߫ ߟߋ߬ ߦߋ߫ ߕߋ߬ߟߋ ߝߍ߬ ߞߏ߫ ߟߐ߲ߣߍ߲ ߢߊ߬ߕߣߐ߬ߡߊ ߟߎ߬ ߘߌ߫ ߥߎ߬ߛߎ ߏ߬ ߟߎ߬ ߟߊ߫߸ ߊ߬ ߣߌ߫ ߕߋ߬ߟߋ ߖߍ߬ߘߍ ߟߊ߫ ߣߐ߭ ߡߍ߲ ߦߋ߫ ߟߊ߫ ߟߊ߫ ߕߟߋ߬ ߞߊ߲ߞߋ ߞߊ߲߬. ߖߎ߯ߓߍߟߌ ߡߍ߲ ߠߎ߬ ߞߍ߫ ߣߍ߲߫ ߝߏ߬ߣߊ߲߬ߦߋ߬ߟߊ߲ ߠߎ߬ ߟߊ߫ ߘߎ߱ߡߊ߬ ߦߊ߲߬߸ ߊ߬ ߣߌ߫ ߡߍ߲ ߠߎ߬ ߞߍ߫ ߣߍ߲߫  ߞߐߓߌߟߊ ߟߎ߬ ߟߊ߫ ߞߵߊ߬ߟߎ߬ ߕߴߊ߬ߟߎ߬ ߟߊ߫ ߞߊߡߊ߲ ߠߎ߬ ߘߐ߫߸ ߏ߬ ߟߎ߬ ߛߌ߫ ߡߊ߫ ߛߋ߫ ߞߊ߬ ߖߊ߲ߓߋ ߏ߬ ߞߟߊߦߊ ߣߌ߫ ߕߋ߬ߟߋ ߝߢߐ ߏ߬ ߟߞߊߟߌߦߊߟߌ ߘߐߞߣߍ߫ ߟߊ߫ ߡߎߣߎ߲߬ ߝߏ߬ߟߏ߲߬ߝߊ߬ߟߊ߲߬ߕߍ߬ ߛߏ߲߯ߓߊߟߌ ߘߊߡߌ߬ߣߊ߫ ߕߎߡߊ (߁߉߅߈) ߠߊ߫߸ ߊߡߋߙߌߞߌ߬ ߝߏ߬ߟߏ߲߬ߝߊ߬ߟߊ߲߬ߕߍ ߛߓߍߘߊ ߡߍ߲ ߦߋ߫ ߊߡߋߙߌߞߌ߬ ߝߊ߬ߛߏ ߕߌߙߌ߲ߠߌ߲ ߟߊ߬ߟߌ߰ߟߌ߬ߘߊ ߟߊ߫߸ ߏ߬ ߟߎ߫ ߞߵߊ߬ ߦߌ߬ߘߊ߬ ߞߏ߫ ߞߊ߬ ߗߋߦߊߟߌ ߘߏ߫ ߓߎ߰ߓߎ߬ߡߊ߬ ߞߏ߫ ߂ ߏ߬ ߟߎ߬ ߢߊߢߌߣߌ߲߫ ߞߊ߲ߡߊ߬߸ ߊ߬ ߣߌ߫ ߞߣߍ߫ ߜߘߍ ߡߍ߲ ߠߎ߬ ߓߍ߯ ߦߋ߫ ߕߋ߬ߟߋ ߣߌ߫  ߛߌ߰ߟߏߟߏ ߟߊ߫ ߞߊߡߊ߲ ߕߍ߫. ߗߋߦߊߟߌ ߣߌ߲߬ ߕߘߍ߬ ߦߋ߫ ߣߛߊ ߟߊ߫ ߢߍߥߟߊ ߘߐ߫߸ ߞߊ߬ߦߌ߯ ߦߟߍ߬ߘߐ߬ߞߍ߬ ߅ ߖߊ߬ߣߍ߲ ߞߘߐ߫. (ߍߣ ߍߙ ߛߋ߫) ߞߊ߬ ߗߋߦߊߟߌ ߣߌ߲߬ ߘߊ߲߬ߕߍ߰ ߊ߬ ߟߊ߫ ߦߟߍ߬ߘߐ߬ߞߍ ߘߊ߲߬ߕߍ߰ߟߌ ߟߋ߬ ߘߐ߫ ߂߀߀߃ ߟߊ߫߸ ߡߍ߲ ߦߋ߫ ߞߍ߫ ߟߊ߫ ߕߋ߬ߟߋ ߝߍ߬ ߕߌߙߌ߲ߠߌ߲ ߣߌ߫ ߝߏ߬ߟߏ߲߬ߝߊ߬ߟߊ߲߬ߕߍ ߘߐ߬ߞߏ߬ ߞߏ ߞߊ߲߬߸ ߊ߬ߟߎ߫ ߞߵߊ߬ ߦߌ߬ߘߊ߬ ߏ߬ ߘߐ߫߸ ߞߴߊ߬ ߦߋ߫ ߢߍߕߊ ߟߎ߬ ߘߏ߫ ߟߋ߬ ߘߌ߫, ߊ߬ ߣߴߊ߬ߟߎ߬ ߟߊ߫ ߂߀߁߃ ߘߊ߲߬ߕߍ߰ߟߌ ߝߣߊ߫ ߘߐ߫.
ߛߏߟߊߙ ߔߑߙߐߓ ߔߑߟߎ߳ߛ ߓߊߕߐߡߐ߲ߠߌ߲ ߣߴߊ߬.ߟߊߛߓߊ߬ߕߌ
alt=|left|thumb|ߛߏߟߊߙ ߔߊߞߊ߬ ߖߊ߬ߕߋ߬ߘߐ߬ߛߌ߮ߣߛߊ ߓߍ߲߬ ߘߴߊ߬ ߡߊ߬ ߞߏ߫ ߞߊ߬ ߡߊ߬ߞߊ߬ߙߊ߲߬ߠߌ߲߬ ߞߎߘߊ߫ ߘߊߡߌ߬ߣߊ߬ ߞߘߊߡߊߟߌ߫ ߝߌߟߡߊ ߘߌ߫߸ ߞߊ߬ ߜߟߐߡߌ߲ ߛߐ߬ߘߐ߲߬߸ ߡߍ߲ ߕߍ߫ ߥߎߟߊߟߊ߫ ߜߟߐߡߌ߲߫ ߘߌ߫, ߊ߬ ߣߌ߫ ߞߴߊ߬ ߖߐ߰ߣߍ߲ ߦߋ߫ ߡߊߓߍ߲߬ ߞߵߊ߬ ߕߏ߫ ߊߡߋߙߞߌ߫ ߘߏߟߊ߯ߙ ߞߋ߲߬ߥߟߎ߫ ߇߅߀ ߖߊ߬ߕߋ߫ ߡߊ߬. ߗߋߦߊߟߌ߫ ߞߎߘߊ ߡߍ߲ ߖߊ߬ߕߋߛߌ߰ߣߍ߲߬ ߣߛߊ ߓߟߏ߫ ߣߌ߲߬߸ ߊ߬ߟߎ߬ ߞߵߏ߬ ߕߐ߯ߟߊ߫ ߟߋ߬ ߞߏ߫ ߛߏߟߊߙ ߔߑߙߐߓ ߔߑߟߐߛ ߥߟߊ߫ ߛߏߟߊߙ ߔߊߞߊ߬ ߦߋ߫߸ ߏ߬ ߟߊߕߍ߰ ߘߊ߫ ߂߀߀߈ ߠߋ߬ ߟߊ߫. ߖߐ߲߬ߛߊ߫ ߣߖ߭ߊ ߟߊ߫ ߖߊ߬ߡߊߙߌ ߘߌ߫ ߡߊߓߏ߲߬ߧߊ߬߸ ߊ߬ ߟߊߘߊ߲ߓߊ߮ ߟߎ߬ ߞߊ߬ ߡߙߌߘߐ ߕߊ߬߸ ߞߏ߫ ߞߊ߬ ߕߊ߬ߡߌ߲߬ ߊ߬ ߘߐ߲߬ߘߐ߰ߣߍ߲߬ ߖߍ߲ߞߍ߫ ߟߴߊ߬ ߟߊ߫ ߞߊߡߊ߲ ߘߐ߫ ߖߊ߰ߟߋ ߕߎ߬ߡߊ ߟߊ߫߸ ߞߊ߬ ߝߌ߲߬ߕߐ߲߬ ߠߊ߫ ߢߐ߲߯ߡߊߛߊߡߊ߲ ߠߊ߫ ߘߍ߬ߡߍ߲߬ߠߌ߲ ߛߋ߲߬ߓߐ߫ ߊ߬ ߘߐ߫߸ ߞߏ߬ߣߌ߲߬ ߞߊ߬ ߕߊ߬ߡߌ߲߬ ߦߟߍ߬ ߟߊ߫ ߛߌ߰ߟߏߟߏ ߟߊ߫ ߢߐ߲߯ߡߊߛߊߡߊ߲ ߠߊ߫ ߘߍ߬ߡߍ߲߬ߠߌ߲ ߘߌ߫. ߊ߬ ߞߎ߲߬ߕߘߋ ߝߏ߬ߣߊ߲ ߦߟߍ߬ߡߊ߲߬ ߘߊ߫ ߞߵߊ߬ ߞߍ߫ ߕߋ߬ߟߋ ߥߎߢߊ߲ߥߎߢߊ߲߫ ߄ ߘߌ߫ ߞߊ߬ ߛߋ߫ ߁߀ ߡߊ߬߸  ߛߊ߫ ߔߊߦߌߔߊߦߌ ߞߘߊߡߊߟߌ ߝߣߊ߫ ߘߌ߫ ߡߊߓߍ߲߬. ߊ߬ ߖߐ߯ߙߊ߲߫ ߣߍ߲߫ ߦߋ߫ ߟߐ߲ߞߏ ߡߌ߬ߣߊ߲߬ ߦߙߌߞߊ ߟߎ߫ ߟߋ߬ ߟߊ߫߸ ߖߐ߲߬ߛߊ߫ ߖߎ߯ߓߍߟߌ ߞߎ߲߬ߕߊ߮ ߘߌ߫ ߟߊߖߊ߲߰ߧߊ߫ ߕߋ߬ߟߋ ߢߊߞߘߐ߫߸ ߞߵߊ߬ ߓߐ߫ ߕߎ߬ߡߊ߬ߙߋ߲߫ ߁߆߀ ߘߐ߫ ߞߵߊ߬ ߞߍ߫ ߕߎ߬ߡߊ߬ߙߋ߲߬ ߂߁߀߀ ߘߌ߫߸ ߊ߬ ߟߊ߫ ߞߊߡߊ߲߫ ߛߌߦߊߡߊ߲ߕߌ߯ߦߊ ߞߏߛߐ߲߬ (߂߄)߸ ߊ߬ ߘߌ߫ ߛߋ߫ ߛߎߡߊ߲ߠߌ߲ ߡߊߛߊ߬ߦߌ߬ ߟߊ߫ ߛߐ߲߬߸ ߊ߬ ߟߊ߫ ߞߊߟߌߦߊ ߡߊߓߍ߲߭ ߞߏߛߐ߲߬, ߞߵߊ߬ ߓߐ߫ ߞߎߘߍ߫ ߃߀߈ ߘߐ߫ ߝߌ߬ߟߊ߲ ߞߘߐ߫߸ (ߞߊ߬ ߖߌ߰ ߞߎߘߍ߫ ߁߉߅ ߘߐ߫ ߝߌ߬ߟߊ߲ ߞߘߐ߫). ߊ߬ ߟߊ߫ ߡߊ߬ߖߍ߲߬ߞߍ߬ߟߌ߬ ߡߊߓߍ߲߬ߣߍ߲ ߏ߬ ߕߍߣߊ߬ ߘߌ߬ߢߍ߬ ߟߊ߫ ߕߋ߬ߟߋ ߓߊߙߌߝߊ߲ ߏ߬ ߟߎ߬ ߖߎ߯ߓߍ ߡߊ߬. ߛߏߟߊߙ ߔߑߙߐߓ ߦߴߊ߬ ߞߊ߲߬ ߕߋ߲߭ߕߋ߲߬ ߞߊ߬ ߕߋ߬ߟߋ ߖߊ߲ߓߋ ߡߊߜߍ߲߫߸ ߊ߬ ߣߌ߫ ߞߵߊ߬ ߘߐߛߎߡߊ߲߫ ߛߎߡߊ߲ߠߌ߲ ߌ߲߬-ߛߌߕߎ߫ ߟߊ߫. ߕߋ߬ߟߋ ߖߎ߯ߓߍߟߊ߲ ߘߌ߫ ߣߊ߬ ߞߟߊߦߊ ߞߐߞߐ߬ߣߐ߲߬ ߊ߬ ߟߊ߫ ߞߊߡߊ߲ ߞߎ߲߬ߕߘߋ ߘߐ߫ ߤߊ߲߯ (ߞߛߊߞߊ߫ ߁߁߂߇) ߕߋ߬ߟߋ ߥߎ߲߬ߝߊ߲ ߓߟߏ߫߸ ߞߛߊߞߊ ߏ߬ ߡߍ߲ ߓߏ߲߬ߓߊ߫ ߘߎ߱ ߟߊ߫ ߞߊߡߊ߲ ߕߊ ߘߌ߫ ߛߋ߲߬ߢߊ߫ ߅߀߀ ߖߊ߬ߕߋ߬ ߟߊ߫. ߣߛߊ ߞߊ߬ ߗߋߦߊߟߌ ߣߌ߲߬ ߝߛߎߞߎ ߟߊߕߊ߬ߡߌ߲߬ ߘߊ߫ ߂߀߀߈ ߠߋ߬ ߟߊ߫. ߏ߬ ߞߍ߫ ߘߊ߫ ߜ߭ߐߘߊߙߘ ߝߏ߬ߟߏ߲߬ߝߊ߬ߟߊ߲߬ߕߍ ߕߊ߲ߓߊ߲ ߠߋ߬ ߟߊ߫߸ ߏ߬ ߡߍ߲ ߣߵߊ߬ ߟߊ߫ ߗߋߦߊߟߌ ߢߊߛߌ߲߫ ߠߊ߫ ߞߊ߬ ߢߣߊߡߦߊ߫ ߓߟߊߓߟߊ ߝߍ߬߸ ߊ߬ ߣߌ߫ ߕߋ߬ߟߋ ߟߊ߫ ߣߐ߭ ߡߍ߲ ߦߋ߫ ߘߎ߱ ߞߊ߲߬.ߊߡߋߙߌߞߌ߬ ߝߏ߬ߟߏ߲߬ߝߊ߬ߟߊ߲߬ߕߍ ߥߛߊ߬ߘߊ ߞߵߊ߬ߟߋ߬ ߕߋ߬ߟߋ ߖߎ߯ߓߍߟߊ߲ ߣߌ߲߬ ߠߊߘߊ߲ ߞߊ߬ߙߌ߬ߝߊ߫ ߘߐ߬ߞߏ ߞߍߟߌ ߖߎ߯ߓߍߘߊ ߟߋ߬ ߟߊ߫߸ ߖߐ߲ߣ ߤߏߔߑߞߌ߲߬ ߖߊ߯ߓߘߊ ߟߊ߫߸ ߞߊ߬ ߛߋߒߞߏߟߊߘߐߦߊ ߟߎ߬ ߟߊߘߊ߲߬߸ ߊ߬ ߣߌ߫ ߞߊ߬ ߞߐߓߌߟߊ ߟߊߘߊ߲߫. ߏ߬ ߟߎ߬ ߝߣߊ߫ ߞߵߊ߬ߟߎ߬ ߟߊ߫ ߡߞߊ߬ߙߊ߲߬ߠߌ߲ ߞߎ߲߬ߝߟߐ ߘߊߡߌ߬ߣߊ߫ ߂߀߀߉ ߓߊ߲߫ ߕߎߡߊ ߟߋ߬ ߟߊ߫߸ ߛߴߊ߬ߟߎ߬ ߘߌ߫ ߛߋ߫ ߛߋߒߞߏߟߦߊ߫ ߞߎߘߊ߫ ߟߊߘߊ߲߫ ߠߊ߫߸ ߡߍ߲ ߠߎ߬ ߘߌ߫ ߛߴߊ߬ ߕߋ߬ߟߋ ߡߊߜߍ߲ ߘߐ߫, ߔߊߦߌߔߊߦߌ ߞߐ߬ߘߙߍ߸ ߝߜߊ ߕߟߋ߬ߟߊ߬ߞߊ߸ ߊ߬ ߣߌ߫ ߟߊ߬ߛߎ߬ߡߊ߬ߟߌ ߕߏ߬ߘߊ. ߣߖ߭ߊ ߓߊ߲ ߞߐ ߘߐ߫ ߡߊ߬ߞߊ߬ߙߊ߲߬ߠߌ߲ ߞߎ߲߬ߝߟߐ ߏ߬ ߘߐߜߍ߫ ߟߊ߫߸ ߊ߬ߟߎ߫ ߓߍ߲߬ ߘߴߊ߬ ߝߊ߬ߘߌ߬ ߝߌߟߊߣߊ߲ ߝߣߊ߫ ߘߊߡߌ߬ߣߊ ߡߊ߬ ߕߙߊߓߊ ߟߊ߫ ߂߀߁߄ ߠߊ߫. ߏ߬ ߞߍ߸ ߗߋߦߊߟߌ ߞߊ߬ ߊ߬ ߓߎ߰ߓߎ߬ߡߊ ߢߍߥߟߦߊ߫ ߘߊ߫ ߞߵߊ߬ ߕߏ߫ ߘߓߊ߬ߕߊ ߟߊ߫ ߂߀߁߈ ߠߊ߫. ߣߛߊ ߞߊ߬ ߕߋ߬ߟߋ ߖߎ߯ߓߍߟߊ߲ ߕߐ߮ ߦߟߍ߬ߡߊ߲߬ ߞߵߊ߬ ߕߐ߯ߟߊ߫ ߞߏ߫ ߛߏߟߊߙ ߔߞߊ߫ ߔߑߙߐߓ߸ ߞߵߊ߬ ߞߍ߫ ߛߊ߲ߡߊߛߓߍ-ߘߐ߬ߞߏ߬ߦߊ߬ߟߊ߫ ߏߜ߭ߣߋ ߔߊߞߊ߬ ߖߊ߲߬ߛߊ ߘߌ߫߸ ߏ߬ ߡߍ߲ ߞߊ߬ ߖߌ߰ߟߌ ߣߌ߲߬ ߞߍ߫ ߁߉߅߈ ߠߊ߫߸ ߞߏ߫ ߜߟߐߡߌ߲ ߘߏ߫ ߦߋ߫ ߥߎ߲߬ߝߊ߲߬ ߠߊ߫ ߞߊ߬ ߝߘߊ߫ ߓߟߊߓߟߊ ߟߎ߬ ߟߊ߫ ߛߐ߲߬ ߞߎߘߊߦߌ߫. ߝߏ߬ߟߏ߲߬ߝߊ߬ߟߊ߲߬ߕߍ ߝߏ߬ߣߊ߲߬ߦߋ߬ߟߊ߲ ߠߎ߬ ߞߵߏ߬ ߟߋ ߖߎ߯ߓߍ߫߸ ߊ߬ߟߋ߬ ߞߏ ߕߐ߯ߟߊ߫ ߘߊ߫ ߟߋ߬ ߞߏ߫ ߕߋ߬ߟߋ ߝߢߐ ߊ߬ ߡߊ߬ߞߊ߬ߙߊ߲߬ߠߌ߲ ߞߎ߲߬ߝߟߐ ߣߴߊ߬ ߟߊߛߓߊ߬ߕߌ ߖߐ߰ߣߍ߲ ߓߍ߲߬ ߘߊ߫ ߂߀߁߇ ߟߊ߫߸ ߘߏߟߊ߯ߙ ߥߟߎ߬ߡߊ߬ ߁ ߣߌ߫ ߞߋ߲߬ߥߟߎ߫ ߅߀ ߟߋ߬ ߡߊ߫߸ ߓߎ߰ߓߎ߬ߡߊ߬ߟߌ ߡߊ߬ߞߊ߬ߙߊ߲߬ߠߌ߲ ߕߎ߬ߡߊ ߝߣߊ߫ ߕߊ ߓߍ߲߬ ߘߊ߫ ߊߡߋߙߞߌ߫ ߘߏߟߊ߯ߙ ߞߋ߲߬ߥߟߎ߫ ߅߃߀ ߟߋ߬ ߡߊ߬.
ߛߏߟߊߙ ߔߞߊ߫ ߔߑߙߐߓ ߜߋ߬ߙߋ ߟߎ߬
thumb|ߛߏߟߊߙ ߔߞߊ߫ ߔߑߙߐߓ ߜߋ߬ߙߋ ߟߎ߬߸ ߥߎ߬ߟߋ߲߬ߡߊ߲ ߛߏߟߊߙ ߔߑߙߐߓ ߔߞߊ߫ ߞߍ߫ ߕߐ߫ ߊ߬ ߟߊ߫ ߜߊ߲ߠߌ߲߫ ߝߌߟߊߣߊ߲ ߞߍ߫ ߟߊ߫ ߛߌ߰ߟߏߟߏ ߣߌ߫ ߕߋ߬ߟߋ ߟߋ߬ ߕߍ߫߸ ߞߏߟߌ߲ߞߏߟߌ߲ ߕߋ߬ߟߋ ߂߆ ߂߀߁߉ ߟߊ߫. ߊ߬ ߟߊ߫ ߞߊߟߌߦߊ ߓߍߣߊ߬ ߡߊߖߌ߰ ߞߊ߬ ߓߐ߫ ߞߎߘߍ߫ ߂߆ ߝߌ߬ߟߊ߲ ߞߘߐ߫߸ ߞߵߊ߬ ߞߍ߫ ߞߎߘߍ߫ ߂.߉ ߝߌ߬ߟߊ߲ ߞߘߐ߫ (ߕߌ߲ߕߊ߲߫ ߥߎߟߋ߲) ߘߐߜߍ߫߸ ߞߊ߬ ߝߏ߬ߟߏ߲߬ߝߊ߬ߟߊ߲߬ߕߍ ߓߏ߬ߙߌ߬ߝߋ߲ ߠߊ߫ ߞߊߡߊ߲ ߡߊߘߏ߲߬ ߕߋ߬ߟߋ ߟߊ߫ ߞߏߞߎߘߊ߫ ߘߌ߫. ߛߏߟߊߙ ߔߊߞߊ߬ ߟߊ߫ ߗߋߦߊߟߌ ߓߛߌ߬ߞߌ߬ ߣߍ߲߫ ߠߋ߬߸ ߞߴߊ߬ ߞߍ߫ ߡߛߊ߬ߦߌ߲߬ߠߌ߲߬ ߗߋߦߊߟߌ ߘߌ߫߸ ߛߌ߰ߟߏߟߏ ߟߊ߫ ߢߐ߲߯ߡߊߛߊߡߊ߲ ߠߊ߫ ߘߍ߬ߡߍ߲߬ߠߌ߲ ߛߘߊ߫ ߘߐ߫߸ ߛߴߊ߬ ߘߌ߫ ߛߋ߫ ߊ߬ ߟߊ߫ ߞߊߡߊ߲ ߘߐ߲߰ߘߐ߰ߣߍ߲߬ ߦߟߍߡߊ߲߫ ߠߊ߫߸ ߞߴߊ߬ ߟߊ߫ ߞߊߡߊ߲ ߞߎ߲߬ߕߘߋ ߓߙߍ߬ߦߊ߫ ߕߋ߬ߟߋ ߥߎߢߊ߲ߥߎߢߊ߲ ߈.߅ ߡߊߛߐ߬ߘߐ߲߬, ߥߟߊ߫ ߞߎߘߍ߫ ߆×߁߀߆. ߝߏ߬ߟߏ߲߬ߝߊ߬ߟߊ߲߬ߕߍ ߓߏ߬ߙߌ߬ߝߋ߲ ߣߌ߲߬ ߞߍ߫ ߕߐ߫ ߦߋ߫ ߜߊ߲ߠߌ߲ ߞߏ߫ ߆ ߟߋ߬ ߞߍ߫ ߟߊ߫ ߛߌ߰ߟߏߟߏ ߣߌ߫ ߕߋ߬ߟߋ ߕߍ߫ ߛߊ߲߬ ߈ ߞߎ߲߬ߕߊ߮ ߞߘߐ߫߸ ߛߴߊ߬ ߘߌ߫ ߛߴߊ߬ ߟߊ߫ ߞߊߡߊ߲ ߕߟߋ߬ߓߎ߬ߘߎ߲߬ߛߊ߬ߟߊ߬ߞߊ ߘߐ߲߰ߘߐ߰ߣߍ߲߬ ߦߟߍߡߊ߲߫ ߠߊ߫ ߕߋ߬ߟߋ ߟߊߡߌߣߌ߲ ߘߐ߫, ߛߴߊ߬ ߟߊ߫ ߖߊ߰ߟߋ ߞߎ߲߬ߕߊ߮ ߘߌ߫ ߓߍ߲߬ ߛߋ߲߬ߧߊ߬ ߂߄ ߡߊ߬. ߕߋ߬ߟߋ ߘߊߝߍߟߊ ߥߎߢߊ߲ߥߎߢߊ߲ ߓߐ߰ߝߍ ߘߌ߫ ߣߊ߬ ߖߛߐߟߌ ߘߐߞߏ ߟߎ߬ ߘߌ߫߸ ߏ߬ ߘߌ߫ ߣߍ߰ߟߊ߬ߞߊ ߟߎ߬ ߣߌ߫ ߢߎߡߍߙߋ߲ߞߊ߲ߞߋ ߟߎ߬ ߕߙߐ߫߸ ߏ߬ ߓߊ߯ ߞߍ߫ ߓߌ߬ߟߊ߬ߢߐ߲߰ߡߊ ߘߌ߫ ߓߟߏߕߍ߰. ߏ߬ ߘߌ߫ ߞߍ߫ ߛߊߓߎ߫ ߘߌ߫߸ ߘߐ߬ߛߏ߰ߙߋ߬ߟߊ߲ ߠߊ߫ ߕߟߋ߬ߓߎߘߎ߲ߛߊ ߞߊߡߊ߲ ߘߌ߫ ߡߊߞߊ߬ߝߏ߬ ߥߟߊߞߌ߫߹ ߏ߬ ߓߊ߯ ߞߍ߫ ߊ߬ ߘߌ߫ ߣߊ߬ ߕߊ߬ߡߌ߲߬ ߕߋ߬ߟߋ ߕߙߐߝߍ߫ ߜߐߞߎ߫. ߘߐ߬ߛߏ߰ߙߋ߬ߟߊ߲ ߜߋ߬ߙߋ ߟߊ߫ ߢߊ߬ߒ߬ߞߐ߬ߓߊߟߌ ߦߋ߫߸ ߊ߬ ߓߎ߰ߓߎ߬ߡߊ߬ ߕߎߡߊ ߜߟߐߡߌ߲ ߣߝߊ߬ߡߊ ߟߋ߬ ߘߌ߫. ߏ߬ ߟߋ ߞߏߛߐ߲߬߸ ߘߐ߬ߛߏ߰ߙߋ߬ߟߊ߲ ߓߎ߰ߓߎ߬ߡߊ߬ ߘߊ߫ ߓߌ߬ߢߍ߬ߞߎߟߎ߲ ߛߊ߯ߘߊߟߞߊ߫ ߘߋߟߑߕߊ߫ ߄߲ ߜߟߌߡߊ߲ ߠߋ߬ ߘߐ߫߸ ߓߌ߬ߢߍ߬ߞߎߟߎ߲ ߣߌߘߐ ߞߎ߲߬ߘߐ߬ ߛߊ߲ߞߊߛߏ ߟߊ߫߸ ߦߙߐ߫ ߝߛߊ߬ߡߊ߲ ߘߐ߫. ߖߊ߯ߓߊߟߌ ߟߎ߬ ߕߍ߫ ߢߐ߲߯ߡߊߛߊߡߊ߲ ߝߣߊ߫ ߘߌ߫ ߣߵߊ߬ߟߎ߬ ߟߊ߬ߞߊ߬ߟߌ߬ߦߊ߬ߟߌ߬ ߞߎߘߊ߫ ߘߌ߫߸ ߡߍ߲ ߣߴߊ߬ ߟߊ߫ ߖߌ߬ߦߊ߬ߞߐ߬ߕߍ߮ ߕߊ߲ߓߊߠߞߊ ߕߍ߫ ߞߋߟߋ߲߫ ߘߌ߫. ߏ߬ ߝߣߊ߫ ߘߌ߫ ߝߊ߬ߟߋ߲߬ ߘߏߜߘߍ߫ ߘߌ߫߸ ߡߍ߲ ߣߌ߫ ߖߌ߬ߦߊ߬ߞߐ߬ߓߍ߬ߕߏ߲ߘߋ ߕߊ ߕߍ߫ ߞߋߟߋ߲߫ ߘߌ߫. ߘߐ߬ߛߏ߰ߙߋ߬ߟߊ߲ ߓߊ߯ ߞߍ߫ ߕߊ߬ߡߌ߲߬ ߠߊ߫ ߕߋ߬ߟߋ ߘߊߝߍ߬ ߜߐߞߎ߫߸ ߊ߬ ߟߊ߫ ߞߊߟߌߦߊ ߘߌ߫ ߡߊߞߊ߬ߝߏ߬ ߤߊ߲߯ ߞߎߘߍ߫ ߂߀߀ ߝߌ߬ߟߊ߲ ߞߘߐ߫߸ ߏ߬ ߟߋ ߞߍ߫ ߕߴߊ߬ ߞߍ߫ ߟߊ߫߸ ߊ߬ߟߋ ߟߋ߬ ߞߍ߫ ߕߐ߫ ߝߋ߲߫ ߠߊߘߊ߲ߣߍ߲ ߠߎ߬ ߓߍ߯ ߘߐ߫ ߞߎ߲߬ߞߊߟߌ߲ ߘߌ߫ ߘߐ߬ߝߐ ߞߎ߲߬ߕߊ߮ ߞߘߐ߫߸ ߏ߬ ߦߋ߫ ߟߵߏ߬ ߘߐ߫߸ ߦߏ߫ ߊ߬ߟߋ߬ ߞߊߟߌߡߊ߲߫ ߕߋ߲߭ߕߋ߲߭ ߝߋ߲߫ ߞߊߟߌߡߊ߲߫ ߡߊߟߐ߲ߣߍ߲ ߠߎ߬ ߕߊ ߢߐ߲߰ ߃ ߟߋ߬ ߟߊ߫. ߞߴߊ߬ ߞߴߏ߬ ߘߐ߫ ߛߊ߫߸ ߦߏ߫ ߝߋ߲ ߏ߬ ߟߎ߬ ߓߍ߯ ߓߘߊ߫ ߛߋ߫ ߞߊߡߊ߲߫ ߞߋߟߋ߲߫ ߘߐ߫ ߟߋ߬. ߘߐ߬ߛߏ߰ߙߋ߬ߟߊ߲ ߞߍ߫ ߕߐ߫ ߊ߬ ߟߊߞߊߟߌߦߊ߫ ߟߊ߫ ߖߌ߬ߦߊ߬ߞߐ߬ߓߍ߬ߕߏ߲ߘߋ ߡߊߛߎ߬ߘߎ߲߬ߧߊ߬ ߕߎߡߊ߸ ߊ߬ ߘߴߊ߬ ߛߋ߲߬ߠߊ߬ߛߎ߬ߡߊ߬ߦߊ߫ ߊ߬ ߞߎ߲߬ߕߘߋ ߟߊߛߐ߬ߘߐ߲߬ ߕߎߡߊ. ߘߐ߬ߛߏ߰ߙߋ߬ߟߊ߲߬ ߛߏߟߊߙ ߔߊߞߊ߬ ߟߊ߫ ߞߊߡߊ߲ ߡߍ߲ ߠߎ߬ ߓߊ߯ ߛߋ߫ ߛ.ߘ ߀.߂߅ ߘߐ߫߸ ߏ߬ ߟߎ߫ ߟߋ߬ ߦߴߊ߬ ߟߐ߲ߞߏ ߝߊ߬ߘߌ ߘߌ߫, ߘߐ߬ߛߏ߰ߙߋ߬ߟߊ߲ ߞߍ߫ ߕߐ߫ ߦߋ߫ ߖߎ߯ߓߍߟߌ ߟߎ߬ ߞߍ߫ ߟߊ߫ ߥߎ߬ߛߎ ߏ߬ ߟߋ ߘߐ߫߸ ߖߘߍ߬ߕߐ߲߬ߕߌ߰ߦߊ߬ ߓߟߏߡߊ߬. ߊ߬ ߓߊ߯ ߞߍ߫ ߝߊ߬ߘߌ ߏ߬ ߘߐ߫߸ ߓߌ߬ߟߊ߬ߢߐ߲߰ߡߊ ߓߍ߯ ߘߌ߫ ߓߟߏߕߍ߰ ߕߎ߬ߡߊ ߏ߬ ߟߊ߫. ߟߐ߲ߞߏ ߝߊ߬ߘߌ ߏ߬ ߘߎ߲ߡߊ߫ ߕߐ߫ ߦߋ߫ ߕߟߋ߬ ߘߊ߲ߘߐ߫ ߟߊ߫߸ ߖߌ߬ߦߊ߬ߞߐ߬ߓߍ߬ߕߏ߲ߘߋ ߢߍ߫ ߣߴߊ߬ ߞߐ߫ ߛߐ߲߬. ߊ߬ ߞߎ߲߬ߕߊ߮ ߘߌ߫ ߞߍ߫ ߕߟߋ߬ ߁߁.߆ ߘߌ߫ ߖߌ߬ߦߊ߬ߞߐ߬ߓߍ߬ߕߏ߲ߘߋ ߝߟߐ ߕߎ߬ߡߊ ߟߊ߫߸ ߊ߬ ߘߌ߫ ߓߊ߲߫ ߞߊ߬ ߡߊߖߌ߰ ߖߌ߬ߦߊ߬ߞߐ߬ߓߍ߬ߕߏ߲ߘߋ ߟߊߓߊ߲ ߕߎ߬ߡߊ ߟߊ߫ ߉.߆ ߖߊ߬ߕߋ߬ ߟߊ߫߸ ߡߍ߲ ߣߌ߫ ߕߋ߬ߟߋ ߛߎ߬ߘߎ߬ߡߊ߲߫ ߊ߬ ߓߍ߯ ߘߌ߫. ߊ߬ ߟߊ߫ ߖߊ߰ߟߋ ߕߐ߭ ߟߎ߬ ߝߊ߲߬ߓߊ ߢߍߛߌ߲߫ ߕߐ߫ ߦߋ߫ ߟߐ߲ߞߏ ߝߊ߬ߘߌ ߘߊ߬ߟߎ ߟߎ߬ ߟߋ߬ ߟߊߕߊ߬ߡߌ߲ ߠߊ߫ (ߖߎ߯ߓߍߟߌ ߣߌ߫ ߘߐ߬ߛߎ߬ߡߊ߲߬ߠߌ߲)߸ ߞߏ߬ߣߌ߲߬ ߥߊ߯ߕߌ ߏ߬ ߘߏ߫ ߟߎ߫ ߝߣߊ߫ ߘߌ߫ ߞߍ߫߸ ߓߌ߬ߟߊ߬ߢߐ߱ߡߊ ߕߍߣߊ߬ ߓߍ߲߬ ߠߊ߫ ߡߍ߲ ߘߐ߫. ߘߐ߬ߛߏ߰ߙߋ߬ߟߊ߲ ߞߐ߬ߘߙߍ߬ ߢߊߝߘߍ ߟߋ߬ ߓߍ߲߬ ߕߐ߫ ߦߋ߫ ߕߋ߬ߟߋ ߡߊ߬ ߞߎ߲߬ߝߟߐ ߘߐ߫߸ ߊ߬ ߘߌ߫ ߣߊ߬ ߞߍ߫ ߥߊ߯ߕߌ߫ ߜߘߍ߫ ߟߊ߫߸ ߊ߬ ߘߌ߫ ߢߊߞߎ߲߫ ߞߐߘߙߍ ߏ߬ ߞߎ߲߭ߟߐ߬ ߘߎ߱ ߟߊ߫ ߝߢߐߞߎ߲ ߘߌ߫. ߊ߬ ߝߌߟߊߣߊ߲ ߘߐ߫߸ ߤߊߟߌ߬ ߣߴߊ߬ ߕߘߍ߬ ߘߊ߫ ߞߏ߫ ߘߐ߬ߛߏ߰ߙߋ߬ߟߊ߲ ߕߍ߫ ߕߋ߬ߟߋ ߘߊߝߍ߬߸ ߣߐ߲߬ߞߐ߲߬ߓߍ߲ ߦߋ߫ ߕߋ߬ߟߋ ߣߌ߫ ߘߐ߬ߛߏ߰ߙߋ߬ߟߊ߲ ߕߍ߫߸ ߞߊ߬ ߥߊ߫ ߛߋ߫ ߘߎ߱ ߡߊ߬߸ ߣߴߏ߬ ߘߐ߯ߦߊ߫ ߘߊ߫߸ ߕߋ߬ߟߋ ߥߎߢߊ߲ߥߎߢߊ߲ ߘߌ߫ ߞߍ߫ ߛߊߓߎ߫ ߘߌ߫ ߞߊ߬ ߓߌ߬ߟߊ߬ߢߐ߲߰ߡߊ ߓߟߏߕߍ߰ ߊ߬ ߣߌ߫ ߘߎ߱ ߕߍ߫.
ߞߟߐ߲ߞߏ ߟߌ߬ߤߟߊ ߟߎ߬ ߡߊߦߟߍ߬ߡߊ߲߬
ߕߋ߬ߟߋ ߟߐ߬ߜߊ߲߬ ߟߊ߲ߞߣߍߡߊߣߍ߲ ߛߏߟߊߙ ߔߑߙߐߓ ߔߞߊ߫ ߓߟߏ߫߸ ߞߵߏ߬ ߣߌ߫ ߕߋ߬ߟߋ ߟߐ߬ߜߊ߲߬ ߟߊ߲ߞߣߍߡߊߣߍ߲ ߦߋߢߊ ߘߎ߱ߡߊ߬ ߦߊ߲߬߸ ߏ߬ ߟߎ߬ ߟߊߣߍ߲ߢߐ߲߰ߡߊ. ߗߋߦߊߟߌ ߡߙߌߣߊ߲ ߦߋ߫ ߡߍ߲ ߘߌ߫߸ ߏ߬ ߟߋ ߦߋ߫ ߞߊ߬ ߜߟߐߡߌ߲ ߥߎ߲߬ߝߊ߲߬ߣߍ߲ ߜߋ߬ߙߋ ߖߎ߯ߓߍ߫߸ ߡߍ߲ ߦߋ߫ ߕߋ߬ߟߋ ߖߊ߲ߓߋ ߞߟߊߦߊ߫ ߟߊ߫߸ ߞߊ߬ ߕߋ߬ߟߋ ߝߢߐ ߟߞߊߟߌߦߊ߫, ߞߊ߬ ߕߟߋ߬ ߝߢߐ ߛߏ߯ߙߏߦߢߊ ߘߊ߲߬ߠߊߕߍ߰. ߞߊ߬ ߛߋ߫ ߣߍ߰ߛߎ߬ߓߊ߰ ߞߣߍ ߕߏ߰ߝߏ߬ߡߊ ߝߣߊ߫ ߖߊ߬ߕߋߡߌ߬ߘߊ߬ ߟߊ߫߸ ߏ߬ ߡߍ߲ ߦߋ߫ ߕߋ߬ߟߋ ߝߢߐ ߓߊߖߎߟߞߊ ߘߌ߫. ߕߙߏ߬ߞߏ߬ߡߊ ߡߍ߲ ߦߋ߫ ߕߋ߬ߟߋ ߜߟߐߡߌ߲ ߏ߬ ߟߊߓߌ߬ߟߊ߬ ߟߊ߫߸ ߊ߬ ߣߌ߫ ߞߵߊ߬ ߡߊߘߏ߬ߣߌ߲߬. ߖߐ߲߬ߛߊ߫ ߞߏ ߏ߬ ߘߌ߫ ߡߊߛߐ߬ߘߐ߲߬ ߢߊ ߡߍ߲߸ ߗߋߦߊߟߌ ߞߍߕߐ߫ ߦߋ߫ ߖߊ߬ߙߌ߬ߒ߬ߕߋ߬ߦߊ ߥߟߊ߫ ߝߛߍ߬ߝߛߍ߬ߟߌ߬ ߞߎ߲߬ߓߊ߬ ߄ ߠߋ߬ ߞߍ߫ ߟߊ߫. ߞߊ߬ ߢߎߡߍ߫ ߣߍ߰ߛߎ߬ߓߊ߰ߡߊ ߞߣߍ ߞߊ߬ߙߊ߲߬߸ ߞߊ߬ߙߊ߲ ߏ߬ ߟߎ߬ ߝߣߊ߫ ߢߊߛߌ߲߫ ߕߐ߫ ߢߎߡߍߙߋ߲ߦߊ ߣߌ߫ ߣߍ߰ߛߎ߬ߓߊ߰ߦߊ ߞߣߍ ߟߋ߬ ߡߊ߬߸ ߥߎߦߊ߲ ߕߙߏ߬ߞߋ߸ ߔߏߦߑߕߍ߲ ߥߎ߲߬ߝߊ߲߸ ߞߊ߬ ߞߐߟߐ߲ߞߐߟߐ߲ ߜߐ߬ߝߐ ߟߎ߬ ߞߊ߬ߙߊ߲, ߊ߬ ߣߌ߫ ߞߊ߬ ߢߎߡߍߙߋ߲ ߓߊ߲ߘߊߖߌ߬ߦߊ ߞߊ߬ߙߊ߲߬. ߊ߬ ߛߏ߯ߙߏߣߍ߲߫ ߦߋ߫ ߣߍ߰ߛߎ߬ߓߊ߰ߦߊ߬ߟߊ߲ߞߊ߬ߙߊ߲ ߝߌ߬ߟߊ߫ ߟߋ߬ ߟߊ߫߸ ߥߎ߲߬ߝߊ߲ ߣߍ߰ߢߊ߲ߛߊ߲ ߘߌ߫, ߊ߬ ߣߌ߫ ߣߍ߰ߛߎ߬ߓߊ߰ߦߊ߬ߟߊ߲ߞߊ߬ߙߊ߲ ߢߌߣߌ߲ߠߌ߲߫ ߘߏߙߊߡߟߋߞߋ ߞߋߟߋ߲߫߸ ߊ߬ ߣߌ߫ ߞߐߟߐ߲ߞߐߟߐ߲ ߞߐߕߊ߲ ߢߡߊߣߐ߯ߟߊ߲߫ ߟߏ߯ߟߎ߫. ߊ߬ ߕߌߙߌ߲ߠߌ߲ ߓߊߖߎߟߞߊ ߡߊߞߍߣߍ߲߫ ߦߋ߫ ߓߊߟ ߟߋ߬߸ ߓߊߞߟߋ߫ ߖߊ߯ߓߘߊ ߟߊ߫ ߞߊߟߑߝߐߙߑߣߌ߫. ߟߐ߲ߞߏ ߕߌߙߌ߲ߠߌ߲ ߡߍ߲ ߠߥߊ߫ ߣߍ߲߫ ߦߋ߫ ߕߋ߬ߟߋ ߝߍ߬߸ ߞߊ߬ߙߊ߲ ߣߌ߲߬ ߞߍ߫ ߕߐ߫ ߦߋ߫ ߣߍ߰ߛߎߓߊ߮ ߢߎߡߍߙߋ߲ ߠߋ߬ ߘߐߛߎߡߊ߲߫ ߠߊ߫߸ ߊ߬ ߣߌ߫ ߖߛߐߡߊ ߣߌ߫ ߔߏ߲߬ ߜߌߟߌ߲. ߊ߬ ߡߌ߬ߣߊ߲ ߕߐ߭ ߟߎ߬ ߛߏ߯ߙߏߣߍ߲߫ ߦߋ߫ ߡߌ߬ߣߊ߲߬ ߘߍ߲ߖߘߍߟߊ ߝߌ߬ߟߊ߬ ߟߎ߫ ߟߋ߬ ߘߌ߫߸ ߋߔߌ-ߤߊߌ߸ ߊ߬ ߣߌ߫ ߋߔߌ-ߟߏ. ߊ߬ ߘߐ߬ߛߏ߰ߙߋ߬ߟߊ ߓߊߖߎߟߞߊ ߦߋ߫ ߘߊߝ߭ߌߘ ߡߊߞߑߞߏߡߊ߬ ߟߋ߬ ߓߟߏ߫߸ ߔߑߙߍ߲ߛߌߕߐ߲߫ ߖߊ߯ߓߘߊ ߟߊ߫. ߕߋ߬ߟߋ ߘߐ߬ߛߏ߰ߙߋ߬ߟߊ߲ ߞߣߍ߫ ߘߐߝߎߙߋ߲ߣߍ߲ ߖߌ߬ߦߊ߬ߕߊ߬ߟߊ ߘߌ߫ ߖߊ߲ߓߋ ߣߌ߫ ߕߟߋ߬ߡߐ߲ߕߐ߲ ߞߣߐߟߊ ߖߌ߬ߦߊ߬ߓߍ ߟߎ߬ ߡߊߛߐ߬ߘߐ߲߬. ߕߌߙߌ߲ߠߌ߲ ߓߊߖߎߟߞߊ ߦߋ߫ ߙ߭ߐߛ߭ߍߟ ߤߏߥߊߙߘ ߟߋ߬ ߓߟߏ߫߸  ߖߌߞߊ߲߫ ߕߌߙߌ߲ߠߌ߲ ߖߎ߯ߓߍߘߊ ߟߊ߫. ߕߋ߬ߟߋ ߝߢߐ  ߣߌߘߐߝߢߐߡߊ ߣߌ߫ ߖߛߐߡߊ (SWEAP)߸ ߏ߬ ߟߎ߬ ߟߊ߫ ߞߊ߬ߙߊ߲ ߓߌ߲ߓߌ߲ߕߐ߫ ߦߋ߫ ߊ߬ ߢߎߡߍߙߋ߲߸ ߖߛߐߡߊ߸ ߊ߬ ߣߌ߫ ߖߊߝߎߥߊ, ߊ߬ ߣߌ߫ ߞߵߊ߬ߟߎ߬ ߟߊ߫ ߞߏ ߟߎ߬ ߘߐߛߎߡߊ߲߫߸ ߦߏ߫ ߟߞߊ߬ߟߌ߬ߦߊ߬ߟߌ߸ ߜߐ߬ߝߐ߸ ߊ߬ ߣߌ߫ ߓߊ߲ߘߊߖߌ߬ߦߊ. ߏ߬ ߝߣߊ߫ ߡߌ߬ߣߊ߲ ߓߊߖߎߟߞߊ ߟߎ߬ ߟߋ߬ ߦߋ߫ ߕߋ߬ߟߋ ߘߐ߬ߛߏ߰ߙߋ߬ߟߊ߲ ߛߍ߲߬ߛߍ߲߬ߠߊ߸ ߊ߬ ߣߌ߫ ߛߍ߲߬ߛߍ߲߬ߠߊ߫ ߢߎߡߍߖߙߌ ߝߌ߬ߟߊ߬߸ ߊ߬ ߕߋ߬ߟߋ ߘߐ߬ߛߏ߰ߙߋ߬ߟߊ߲ ߖߌߟߊߝߍ (ߏ߬ ߦߋ߫ ߝߙ߭ߊߘߋ ߜߊ߬ߟߌ߬ߡߊ ߘߏ߫ ߟߋ߬ ߘߌ߫). ߏ߬ ߝߣߊ߫ ߛߍ߲߬ߛߍ߲߬ߠߊ ߓߊߖߎߟߞߊ ߖߎ߳ߛߑߕߍ߲߫ ߞߊߛߑߔߍߙ ߟߋ߬ ߘߌ߫߸ ߡߛߌߜ߭ߊ߲߫ ߖߊ߯ߓߘߊ ߟߊ߫, ߊ߬ ߣߌ߫ ߛߑߡߌߕߑߛߏߣߌߦߊ߲߫ ߊߛߑߕߙߏߝߊߌߛߌߞߊߟ ߏߓߑߛߊߙߑߝ߭ߋߕߏߙߋ߫. ߦߋߟߋ߲ߞߐߕߍ߮ ߓߊߖߎ ߛߏߟߊߙ ߔߑߙߐߓ ߔߑߟߎ߳ߛ ߝߍ߫ (heliOspp) - ߦߟߌߦߊߞߏ ߟߎ߬ ߞߊ߬ߙߊ߲ ߣߌ߫ ߖߘߍ߬ߟߊ߬ߘߍ߲߯ ߡߍ߲ ߟߐ߬ߣߍ߲߬ ߦߋ߫ ߟߐ߲ߞߏ ߣߌ߫ ߗߋߦߊߟߌ ߞߐߛߊ߬ߦߌ߲ ߡߊ߬. ߏ߬ ߕߌߙߌ߲ߠߌ߲ߠߊ ߓߊߖߎߟߞߊ ߦߋ߫ ߡߊߙߑߞߏ߫ ߝ߭ߋߟߌ߫ ߟߋ߬ ߘߌ߫߸ (UCLA) ߣߌ߫ ߖߍߕ ߔߑߙ߭ߏߔߎߟߑߛ߭ߐ߲߫ ߟߊߓߏߙߊߕߏߙߋ߫ (JPL) Chronology ߦߌߟߡߊ:ߝߏ߬ߣߊ߲߬ߦߋ߬ߟߊ߲ ߦߌߟߡߊ:ߘߐ߬ߛߏ߰ߙߋ߬ߟߊ߲ ߦߌߟߡߊ:ߛߊ߲ߡߊߛߓߍ ߦߌߟߡߊ:ߟߐ߲ߞߏ
ߣߌߡߊߞߊߙߊ߲
ߛߎ߲ߞߎ߲ ߟߐ߲ߠߌ߲ ߘߏ߫ ߟߋ߬ ߞߍ߲ߘߍ ߟߎ߬ ߞߏߢߊ ߢߊߢߌߣߌ߲ ߘߌ߫ ، ߞߍ߲ߘߍ ߏ߬ ߟߎ߫ ߟߋ߬ ߝߍߘߍ߲ߝߋ߲ ߠߎ߬ ߣߌ߫ ߣߌߡߊ ߟߎ߬ ߘߌ߫ ،ߣߌߡߊ ߟߎ߫ ߟߋ߬ ߞߏߢߊ ߘߝߊߣߍ߲߫ ߝߍߘߍ߲ߝߋ߲ ߠߎ߬ ߘߌ߫ ، ߘߎ߱ ߞߊ߲߬ ߓߌ߬ ߸ ߣߌߡߊ ߛߎ߯ ߈߀߀߀߀߀߀ ߟߋ߬ ߟߊߞߏߟߐ߲ߣߍ߲߫ ، ߞߵߏ߬ ߟߎ߬ ߕߟߊ߫ ߝߊ߬ߓߏ߲߫ ߝߌ߬ߟߊ߬ ߘߌ߫ :
ߝߟߐߡߊ ߢߍߣߌߡߊ ߟߎ߬
thumb| ߢߍߣߌߡߊ ߟߎ߬ |232x232px ߢߍߣߌߡߊ ߟߎ߬، ߏ߬ ߟߎ߬ ߕߴߛߋ߫ ߦߋ߫ ߟߊ߫ ߡߌ߬ߛߍ߲߬ߧߊ ߡߊ߬ ߝߏ߫ ߊ߬ߟߎ߬ ߘߌ߫ ߞߟߌ߫ ߞߏ߫ ߢߐߛߌߟߞߊ ߟߎ߬ ، ߊ߬ߟߎ߬ ߦߋ߫ ߛߎ߯ ߥߐ߯ߙߐ߫:
ߝߊߙߊ߲ߝߊ߯ߛߌ
=== ߖߟߎ߬ߙߋ߲߬ߡߊ === thumb| ߖߟߎ߬ߙߋ߲߬ߡߊ ߟߎ߬ ߏ߬ ߟߎ߫ ߖߟߎ߬ߛߋ߲߬ߕߌ߮ ߟߋ߬ ߖߡߊ߬ߓߊ ߞߍ߫ ߟߊ߫ ߞߐ߰ߖߌ ߢߊߝߍ߬ ߢߐ߲߯ߢߐ߮ ߟߎ߬ ߘߌ߫ ، ߘߏ߫ ߦߋ߫ ߣߊߙߊ߲ߕߌ ߘߌ߫ ߣߌߡߊ ߟߎ߬ ߞߣߐ߫ ، ߣߊߟߌ߬ߡߎ߲߬ ߢߐߛߌ ߟߎ߬ ߘߌ߫ ، ߊ߬ߟߎ߬ ߖߘߌ߫ ߢߊ ߟߋ߬ ߞߊ߬ ߕߏ߫ ߘߐߕߍ߰ ߟߊ߫ ߝߌ߬ߟߊ߬ ߘߌ߫ ߸ ߝߌ߬ߟߊ ߏ߬ ߘߌ߫ ߘߐߕߍ߰ ߣߊ߯ߣߌ߲߫ ߘߌ߫.
ߖߙߎߡߎ߲ߒߕߊ߲ ߠߎ߬ ߥߟߊ߫ ߦߟߍ߬ߡߊ߲߬ߠߊ ߟߎ߬
ߜߟߏ߬ ߕߴߏ߬ ߟߎ߫ ߡߊ߬ ߡߍ߲ߞߍ߭ ߸ ߏ߬ ߟߴߊ߬ߟߎ߬ ߖߙߎߡߎ߲ ߦߟߍ߬ߡߊ߲߬ ߠߊ߫ ߛߐ߲߬ ߸ ߊ߬ߟߎ߬ ߡߍ߲ ߓߊ߯ ߞߍ߫ ߕߊ߯ߡߊ߫ ߟߊ߫ ߸ ߊ߬ ߝߊ߬ߘߌ ߘߏ߫ ߘߌ߫ ߓߐ߫ ߡߌߣߊ߫ ߞߊ߬ ߞߍ߫ ߛߋ߲߭ ߠߎ߬ ߘߌ߫ ، ߊ߰ ߣߌߟߊߞߟߌ߫ ߟߴߊ߬ ߝߊ߬ߘߌ ߝߊ߲߭ ߓߍ߯ ߟߋ߬ ߟߊ߫ ، ߊ߬ߟߎ ߛߌߦߊߡߊ߲ߓߊ ߟߋ߬ ߖߌ ߟߎ߬ ߣߌ߫ ߣߌߡߊ ߟߎ߫ ߝߊ߬ߘߌ ߘߐ߫ ، ߊ߬ߟߎ ߟߋ߬ ߕߐ߰ߕߐ߰ߣߍ߲ ߢߐߛߌ ߟߎ߬ ߘߌ߫ ، ߊ߬ߟߎ߬ ߡߢߐߞߘߐ ߟߎ߬ ߝߣߊ߫ ߘߊߥߎ߲߫ ߠߊ߫.
ߥߎߢߊ߲ߢߐߛߌ
ߏ߬ ߟߎ߬ ߟߊߞߘߎ߬ߣߍ߲߫ ߠߋ߬ ߞߵߊ߬ߟߎ߬ ߟߊߡߌߣߌ߲߫ ߛߋ߲߬ ߢߊ߯ߙߊ ߟߎ߬ ߟߊ߫ ߸ ߞߐ߰ߖߌ ߘߐ߫ ߢߐ߯ߢߐ߮ ߟߎ߫ ߟߋ߬ ߸ ߕߟߎߖߌ߫ ߕߏ߲ߘߋߣߍ߲߫ ߞߋߟߋ߲߫ ߦߴߊ߬ ߓߍ߯ ߞߣߐ߫ ، ߝߊ߬ߘߊ ߦߴߊ߬ߟߎ߫ ߡߊ߬ ߸ ߞߟߏ ߊ߬ߟߎ߬ ߘߐ߫.
ߞߌ߬ߛߍ߬ߣߌ߬ߡߊ ߟߎ߬
ߏ߬ ߟߎ߬ ߓߍ߯ ߣߊߙߊ߲ߕߌ ߟߋ߬ ߘߌ߫ ߸ ߊ߬ߟߎ ߟߋ߬ ߘߋ߲ߓߊߟߋ߲ ߢߐߛߌ ߘߌ߫ ، ߊ߬ߟߎ߬ ߦߋ߫ ߛߌ߰ ߛߓߊ߬ ߟߋ߬ ߘߌ߫ :
ߢߊߛߌߟߡߊ ߟߎ߬
ߏ߬ ߟߎ߬ ߖߘߌ߫ ߟߊ߫ ߘߐ߬ߕߍ߰ߕߍ߰ߟߌ ߟߋ߬ ߘߐ߫ ، ߊ߬ߟߎ߬ ߞߍ߫ ߟߊ߫ ߖߌ߫ ߕߏߟߌ ߟߎ߫ ߟߋ߬ ߘߐ߫ ߸ ߊ߬ ߣߴߊ߬ߟߎ߬ ߦߋ߫ ߞߍ߫ ߟߊ߫ ߡߐ߱ ߝߊ߬ߘߌ ߘߐ߫ ߛߎ߬ߣߐ߰ ߖߊ߲ߞߊߙߏ ߢߐߛߌ ߟߎ߬ ߘߌ߫ ߛߐ߲߬.
ߞߐߣߌߡߊ ߟߎ߬
ߏ߬ ߟߎ߬ ߦߋ߫ ߞߎ߲߬ߓߊ߫ ߘߋ߲߬ߞߊ߬ߟߋ߲߬ ߥߙߍ߬ߡߊ ߟߎ߬ ߘߌ߫ ߞߏ߫ ߜߛߏߞߙߏ ߟߎ߬ ߥߟߊ߫ ߜߛߏߜߛߏ ߟߎ߬. ߊ߬ߟߎ߬ ߦߋ߫ ߛߌ߰ ߛߓߊ߬ ߟߋ߬ ߘߌ߫ :
ߞߐߣߍ߯ߙߋ߲ߒߕߊ߲
ߏ߬ ߟߎ߬ ߜߊ߲ߜߊ߲ߣߍ߲߫ ߠߋ߬ ߞߐ߰ߖߌ ߞߘߐ߫ ߸ ߊ߬ ߘߐ߰ߡߊ߲ߣߍ߲ ߘߏ߫ ߦߋ߫ ߓߊߖߌ ߞߘߐ߫ ߞߏ߫ ߝߏ߰ߝߏ߰ߙߋ߲ ، ߣߌ߫ ߓߘߍ߫ ߕߴߊ߬ߟߎ߬ ߘߐ߫ ߸ ߊ߬ߟߎ߬ ߢߌߣߌ߲߫ ߠߊ߫ ߞߵߊ߬ߟߎ߬ ߞߍ߫ ߞߏ߬ߟߌ߬ ߝߎ ߟߎ߫ ߟߋ߬ ߘߌ߫.
ߏ߬ ߟߎ߫ ߞߐ߰ߖߌ ߟߋ߬ ߘߐ߫ ߸ ߊ߬ߟߎ߬ ߞߣߐߟߊ ߥߏ߬ߓߊ߬ ߞߋߟߋ߲߫ ߘߌ߫ ߔߊ߲ߕߊ߲ߞߊߟߊ߲߫ ߞߏ߫(ߥߏ߬ߝߘߎ) ، ߊ߬ߟߎ߬ ߘߊ ߣߌ߫ ߓߏ߬ߘߊ ߓߍ߯ ߞߋߟߋ߲߫ ، ߏ߬ ߟߊߡߌߣߌ߲ߣߍ߲߫ ߢߐ߲ߛߐ߲߫ ߖߊ߲ߓߊ ߟߎ߬ ߟߊ߫ ، ߊ߬ߟߎ߬ ߦߋ߫ ߛߌ߰ ߣߊ߯ߣߌ߲߫ ߠߋ߬ ߘߌ߫ :
ߝߟߐ: ߖߌߛߊ߬ߙߋ߲ ، ߏ߬ ߦߋ߫ ߡߊ߲߫ ߘߌ߫ ߢߊ ߟߊ߫ ߡߌ߬ߛߍ߲߬ߧߊ ߡߊ߬.
ߝߌߟߊߣߊ߲ : ߖߌߡߌ߬ߘߌ ، ߏ߬ ߟߎ߫ ߞߎ߲߭ ߟߌߡߘߌߟߡߊ ߟߋ߬ ߝߎ߲ߣߍ߲߫ ߞߐ߰ߖߌ ߞߊ߲߬ ߸ ߞߵߊ߬ ߛߋ߲߭ ߠߎ߬ ߟߌߟߌ߲ߠߡߊ ߖߌ߰ ߖߌ ߞߘߐ߫ ، ߊ߬ߟߎ߬ ߞߙߎ߫ ߕߍ߫ ߞߍ߫ ߟߊ߫.
ߛߓߊߣߊ߲ : ߛߊ߬ߖߌߡߌ߬ߘߌ ، ߏ߬ ߦߋ߫ ߖߌߛߊ߬ߙߋ߲ ߣߌ߫ ߖߌߡߌ߬ߘߌ ߕߍߟߊ ߟߋ߬ ߘߐ߫ ، ߊ߬ߟߎ߬ ߛߌߦߊߡߊ߲ ߦߋ߫ ߕߊ߯ߡߊ߫ ߟߊ߫ ߞߐ߰ߖߌ ߞߊ߲߬ ߛߐ߲߬.
ߣߊ߯ߣߌ߲ߣߊ߲ : ߣߌߦߙߌ ، ߏ߬ ߟߎ߬ ߦߙߌߟߡߊ ߟߋ߬ ߞߐ߰ߖߌ ߘߐ߫ ߸ ߊ߬ߟߎ ߟߋ߬ ߞߋߟߋ߲߫ ߞߣߐ ߔߊ߲ߕߊ߲ߞߊߟߊ߲ ߢߊߝߍߓߌ߬ߟߊ߬ߣߍ߲߫ ߕߊߣߊ߲ߕߎ߫ ߖߟߎ ߟߎ߬ ߟߊ߫ ، ߊ߬ߟߎ߬ ߦߋ߫ ߛߎ߯ ߝߌ߬ߟߊ߬ : ߝߟߐ : ߘߍ߯ߣߍ߲ ، ߊ߬ ߣߌ߫ ߢߎ߯ߛߊ ، ߘߍ߯ߣߍ߲߫ ߥߎߟߋ߲ ߠߎ߫ ߟߋ߬ ߞߟߏ ߝߘߊߟߡߊ ߦߋ߫ ߞߍ߫ ߟߊ߫ ߞߐߣߐ߲߫ ߗߋ߲߰ߓߊ߫ ߡߐ߬ߟߐ߲߬ ߜߍߟߍ߲ ߠߎ߬ ߘߌ߫
ߏ߬ ߟߎ߫ ߝߊ߬ߘߌ ߥߊߢߌ߲ߡߊ ߟߋ߬ ߞߐ߰ߖߌ ߘߐ߫ ، ߊ߬ߟߎ߫ ߝߊ߬ߘߌ ߝߘߊߛߎߟߡߊ ߟߋ߬ ߦߏ߫ ߥߐ߲߬ߓߐ߬ߓߊ ߟߎ߬ ߣߙߊߣߍ߲߫ ߢߐ߲߰ ߠߊ ߟߋ߬ ، ߝߎ߬ߘߎ ߣߌ߫ ߣߏ߱ ߦߴߊ߬ߟߎ߬ ߞߣߐ߫ ، ߊ߬ ߛߎ߮ ߟߎ߬ ߝߟߍ߫ : ߖߌߖߎ߯ߙߎ ߟߊߞߘߎ߬ߣߍ߲ ، ߖߌߕߎ߲߬ߓߎ ߜߎߟߎ߲ߞߎߣߍ߲ ، ߖߌߟߏ߬ߟߏ ߓߏߟߏ߲ ߠߎ߫ ߟߏ߬ߟߏ߬ߟߊ߬ߡߊ ߦߋ߫ ، ߖߌߝߏ߬ߟߊ ߓߌ߲ߠߡߊ ߟߋ߬ ߦߏ߫ ߓߊ߭ߝߏ߬ߟߊ ߞߟߊߥߎ߫ ߢߐ߲ߛߐ߲ ߠߎ߬ ߢߊ߯ߙߊߞߙߊ߫.
ߏ߬ ߟߎ߫ ߜߟߏ߬ ߞߏ ߢߊ߫ ߕߍ߫ ߊ߬ ߘߐ߫ ، ߊ߬ߟߎ߫ ߖߊ߲߬ߡߊ߲߬ ߦߏ߫ ߛߊ߬ ߡߌ߬ߛߍ߲߬ߣߍ߲߬ ߢߟߋߢߟߋ ߟߎ߬ ، ߊ߬ߟߎ߬ ߦߋ߫ ߛߎ߯ ߛߓߊ߬ ߟߋ߬ ߘߌ߫ :
ߝߟߐߡߊ : ߕߎ߲߬ߓߎ߬ ߜߎߟߎ߲ߞߎ ߟߎ߬ ، ߢߐ߲ߛߐ߲߫ ߕߴߏ߬ ߟߎ߬ ߟߊ߫ ، ߊ߬ߟߎ߫ ߝߊ߲߬ߓߊ ߦߋ߫ ߣߊߙߊ߲ߕߌ ߟߋ߬ ߘߌ߫ ،ߊ߬ ߘߏ߫ ߟߎ߫ ߘߎ߰ߞߟߏ߬ ߡߊ߲߮ ߠߎ߬ ߘߐ߫ ߸ ߘߏ߫ ߟߎ߫ ߝߍߘߍ߲ߝߋ߲ ߠߎ߬ ߜߊ߲ߞߊ ߣߴߊ߬ ߘߋ߲ ߣߴߊ߬ ߞߎ ߟߎ߬ ߘߐ߫.
ߝߌߟߊߣߊ߲ : ߕߎ߲߬ߓߎ߫ ߝߘߍ߬ߣߍ߲ ߠߎ߬ ، ߏ߬ ߟߎ߬ ߞߍ߫ ߟߊ߫ ߖߌ߫ ߘߎߡߊ߲ ߠߋ߬ ߘߐ߫ ߸ ߓߏ߬ߘߊ߬ ߕߴߊ߬ߟߎ߬ ߟߊ߫ ߸ ߊ߬ ߝߊ߲߬ߓߊ ߦߋ߫ ߣߊߙߊ߲ߕߌ ߟߎ߫ ߟߋ߬ ߘߌ߫.
ߛߓߊߣߊ߲ : ߕߎ߲߬ߓߎ߫ ߞߌ߬ߘߌ߲߬ߡߊ ߟߎ߬ ، ߏ߬ ߟߎ߫ ߟߋ߬ ߦߏ߫ ߞߏ߬ߦߌ߬ߣߍ߲߬ ߛߌߦߊߡߊ߲ ߛߌ߰ߣߍ߲ ߢߐ߲߯ ߘߊ߫ ߟߊ߫ ، ߊ߬ ߘߏ߫ ߟߎ߫ ߘߎ߱ ߘߐ߫ ، ߘߏ߫ ߟߎ߫ ߖߌ߫ ߘߎߡߊ߲ ߘߐ߫ ߦߏ߫ (ߣߏ߬ߘߌ) ، ߘߏ߫ ߞߐ߰ߖߌ ߘߐ߫.
ߏ߬ ߟߎ߫ ߝߊ߬ߘߌ ߡߊ߲߰ߡߊ߲߰ߓߊ ߟߋ߬ ߸ ߜߟߏ߬ ߓߘߍ߫ ߕߍ߫ ߛߏ߬ߓߏ ߢߍߡߊ߬ ، ߛߏ߬ߓߏ ߏ߬ ߡߊߛߕߎ߬ߙߊ߬ߣߍ߲߫ ߝߊ߬ߘߊ߫ ߖߊ߬ߣߍ߲ ߠߊ߫ ߜߊߞߌ߫ ، ߊ߬ߟߎ߬ ߛߎ߯ ߛߓߊ߬ ߟߋ߬ ߘߌ߫ :
ߝߟߐ :ߝߘߊ߬ ߝߌ߬ߟߊ߬ߡߊ ߟߎ߬
ߏ߬ ߟߎ߬ ߝߟߍ߫ : (ߞߊ߬ߞߟߏ )، (ߥߏ߬ߦߊ ) ، (ߞߐ߬ߘߏ ) ، (ߞߊ߬ߝߘߊ ) ، (ߞߌߓߊ )، ߟߎߟߎ ߞߍ߫ ߟߊ߫ ߞߊ߬ߝߘߊ ߛߎ߮ ߘߏ߫ ߟߎ߫ ߞߣߐ߫.
ߛߓߊߣߊ߲ : ߞߎ߲߬ߛߋ߲߬ߡߊ ߟߎ߬
ߏ߬ ߟߎ߫ ߞߎ߲߭ ߠߊߡߌߣߌ߲ߣߍ߲߫ ߛߋ߲߬ ߖߊ߲߫ ߢߊ߯ߙߊߞߙߊ ߟߎ߫ ߟߋ߬ ߟߊ߫ ، ߦߏ߫ (ߢߏ߯ߙߏ) ، (ߖߌߢߐ߬ߡߘߍ )، ( ߖߌߞߊ߲ )، ( ߢߊ߯ߙߊߞߊ߬ߙߌ ) ، ߏ߬ ߟߎ߬ ߓߍ߯ ߦߋ߫ ߞߐ߰ߖߌ ߟߋ߬ ߘߐ߫.
ߏ߬ ߟߎ߫ ߟߋ߬ ߝߋ߲߫ ߡߌߛߍ߲ ߠߎ߬ ߘߌ߫ ، ߊ߬ߟߎ ߦߋ߫ ߛߌ߰ ߣߊ߯ߣߌ߲߫ :
ߝߟߐ : ߥߐ߲߬ߓߐ߬ߡߊ ߟߎ߬ ،
ߏ߬ ߟߎ߬ ߖߌ ߟߋ߬ ߘߐ߫ ߓߘߍߞߍ߭ ، ߊ߬ߟߎ߫ ߝߊ߬ߘߊ ߖߊ߬ߣߍ߲߫ ߸ ߛߋ߲߭ ߠߎ߬ ߞߊ߫ ߛߌߦߊ߫ ߦߏ߫ (ߖߌߕߐ߲߭ ) ، (ߖߌߝߙߍߞߍ ) (ߖߌߞߐ߬ߛߐ߲ )، (ߛߐ߲߬ߛߐ߲ ) ، (ߞߊ߲߬ߞߊ߬ߜߙߍ ) ، (ߥߊ߲߬ߞߏ߲ ).
ߝߌߟߊߣߊ߲ : ߛߋ߲߬ߡߛߍߛߍ ߟߎ߬
ߏ߬ ߟߎ߫ ߝߊ߬ߘߌ ߞߌ߬ߘߌ߲߬ߠߊ߬ߡߊ ߟߋ߬ ، ߞߵߊ߬ ߓߍ߯ ߞߍ߫ ߛߎ߯ ߞߋߟߋ߲߫ ߘߌ߫ ߦߏ߫ ߛߊ߲ߞߎ߬ߟߎ ، ߡߐ߬ߟߐ߲ߞߐ߲߬ߕߌ߲ ، ߛߊ߬ߡߊߣߊ߬ߘߊ.
ߛߓߊߣߊ߲ : ߜߙߋߢߊ߰ߙߊ ߟߎ߬ ،
ߞߓߊ߬ ߕߴߏ߬ ߟߎ߬ ߟߊ߫ ، ߦߏ߫ ( ߞߐ߬ߛߐ߲ ، ߖߐ߲߬ߞߐ߲߬ߞߐ߲ ، ߕߊߟߏ߲ߕߊߟߏ߲ ، ߞߙߊ߬ߕߟߊ߬ߡߌߣߌ߲ ، ߝߘߍ ، ߝߍ߬ߘߍ߬ߜߍ߬ߟߋ߲ ، ߘߎ߭ߘߎ߭).
ߏ߬ ߟߎ߫ ߟߋ߬ ߛߋ߲߭ ߠߎ߬ ߆-߆ ߘߌ߫ ، (ߘߊߓߍ߲߫ ߃-߃) ، ߊ߬ߟߎ߬ ߛߌߦߊߡߊ߲ߓߊ ߟߋ߬ ، ߘߎ߰ߞߟߏ ߣߌߡߊ ߛߎ߯ߦߊ߫ ߇߇߀߀߀߀߀ ߘߐ߫ ߸ ߊ߬ߟߎ ߞߋߟߋ߲߫ ߦߋ߫ ߛߎ߯ ߄߅߀߀߀߀، ߊ߬ߟߎ߬ ߦߋ߫ ߝߊ߬ߓߏ߲߬ ߛߋߦߌ߲߫ ߠߋ߬ ߘߌ߫ :
ߝߟߐ : ߞߊ߬ߡߊ߲߬ߒߕߊ߲ ߠߎ߬ ، ߥߟߊ߫ ߓߏ߬ߓߘߊ߬ ߛߌߡߊ ߟߎ߬ ، ߞߊ߬ߡߊ߲߬ ߕߴߏ߬ ߘߏ߫ ߟߎ߫ ߟߊ߫ ߸ ߘߏ߫ ߟߎ߫ ߕߊ ߞߊ߫ ߘߐ߯ ߦߏ߫ ߢߌߡߌ߲ ، ߛߡߊߞߏ߬ߙߏ ،ߞߏߟߌ ، ߞߊ߬ߙߊ߲߬ߜߊ.
ߝߌߟߊߣߊ߲ : ߞߓߊ߬ߓߊߙߊ߲ߕߏ ߟߎ߬ ، ߞߊ߬ߡߊ߲߬ ߣߊ߯ߣߌ߲߫ ߠߴߏ߬ ߟߎ߬ ߟߊ߫ ، ߦߏ߫ ߢߊ߬ߡߊ߲ߢߐ߲߬ߞߐߟߌ߲ ، ߕߐ߲߭ ، ߖߏ߬ߟߏ߲ ، ߞߙߍ ، ߢߐ߬ߡߘߍ.
ߛߓߊߣߊ߲ : ߞߊ߬ߡߊ߲߬ߕߟߊ߬ߡߊ ߟߎ߬ ، ߏ߬ ߟߎ߫ ߞߊ߬ߡߊ߲ ߖߊ߬ߣߍ߲߫ ߖߎ߬ߟߊ߬ߝߊ߲ ߝߍ߬ ߸ ߞߵߊ߬ ߝߟߍߝߟߍ߫ ߣߍ߲߬ ߠߊ߬ߝߊ߲ ߝߍ߬ ، ߦߏ߫ ߕߋ߬ߟߋ߲ߓߊ߲߭ ، ߞߙߎߞߙߎߟߋ߲ ، ߘߎ߲߭ ، ߘߊ߬ߓߌ.
ߥߐߙߐ߲ߥߌߟߊߣߊ߲ : ߞߓߊ߬ߡߎ߰ߡߊ ߟߎ߬ ، ߏ߬ ߟߎ߫ ߞߊ߬ߡߊ߲ ߠߎ߬ ߡߊߢߍ߯ߙߍߣߍ߲߫ ߞߐ߬ߟߐ߫ ߗߋ߲߭ ߠߎ߬ ߟߊ߫ : ߦߏ߫ ߝߙߌߝߙߌߟߋ߲ ߠߎ߬ ،ߝߘߍߝߘߍߣߍ߲ ߠߎ߬ ، ߊ߬ ߘߏ߫ ߟߋ߬ ߖߟߐߞߌ߫ ߞߊߙߌ ߟߊߘߊ߲߫ ߠߊ߫.
ߛߋߦߌ߲ߣߊ : ߞߓߊ߬ߝߌ߬ߟߊ߬ߡߊ ߟߎ߬ ، ߏ߬ ߟߎ߫ ߞߊ߬ߡߊ߲߬ ߓߘߍ ߟߋ߬ ߝߌ߬ߟߊ߬ ߘߌ߫ ، ߞߘߎߡߊߣߍ߲߫ ߝߌ߬ߟߊ߬ ߜߘߍ߫ ߟߊߡߊ߰ ߟߴߊ߬ߟߎ߬ ߓߟߏ߫ ߛߐ߲߬ ߝߌߚߌ߫ ߞߏ߬ߣߌ߲߬ ߜߊ߲߫ ߕߍ߫ ߞߍ߫ ߟߴߏ߬ ߟߎ߬ ߟߊ߫ ، ߦߏ߫ (ߛߏ߬ߛߏ ، ߟߌߡߐ߮ ، ߛߌߞߟߌߓߊ ، ߟߍ߲ ، ߛߌ߰ߕߍ߲߮ ، ߕߎ߬ߝߍ) ߊ߬ߟߎ߬ ߓߍ߯ ߗߌ߲ߠߌ߲ ߞߍ߫ ߟߊ߫.
ߞߘߐ߬ߡߊ߲߫ ߸ ߝߘߊ߬ߝߌ߲ ߦߋ߫ ߢߊ߰ߙߊߢߊ߰ߙߊ ߟߎ߬ ߕߟߊ߫ ߟߊ߫ ߣߊ߯ߣߌ߲߫ ߠߋ߬ ߘߌ߫ : ߁߭-ߞߓߐ ߟߎ߬. ߂߲ - ߝߌߢߊߝߌߢߊ ߟߎ߬ ، (ߞߊ߬ߡߊ߲ ߏ߬ ߟߎ߬ ߟߊ߫ ߸ ߦߏ߫ ߟߌߡߐ߮ ، ߕߐ߲߭ ، ߛߏ) ߃߲-ߜߙߋߢߊ߰ߙߊ ߟߎ߬ ،(ߞߓߊ߬ ߕߴߏ߬ ߟߎ߬ ߟߊ߫ ، ߦߏ߫ ߡߣߍߡߣߍ ، ߞߐ߬ߛߐ߲ ، ߣߊߙߏ߲߬ߣߍ߲ ، ߢߌߡߌ߲) ߄߲-ߖߌߢߊ߰ߙߊ ߟߎ߬ ، ߏ߬ ߟߎ߬ ߖߌ ߟߋ߬ ߘߌ߫ ، ߦߏ߫ (ߥߊ߲߬ߞߏ߲ ، ߞߊ߲߬ߞߊ߬ߜߙߍ ، ߛߐ߲߬ߛߐ߲)
߂.ߞߐߖߟߎߡߊ ߟߎ߬
ߏ߬ ߟߎ߬ ߞߐߣߍ߯ߙߋ߲ߒߕߊ߲ ߣߌ߫ ߞߐߣߍ߯ߙߋ߲ߡߊ ߕߍߟߊ ߟߋ߬ ߘߐ߫ ، ߖߟߎ߬ ߖߊ߲ ߘߏ߫ ߟߴߏ߬ ߟߎ߬ ߞߐߣߍ߯ߙߋ߲ ߣߐ߭ ߘߐ߫ ، ߊ߬ ߘߏ߫ ߟߋ߬ ߖߌߕߊ߲߬ߓߊ ߘߌ߫ ߞߐ߰ߖߌ ߘߐ߫.
ߞߐߣߍ߯ߙߋ߲ߡߊ ߟߎ߬
ߏ߬ ߟߎ߫ ߛߏ߬ߓߏ ߡߐ߲ߣߍ߲߫ ߞߟߏ ߟߎ߫ ߟߋ߬ ߡߊ߬ ߸ ߏ߬ ߟߎ߬ ߓߍ߯ ߟߊߘߍ߬ߣߍ߲ ߕߐ߯ (ߜߛߊߞߙߊ) ، ߞߊ߬ ߞߐߣߍ߯ߙߋ߲߫ ߖߟߎ߫ ߖߊ߲߫ ߞߋߟߋ߲߫ ߞߍ߫ ߜߛߊߞߙߊ ߏ߬ ߕߍߡߊ߬ ، ߊ߬ߟߎ߬ ߦߋ߫ ߛߌ߰ ߟߏ߯ߟߎ߫ ߟߋ߬ ߘߌ߫ :
ߏ߬ ߟߎ߬ ߞߟߌ ߟߊ߫ ߟߊ߫ ߖߌ ߟߋ߬ ߘߐ߫ ، ߊ߬ ߘߌ߫ ߟߊߕߋ߬ ߞߊ߬ ߞߍ߫ ߜߋ߲ߛߋ߬ߙߋ߲ ߘߌ߫ ߸ ߊ߰ ߊ߬ ߣߌߟߊߞߟߌ߫ ߟߊ߫ ߘߊߢߎ߯ߢߎ߮ ߟߊ߫ ߦߏ߫ ߖߍ߮ ،ߊ߬ ߘߊߟߌ ߘߌߣߊ߬ ߦߟߍ߬ߡߊ߲߫ ߞߊ߬ ߞߍ߫ ߕߏ߬ߘߌ ߘߌ߫ ߞߵߊ߬ ߣߌߟߊߞߟߌ߫ ߖߐ߬ߝߐ ߟߊ߫ ، ߊ߬ߟߎ߬ ߦߋ߫ ߛߎ߯ ߛߓߊ߬:
ߝߟߐ :ߞߏߒߕߊ߲ ߠߎ߬ ، ߦߏ߫ (ߛߊߙߊ߲ߜߊ߬ߦߌ ، ߜߏ߬ߝߘߏ ، )
ߝߌߟߊߣߊ߲ : ߓߛߊߟߡߊ ߟߎ߬ ، ߏ߬ ߟߎ߬ ߦߋ߫ ߦߋ߫ ߟߊ߫ ߣߌߔߐ߲߫ ߣߌ߫ ߤߌ߲ߘߌ߫ ߟߋ߬ ، ߦߏ߫ (ߓߛߊߕߏߘߌ ، ߣߐ߲ߛߌ߲ߕߏߘߌ ، ߡߟߎ߬ߞߎ߬ߕߏߘߌ.
ߛߓߊߣߊ߲ : ߛߋ߲߬ߒߕߊ߲ ߠߎ߬ ، ߏ߬ ߟߎ߫ ߕߐ߬ߣߐ߲߬ߞߐ߬ߟߊ߬ߡߊ ߟߋ߬ ߛߌߣߊߛߌߣߊ߫ ، ߦߏ߫ ߛߊ߬ߕߏߘߌ ، ߥߟߊ߫ ߕߎ߲߬ߓߎ߬ߕߏߘߌ ߸ ߏ߬ ߛߌ߫ ߕߴߊ߲ ߓߘߊ ߦߊ߲߬.
ߏ߬ ߟߎ߬ ߕߊ߯ߡߊ߫ ߟߴߊ߬ߟߎ߬ ߞߣߐ ߟߋ߫ ߞߊ߲߬ ، ߊ߬ߟߎ߬ ߦߋ߫ ߛߌ߰ ߛߓߊ߬
ߝߟߐ :ߡߟߏ߬ߞߏ߬ߡߟߊߞߊ ߟߎ߬ ، ߏ߬ ߟߎ߫ ߟߋ߬ ߛߊ߭ ߟߎ߬ ߘߌ߫ ߸ ߦߏ߫ ߕߎ߬ߘߎ ، ߝߎ߭ߓߊ߬ߟߌ ، ߜߊ߬ߘߊ ، ߝߐ߲ߝߐ߲ߣߍ߲ ، ߥߙߏ߬ߕߏ ، ߛߌ߲ߞߌ߲ ، ߓߎߙߊ ، ߡߊߣߌߢߊ߲ ، ߖߌߝߙߏ߬ߛߊ.
ߝߌߟߊߣߊ߲ : ߓߛߊߟߞߊ ߟߎ߬ ، ߛߋ߲߭ ߏ߬ ߟߎ߬ ߟߊ߫ ߦߏ߫ (ߡߟߎ߬ߞߎ ، ߓߛߊ ، ߞߘߏ ، ߞߊߣߊ߲ ، ߓߊ߲߬ߓߊ ، ߞߊ߲߬ߖߏ ، ߣߐ߲ߛߌ߲ ، ߢߌ߬ߣߊ߲ߕߊ߰ߟߊ ، ߞߓߊ߬ߙߊ߲).
ߛߓߊߣߊ߲ : ߛߏ߬ߘߟߊ߬ߞߊ ߟߎ߬ ، ߝߊ߬ߘߊ ߟߴߏ߬ ߟߎ߫ ߡߊ߬ ߜߊߞߌ߫ ، ߦߏ߫ (ߞߏ߲߬ߞߏ߬ߛߏߘߊ ، ߖߌߛߏ߬ߘߊ ، ߕߊߥߏ ، ߛߋ߲߬ߓߊ߬ ߛߏߘߊ)
ߞߊ߬ߓߊ ߟߴߏ߬ ߟߊ߫ ، ߊ߬ ߣߌ߫ ߖߟߏ ߟߎ߬ ߣߌ߫ ߘߊߜߟߊ ߥߟߊ߫ ߣߐߡߌ߲ ، ߊ߬ߟߎ߬ ߛߎ߯ ߁߂ ߀߀߀ ߟߋ߬ ߘߎ߰ߞߟߏ ߞߊ߲߬ ، ߊ߬ߟߎ߬ ߕߟߊ߫ ߟߊ߫ ߝߊ߬ߓߏ߲߬ ߛߋߦߌ߲߫ ߠߋ߬ ߘߌ߫ :
ߝߌߟߊߣߊ߲ : ߞߣߐ߬ߥߘߊ ߟߎ߬ ، ߦߏ߫ (ߓߌߓߌ ، ߥߘߊߛߊ ، ߘߏ߬ߞߙߏ ، ߞߏߞߏ ، ߜߌ߲߬ߜߌ߲ ، ߛߌ߲߬ߕߙߏߞߏ ، ߜߋ߲߬ߜߘߋ ، ߛߍ߯ߟߋ߲ ، ߞߐ߬ߡߐ߲߬ߛߌߙߊ߫).
ߛߓߊߣߊ߲ : ߛߌ߬ߛߍ߬ߟߊ߬ߞߊ ߟߎ߬ ، ߦߏ߫ ߛߌ߬ߛߍ ، ߥߐ߬ߟߐ ، ߞߊ߬ߡߌ߲ ، ߕߏ߬ߙߏߕߏ߬ߙߏ.
ߣߊ߯ߣߌ߲ߣߊ߲ : ߓߌ߬ߘߌ߲߬ߠߊ߬ߞߊ ߟߎ߬ : ߦߏ߫ ߓߌ߬ߘߌ߲ ، ߕߎߓߊ߲ ، ߔߘߏߔߘߏ ، ߓߙߋߕߋߓߌߘߌ߲ ، ߡߊ߲߬ߛߊ߬ߓߌߘߌ߲.
ߟߏ߯ߟߎߣߊ߲ : ߥߙߐ߬ߛߐ߬ߣߙߊ ߟߎ߬ : ߏ߬ ߟߎ߫ ߛߋ߲߬ ߕߍߟߊ ߟߎ߫ ߟߋ߬ ߓߌ߬ߟߊ߬ߣߍ߲߬ ߢߐ߲߮ ߡߊ߬ ߜߟߏ߬ߣߍ߲߬ ߝߟߍߝߟߍ ߟߎ߬ ߟߊ߫ ߸ ߦߏ߫ (ߘߐ߬ߞߎ ، ߓߙߎ ، ߕߐ߲߬ߞߣߐ ،ߛߏ߭ߖߍ߬ߣߍ ، ߊ߬ ߣߌ߫ ߞߊ߬ߡߊ߲߬ ߛߎߘߎ߲ ߣߌ߫ ߓߊߙߌ߫ ߞߐ߬ߣߐ ߟߎ߬ )
ߥߐ߯ߙߐߣߊ߲ : ߦߙߌߡߊߝߍ߬ߙߍߜߍ߬ߘߍ ߟߎ߬ ، ߛߏ߬ߙߌ߲ ߠߴߏ߬ ߟߎ߬ ߟߊ߫ ߞߊ߬ ߦߟߍ߬ ߦߙߌ ߟߊ߫ ، ߦߏ߫ (ߛߏ߬ߟߏ ، ߜߊ߭ߜߊ߭)
ߥߐߙߐ߲ߥߌߟߊߣߊ߲ : ߕߏ߲߬ߞߊ߬ߡߊ߲߬ߡߊ ߟߎ߬ ، ߏ߬ ߟߎ߫ ߜߍ߬ߟߍ߲ ߠߎ߫ ߖߊ߲߬ߡߊ߲߫ ߠߋ߬ ߛߏߙߊߛߏߙߊ߫ ، ߦߏ߫ (ߕߏ߲߬ߜߊ ، ߛߊ߭ߞߎ߲߭ ، ߓߊ߬ߣߌߞߐ߬ߣߐ ،ߞߙߊ߬ߞߙߊ߬ߟߊ߬ߞߊߘߌ).
ߛߋߦߌߣߊ߲: ߗߏ߭ߗߏ߭ ߟߎ߬ ، ߏ߬ ߟߎ߫ ߕߏ߲߬ߞߊ߬ߡߊ߲߬ߡߊ ߟߎ߫ ߟߋ߬ ߘߌ߫ ߸ ߡߍ߲ ߠߎ߬ ߕߴߛߋ߫ ߟߊ߫ ߜߊ߲ߠߌ߲߫ ߠߊ߫ ، ߓߊߏ߬ ߊ߬ߟߎ߫ ߞߊ߬ߡߊ߲߬ ߞߏ ߘߐߓߎ߯ߣߍ߲ߓߊ߫ ߕߍ߫ ، ߦߏ߫ ߛߏ߰ߟߏ߲ߞߐ߬ߣߐ ، ߕߎ߬ߙߎߞߎ߲߬ߓߊ ، ߡߌ߬ߣߊ߲߬ߣߌߞߐ߬ߣߐ ، ߞߐ߬ߣߐߖߏ߲߬ߞߊ߲ ، ߓߟߊ߬ߞߣߐ.
ߏ߬ ߟߎ߬ ߖߌ ߟߋ߬ ߘߐ߫ ، ߖߌߛߋ߲ ߠߎ߬ ߦߴߊ߬ߟߎ߬ ߟߊ߫ ، ߞߏ ߦߴߊ߬ߟߎ߬ ߟߋߡߎ߲ ߠߎ߬ ߘߌ߫ ، ߘߊߢߎ߯ߢߎ߮ ߦߴߊ߬ߟߎ߫ ߖߐ߬ߝߐ ߟߎ߬ ߘߌ߫ ، ߊ߬ߟߎ߬ ߛߎ߯ ߝߌ߬ߟߊ߫ ߟߋ߬ ߘߌ߫ : ߝߘߊ߬ߡߊ ߟߎ߬ ߣߌ߫ ߡߊ߬ߣߎ߲ߞߎ ߟߎ߬.
ߞߏ߬ߣߌ߲߬ ߟߐ߲ߞߏ ߦߴߊ߬ߟߎ߬ ߕߟߊ߫ ߟߊ߫ ߛߌ߰ ߟߏ߯ߟߎ߫ ߟߋ߬ ߘߌ߫ :
ߝߌߟߊߣߊ߲ : ߞߟߏ߫ ߘߝߊߣߍ߲ ߠߎ߬
ߛߓߊߣߊ߲ : ߟߓߍߟߓߍߡߊ ߟߎ߬
ߟߏ߯ߟߎߣߊ߲ : ߣߌߟߊߞߟߌߝߌߟߡߊ ߟߎ߬ ، ߞߐߟߕߊ ߏ߬ ߘߏ߫ ߟߋ߬ ߡߊ߬ߥߏ߲߬ߘߋ ߘߌ߫ ߸ ߖߐ߬ߝߐ ߣߌ߫ ߘߊߢߎ߯ߢߎ߮ ߝߌ߬ߟߊ ߓߍ߯ ߊ߬ߟߎ߬ ߟߊ߫.
ߛߌ߲ ߠߴߏ߬ ߟߎ߬ ߟߊ߫ ߞߵߊ߬ߟߎ߬ ߘߋ߲ ߠߎ߬ ߟߊߡߌ߲߬ ، ߊ߬ߟߎ߬ ߛߎ߮ ߞߊ߫ ߛߌߦߊ߫ ߸ ߊ߬ߟߎ߬ ߕߟߊ߫ ߢߊ ߝߣߊ߫ ߞߊ߫ ߛߌߦߊ߫ ، ߏ߬ ߟߎ߬ ߢߣߊߡߊ ߟߎ߬ ߝߟߍ߫ :
ߝߟߐ :ߕߐߙߐ߲ߡߊ ߟߎ߬ : ߕߐߙߐ߲ߞߋߟߋ߲ߡߊ ߣߌ߫ ߕߐߙߐ߲ߘߊߓߍ߲ߡߊ ߟߎ߬ (ߛߊ߱ ، ߝߊ߬ߟߌ)..
ߝߌߟߊߣߊ߲ :ߛߏ߬ߙߌ߲߬ߡߊ߬ߝߋ߲ ߠߎ߬ : ߥߘߊ ߟߎ߬ : ( ߓߊߟߏߛߓߏߟߊ ߣߌ߫ ߛߓߏ߬ߘߊ߬ߥߎ߲߬ߠߊ ߟߎ߬ ، ߦߏ߫ ߖߊ߬ߘߊ ߣߌ߫ ߥߎ߬ߟߎ).
ߛߓߊߣߊ߲ : ߓߊߟߏߓߌ߲ߠߊ ߟߎ߬ (ߢߊ߬ ߘߐ߬ߢߌ߬ߡߌ߲߬ߠߊ ߟߎ߬ ߣߌ߫ ߝߘߎ߬ߣߙߊ ߟߎ߬ ، ߦߏ߫ ߣߌ߬ߛߌ ߣߌ߫ ߛߏ߭).
ߟߏ߯ߟߎߣߊ߲ :ߞߙߋ߬ߕߎ߬ߟߊ ߟߎ߬ ، ߏ߬ ߟߎ߫ ߟߴߊ߬ ߘߊߥߎ߲ߝߋ߲ ߠߎ߬ ߟߊߞߙߋ߬ߕߎ߬ ߟߊ߫ (ߓߌ߲ ، ߝߍߘߍ߲ߝߋ߲ ߠߎ߬ ߘߋ߲ ߣߴߊ߬ߟߎ߬ ߞߎ) ، ߦߏ߫ ߢߌߣߊ ، ߞߊ߲ߛߏ߬ߟߌ ، ߞߍ߬ߙߍ߲ ، ߓߊ߬ߟߊ ، ߛߊ߲ߣߍ߲.
߆߲- ߛߋ߲߬ߣߊ߰ߣߌ߲߬ߡߊ ߟߎ߬.
߇߲- ߛߋ߲߬ߝߌ߬ߟߊ߬ߡߊ ߟߎ߬.
߈߲- ߝߙߊߛߋ߲߬ߡߊ ߟߎ߬ ،ߏ߬ ߟߎ߬ ߖߌ ߟߋ߬ ߘߐ߫ ، ߊ߬ߟߎ߫ ߛߋ߲߭ ߘߐߝߘߍ߬ߣߍ߲߬ ߣߊߥߎ߲ߠߌ߲߫ ߞߊ߲ ߡߊ߬ ߦߏ߫ ߝߙߊ߫ : (ߖߌߛߊ߬ߡߊ ، ߕߟߏߡߌ߬ߛߍ߲ ، ߖߌߣߍ߲߬ߡߟߍ ).
߉߲- ߥߙߐ߬ߛߐ߬ߞߊ߬ߡߊ߲߬ߡߊ ߟߎ߬ ، ߏ߬ ߟߎ߬ ߥߙߐ߬ߛߐ ߟߎ߬ ߕߍߟߊ ߦߋ߫ ߞߊ߬ߡߊ߲߬ߣߍ߲߬ ߝߟߍߝߟߍ ߟߎ߫ ߟߋ߬ ߘߌ߫ ߦߏ߫ ߕߙߏ߬ߕߙߏ߬ߟߋ߲ ، ߕߏ߲߬ߛߏ ، ߞߐߣߊ߱ ،.
߁߀߲- ߛߓߏ߬ߖߍ߮ ߟߎ߬ ، ߏ߬ ߟߎ߫ ߟߋ߬ ߖߌ ߘߐ߫ ߓߌߦߊ߲߫ ߓߟߋߓߟߋ ߟߎ߬ ߘߌ߫ ߡߍ߲ ߠߎ߬ ߕߍ߫ ߖߍ߯ ߘߌ߫. ߦߏ߫ ߖߌߘߐߘߍ߬ߜߍ ، ߖߌߞߎ߲߬ߓߊ ، ߢߌ߲ߓߌ߬ߢߍ ، ߖߌߛߊ߬ߡߊ ، ߖߌߣߍ߲߬ߡߟߍ ، ߕߟߏߡߌ߬ߛߍ߲ ، ߖߌߟߍ߭ ، ߛߓߏ߬ߖߍ߮ ߘߏ߫ ߦߋ߫ ߞߟߌ߫ ߟߊ߫ ߞߏ߫ ߖߌߡߐ߱ ، ߏ߬ ߟߋ ߡߊ߭ ߣߌ߫ ߖߌߣߌ߬ߛߌ ߘߌ߫ ، ߏ߬ ߟߎ߬ ߦߋ߫ ߓߌ߲ ߠߋ߬ ߘߊߥߎ߲߫ ߠߊ߫ ،.
߁߁߲ : ߛߌߞߟߌߡߊ ߟߎ߬ ، ߏ߬ ߟߎ߫ ߦߋ߫ ߞߟߌ ߟߋ߬ ߟߊ߫ ߟߊ߫ ، ߞߏ߬ߣߌ߲߬ ߦߙߍ ߦߋ߫ ߊ߬ߟߎ߫ ߟߊ߫ ߞߊ߬ ߘߋ߲ ߠߊߡߌ߲߫ ، ߦߏ߫ ߛߏ߬ߓߏߘߐ߰ߞߎ ، ߓߟߊ߬ߜߐ߲.
߁߂߲-ߖߎߝߊߓߘߐߡߊ ߟߎ߬ ، ߓߐ߬ߘߐ ߟߴߏ߬ ߟߎ߫ ߣߊ߭ ߘߐ߫ ߞߵߊ߬ߟߎ߬ ߘߋ߲ ߓߌ߬ߟߴߏ ߘߐ߫ ، ߦߏ߫ ߞߍ߲ߙߍ߲߬ߓߊ ߊ߬ ߣߌ߫ ߞߐߖߟߎ߬ߡߊ.
߁߃߲- ߕߎ߯ߟߊߕߎ߯ߟߊ ߟߎ߬ ، ߢߌ߲߫ ߕߴߏ߬ ߟߎ߬ ߘߊ߫ ߸ ߦߏ߫ ߕߌ߲߬ߓߊ ، ߊ߬ ߣߌ߫ ߛߏ߬ߘߊ߬ߢߌߣߊ
߁߄߲- ߘߊߘߕߐߡߐ߲ߓߊߟߌ ߟߎ߬ ، ߏ߬ ߟߎ߫ ߟߋ߬ ߛߏ߬ߓߏ ߣߌ߫ ߝߍߘߍ߲ߝߋ߲ ߓߍ߯ ߘߊߥߎ߲߫ ߠߊ߫ ߦߏ߫ ( ߡߐ߱ ، ߜߐ߲߭ ، ߓߙߌ߬ߝߌ߲ ، ߟߍ߭)
߁߅߲- ߜߏ߬ߦߏ߲ ߠߎ߬ ، ߏ߬ ߟߎ߫ ߜߏ߬ߟߏ ߊ߬ߟߎ߫ ߞߊ߲߬ ߠߋ߬ ߜߊߞߌ߫ ߦߏ߫ : ߡߊ߬ߣߌ߲ ، ߜߊ߬ߟߌ߬ߡߊ ، ߟߍ߭ ، ߛߋ߲߬ߓߊ ، ߣߎߡߊ߲ߡߊ ߟߎ߬ ، ߦߏ߫ ߛߊ߬ߡߊ.
ߡߐ߱ ߦߋ߫ ߛߌߦߊ߫ ߣߊ߯ߣߌ߲߫ ( ߝߘߊ߬ߝߌ߲ ، ߝߘߊ߬ߜߍ ، ߝߘߊ߬ߥߎߟߋ߲ ، ߊ߬ ߣߌ߫ ߝߘߊ߬ߛߊߦߌ).
ߓߟߏߣߊ߯ߣߌ߲ߡߊ ߦߋ߫ ߛߎ߯ ߝߌ߬ߟߊ߬ (ߛߎ߬ߟߊ ߟߎ߬ "ߞߏ ߦߴߏ߬ ߟߎ߬ ߟߊ߫") ، ߊ߬ ߣߌ߫ ߡߐ߰ߡߎߣߎ߲ ߠߎ߬ "ߞߏ߫ ߕߴߏ߬ ߟߎ߬ ߟߊ߫" ߦߏ߫ ߥߏ߬ߘߏ߲ ، ߞߏ߲ߞߏߡߐ߱). ߦߌߟߡߊ:ߟߐ߲ߞߏ ߦߌߟߡߊ:ߛߎ߲ߞߎ߲ ߟߐ߲ߞߏ ߦߌߟߡߊ:ߣߌߡߊߞߊ߬ߙߊ߲ ߦߌߟߡߊ:ߛߊߣߊ߲ߞߟߊ ߟߎ߬
ߗ߭ߊߔߐ߲߫
ߞߍ߲ߘߍߦߊ
ߦߌߟߡߊ ߓߊߖߎߟߞߊ: ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߊߖ߭ߌ߫ ߦߌߟߡߊ:ߗ߭ߊߔߐ߲߫
ߘߎߢߊ߫ ߦߋߞߏߓߊ ߥߐߙߐ߲ߥߌ߬ߟߊ ߞߎߘߊߞߎߘߊ ߟߎ߬
ߘߎߢߊ߫ ߦߋߞߏߓߊ ߥߐߙߐ߲ߥߌ߬ߟߊ ߞߎߘߊߞߎߘߊ ߦߋ߫ ߖߊ߬ߕߋ߬ߘߐ߬ߛߌ߮ ߕߣߐ߬ߡߊ ߘߏ߫ ߟߋ߬ ߘߌ߫ ߡߍ߲ ߘߟߊߞߊ߬ ߘߊ߫ ߞߣߊߘߊ߫ ߖߌ߬ߦߊ߬ߖߟߎ߬ ߟߊߥߟߎߟߊ ߘߏ߫ ߓߟߏ߫ ߸ ߣߴߊ߬ߟߎ߬ ߓߐߛߎ߲ ߦߋ߫ ߛߎߥߍߦߌߛߌߟߊ߫ ߘߌ߫ ߸ ߡߍ߲ ߦߋ߫ ߞߟߌߟߊ߫ ߞߏ߫ ߓߊߙߑߣߊ߯ߙߘ ߝ߭ߌ߯ߓߙ ߛߊ߲߬ ߁߉߉߉ ߟߊ߫، ߏ߬ ߦߋ߫ ߖߊ߬ߥߏ߬ߘߊ ߕߣߐ߬ߡߊ ߘߏ߫ ߟߋ߬ ߘߌ߫، ߡߍ߲ ߠߊߘߊ߲߫ ߘߊ߫ ߞߎ߲߬ߕߐ߮ ߣߌ߲߬ ߞߘߐ߫ ߞߏ߫: ߘߎߢߊ߫ ߞߎߘߊ ߜߙߋ߬ߡߊ߬ߕߍ߰ߟߌ (New Open World Corporation) (مؤسسة العالم المفتوح الجديد).
ߜߛߊ߬ߕߌ߬ ߝߟߐ ߘߎߢߊ߫ ߦߋߞߏߓߊ ߞߎߘߊߞߎߘߊ ߟߎ߬ ߕߍ߫
ߖߊ߬ߥߏ߬ߘߊ ߞߴߊ߬ ߟߊ߫ ߜߛߊ߬ߕߌ߬ ߝߟߐ ߞߍ߫ ߛߊ߲߬ ߂߀߀߀ ߟߋ߬ ߟߊ߫، ߊ߬ ߞߊ߬ ߦߙߐ ߕߊ߲߫ ߣߌ߫ ߥߐߙߐ߲ߥߌ߬ߟߊ ߟߋ߬ ߛߎߥߊ߲ߘߌ߫ ߞߊ߬ ߢߣߊߕߊߟߌ ߞߍ߫ ߏ߬ ߟߎ߫ ߣߌ߫ ߢߐ߲߮ ߕߍ߫، ߒ߬ߞߊ߬ ߸ ߊ߬ ߞߊ߬ ߖߊ߬ߡߊ ߡߙߌߦߊ ߦߋ߫ ߡߍ߲ ߞߍ߫ ߸ ߊ߬ ߞߐߡߊߓߌ߲ߓߌ߲߫ ߘߐ߫ ߸ ߊ߬ ߞߊ߬ ߥߐ߯ߙߐ ߜߘߍ߫ ߟߴߊ߬ ߞߊ߲߬. ߏ߬ ߘߏ߫ ߟߋ߬ ߛߌߘߑߣߋ߯ ߏߔߋ߯ߙߊ߫ (Sydney opera) ߘߌ߫ ߏߛߑߕߙߊߟߌ߫، ߊ߬ ߣߌ߫ ߛߊ߲ߠߌ߲߫ ߛߍ߲ ߘߓߊߘߊ (Golden Gate Bridge ) ، ߊ߬ ߣߌ ߛߊ߲ߞߐ߯ߙߌ (ߔߏ߲ߞߌ߲) ، ߊ߬ ߣߌ߫ ߍ߲ߡߑߔߌߙ ߛߕߋߕ (Empire State Building)  ߊߡߋߙߌߞߌ߬ ߞߊ߬ߝߏ߬ ߟߊߘߍ߬ߣߍ߲ ߞߣߐ߫.
ߜߛߊ߬ߕߌ߬ ߝߌߟߊߣߊ߲ ߦߋߞߏߓߊ ߞߎߘߊߞߎߘߊ ߟߎ߬ ߕߍ߫
ߘߓߊ߬ߕߊ /߃߀ / ߂߀߀߂ ߟߊ߫ ߘߎߢߊ߫ ߦߋߞߏߓߊ ߥߐߙߐ߲ߥߌ߬ߟߊ ߞߎߘߊߞߎߘߊ ߖߊ߬ߥߏ߬ߘߊ ߕߣߐ߬ߡߊ ߓߊ߲߫ ߘߊ߫ ߛߌ߲ߘߌ߫ ߟߊ߫ ߸ ߞߊ߬ ߞߍ߫ ߖߊ߬ߕߋ߬ߘߐ߬ߛߌ߮ ߘߌ߫، ߛߙߍߘߍߦߊߟߌ ߏ߬ ߞߍߣߍ߲߫ ߛߎߥߍߦߌߛߌߟߊ߫ ߟߋ߬. ߛߊ߲߬ ߂߀߀߅ ߕߊ߬ߡߌ߲ ߞߐ߫ ߖߊ߬ߥߏ߬ߘߊ ߞߊ߬ ߛߙߍߘߍ ߘߏ߬ ߡߊߛߐ߬ߘߐ߲߬ ߸ ߏ߬ ߟߊߞߊ߬ߝߏ߬ߣߍ߲߬ ߊߘߡߊߘߋ߲ ߠߊ߫ ߛߌ߲ߘߟߌ ߣߌ߫ ߟߐ߬ߟߌ ߣߌ߫ ߛߊ߲ߓߏ߲ ߂߀߀ ߟߋ߬ ߘߌ߫. ߞߏ߬ߣߌ߲߬ ߢߣߊߕߊߟߌ ߞߍ߫ ߘߊ߫ ߇߇ ߟߋ߬ ߕߍ߫ ߓߟߐߟߐ ߛߌߟߊ ߝߍ߬، ߡߐ߰ ߞߋ߲߬ߥߟߎ ߗߍ߬ߡߍ߫ ߝߌ߬ߟߊ߬ ߣߌ߫ ߞߐ߫ ߟߋ߫ ߞߊ߬ ߢߣߊߕߊߟߌ ߢߣߊߓߊ߯ߦߊ߫، ߞߊ߬ ߓߐ߰ߟߐ߬ߟߊ ߗߋ߬ߥߎ߬ߣߍ߲߬ߗߋߥߎ ߥߐߙߐ߲ߥߌ߬ߟߊ ߓߐ߫ ߏ߬ ߟߎ߫ ߘߐ߫ ߸ ߖߊ߬ߥߏ߬ߘߊ ߟߊ߫ ߞߘߐߘߏ߲߬ߣߍ߲߫ ߞߏߛߐ߲߬، ߞߊ߬ ߥߊ߫ ߛߋ߫ ߓߏ߲ ߣߌ߫ ߛߊ߲ߓߏ߲ ߂߁ ߡߊ߬.
ߝ߭ߌ߯ߓߙ ߦߴߊ߬ ߝߐ߫ ߟߊ߫ ߞߏ߫: ߖߊ߬ߥߏ߬ߘߊ ߥߊߕߐ߫ ߕߐ߬ߣߐ ߡߍ߲ ߛߐ߬ߘߐ߲߬ ߠߊ߫ ߢߣߊߕߊߟߌ ߝߌߟߊߣߊ߲ ߣߌ߲߬ ߘߐ߫ ߊ߬ ߞߍ߫ ߘߐ߫ ߏ߬ ߕߟߊ߫ ߟߋ߬ ߞߍ߫ ߟߊ߫ ߞߊ߬ ߦߋߞߏߓߊ ߞߎߘߊߞߎߘߊ ߏ߬ ߟߎ߬ ߟߊߕߊ߲߬ߞߊ߬ ߢߣߊߕߊߟߌ ߞߍߕߐ߫ ߡߍ߲ ߠߎ߬ ߕߍ߫.
ߢߣߊߕߊߟߌ ߞߍ߫ ߢߊ
ߡߐ߱ ߓߍ߯ ߘߌ߫ ߛߴߊ߬ ߢߣߊߕߊ߬ ߟߊ߫ ߛߋ߲߬ߧߊ߬ ߞߋߟߋ߲߫ ߝߌߛߙߌ ߓߟߏߡߊ߬ ،ߞߏ߬ߣߌ߲߬ ߸ ߊ߬ ߕߴߊ߬ ߢߘߊߕߊ߬ ߟߊ߫ ߝߛߌߙߌ ߓߟߏߡߊ߬ ߦߋ߫ ߕߋ߲߬ ߘߋ߬ ، ߝߴߊ߬ ߦߋ߫ ߞߍ߫ ߦߙߐ߫ ߥߐߙߐ߲ߥߌ߬ߟߊ ߟߋ߬ ߘߐ߫ ، ߣߴߊ߬ ߘߏ߲߬ ߞߏ߫ ߞߴߊ߬ ߦߴߊ߬ ߢߣߊߕߊ߬ ߟߴߊ߬ ߖߘߍ߬ ߕߊ ߓߟߏ߫ ߟߋ߬ ߡߊ߬ ߸ ߝߏ߫ ߣߴ ߊ߬ ߞߊ߬ ߢߣߊߕߊߟߌ ߛߊ߲߬ ߏ߬ ߘߐ߫ ߘߋ߬ ، ߛߊ߲߬ߠߌ߲߫ ߏ߬ ߞߏ߬ߣߌ߲ ߘߊ߲߫ ߠߊ߫ ߕߍ߰ߣߍ߲߫ ߕߍ߫ ،ߊ߬ ߘߌ߫ ߓߍ߲߬ ߝߣߊ߫ ߖߊ߬ߥߏ߬ߘߊ ߘߏ߫ ߥߟߊ߫ ߖߡߊ߬ߣߊ ߘߏ߫ ߘߌ߫ ߛߋ߫ ߢߣߊߕߊߟߌ ߛߌߦߊߡߊ߲߫ ߛߊ߲߬ ߠߊ߫ ߞߵߊ߬ ߘߌ߫ ߡߌ߬ߙߌ߲߬ߘߌ ߡߊ߬ ߞߏߛߴߊ߬ ߘߌ߫ ߕߣߐ߬ ߛߌߦߊߡߊ߲߫ ߛߐ߬ߘߐ߲߬ ، ߏ߬ ߕߎ߬ߡߊ ߛߊ߫ ߢߣߊߕߊߟߌ ߦߋ߫ ߞߍ߫ ߟߊ߫ ߖߡߊ߬ߣߊ ߥߟߊ߫ ߖߊ߬ߥߏ߬ߘߊ ߟߊ߫ ߝߙߍߕߍ ߟߋ߬ ߟߊ߫.
ߞߊ߬ ߓߍ߲߬ ߢߣߊߕߊߟߌߟߊ ߟߎ߬ ߟߊ߫ ߖߘߍ߬ߕߌ߰ߦߊ ߡߞߊߘߊ߲߫ ߡߊ߬ ߦߋߞߏߓߊ ߞߎߘߊߞߎߘߊ ߖߊ߬ߥߏ߬ߘߊ ߞߊ߬ ߓߌ߬ߟߊ߬ߢߐ߲߰ߡߊ ߢߌߣߌ߲߫ ߜߋߟߋ߲ߜߋߟߋ߲ ߡߊ߲߬ߕߏ߲߬ߕߍ߬ߟߊ߬ߞߊ ߖߊ߬ߥߏ߬ߘߊ ߝߍ߬ ߞߊ߬ ߞߟߌߟߌ ߟߊ߫ ߛߣߐ߬ߦߴߊ߬ߟߎ߬ ߣߌ߫ ߡߐ߰ ߟߎ߬ ߕߍ߫ ߸ ߡߍ߲ ߠߎ߬ ߦߴߊ߬ ߝߍ߬ ߞߊ߬ ߕߘߍ߬ ߢߣߊߕߊߟߌ ߘߐ߫، ߞߊ߬ ߖߊ߬ߥߏ߬ߘߊ ߏ߬ ߟߊߘߏ߲߫ ߊ߬ ߝߍ߬ ߕߐ߬ߣߐ ߘߐ߫.
ߖߊ߬ߥߏ߬ߘߊ ߏ߬ ߘߏ߲߬ ߞߊ߬ ߓߊ߯ߙߊ ߛߌߦߊߡߊ߲߫ ߠߋ߬ ߞߍ߫ ߏ߬ ߛߋ߲߬ ߝߍ߬، ߌߞߏ߫ ߞߊ߬ ߛߙߍߓߍ ߝߟߋ߬ ߡߐ߱ ߟߎ߫ ߡߊ߬ ߡߍ߲ ߦߴߊ߬ ߦߌ߬ߘߊ߬ ߟߊ߫ ߞߴߊ߬ ߕߘߍ߬ ߘߊ߫ ߢߣߊߕߊߟߌ ߘߐ߫، ߞߊ߬ ߝߊ߰ߣߌ߲ ߠߎ߬ ߝߟߋ߬ ߡߐ߱ ߟߎ߫ ߡߊ߬ ߖߊ߬ߥߏ߬ߘߊ ߟߊ߫ ߕߐ߰ߡߊ߬ߛߙߋ ߦߋ߫ ߡߍ߲ ߠߎ߬ ߞߊ߲߬، ߏ߬ ߟߎ߫ ߛߊ߲߬ ߕߎߡߊ ߡߐ߱ ߟߎ߬ ߓߟߏ߫ ߸ ߊ߬ߟߎ߬ ߘߌ߫ ߢߣߊߕߊߟߌ߫ ߡߊߞߊߝߏ ߛߐ߬ߘߐ߲߬.
ߣߊ߲ߝߟߏ ߛߐߘߐ߲ ߓߍ߲߬ߒ߬ߛߋ߲߬ߡߊ
ߖߊ߬ߥߏ߬ߘߊ ߏ߬ ߦߴߊ߬ ߘߐߜߟߍ߬ߦߊ߬ ߟߊ߫ ߸ ߊ߬ ߣߴߊ߬ ߦߙߐ ߟߎ߬ ߸ ߞߏ߫ ߢߣߊߕߊߟߌ ߏ߬ ߓߘߊ߫ ߛߋ߫ ߘߎߢߊ߫ ߛߌ߰ߓߊ߮ ߣߊ߯ߣߌ߲ߢߐ߲߮ ߕߍߡߊ߬ ߸ ߡߍ߲ ߓߘߊ߫ ߞߍ߫ ߛߓߊߓߎ߫ ߘߌ߫ ߞߊ߬ ߖߊ߬ߕߋ߬ߘߐ߬ߛߌ߮ ߏ߬ ߞߍ߫ ߕߣߐ߬ ߛߐ߬ߘߐ߲߬ߘߊ ߘߏ߫ ߘߌ߫، ߊ߬ ߣߴߊ߬ ߦߋ߫ ߖߊ߬ߥߏ߬ߘߊ ߕߐ߭ ߟߎ߬ ߞߟߌߟߌ߫ ߟߊ߫ ߕߘߍ߬ߒ߬ߘߐ߬ߟߌ ߡߊ߬ ߸ ߞߏߛߊ߫ ߏ߬ ߘߌ߫ ߞߍ߫ ߘߐ߬ߝߐ ߟߊߛߕߌ߬ ߞߏ߫ ߘߌ߫ ߸ ߊ߬ ߣߌ߫ ߞߊ߬ ߞߍ߫ ߖߎ߬ߟߦߊ߬ߘߊ ߘߏ߫ ߘߌ߫.
ߝߙߍߕߍ ߥߐߙߐ߲ߥߌ߬ߟߊ
ߖߊ߬ߥߏ߬ߘߊ ߞߊ߬ ߝߙߍߕߍ ߥߐߙߐ߲ߥߌ߬ߟߊ ߟߊߓߊ߯ߙߊ߫ ߛߘߊߟߊߟߌ ߓߟߏ߫ ߟߋ߫ ߡߊ߬ ߸ ߊ߬ ߟߊ߫ ߖߊ߬ߕߋ߬ߘߐ߬ߛߌ߮ ߓߍ߯ ߘߐ߫، ߢߣߊߕߊߟߌ߫ ߝߟߐ ߞߍ߫ ߘߊ߫ ߓߟߐߟߐ ߟߊ߫ ߛߙߍߘߍ߫ ߇߇ ߟߋ߬ ߕߍ߫، ߓߐ߰ߟߐ߬ߟߊ ߡߍ߲ ߠߎ߬ ߞߊ߬ ߛߙߍߘߍ ߢߣߊߓߐ ߞߍ߫ ߏ߬ ߟߎ߫ ߕߘߍ߬ ߡߐ߰ ߥߐߙߐ߲ߥߌ߬ߟߊ ߟߋ߬ ߘߌ߫، ߞߊ߬ ߓߊ߲߫ ߞߊ߬ ߇ ߛߊ߬ߓߊ ߕߊ߬ ߏ߬ ߘߐ߫ (߂߁)، ߞߊ߬ ߥߐߙߐ߲ߥߌ߬ߟߊ ߞߋߟߋ߲߫ ߕߐߡߐ߲߫ ߏ߬ ߟߎ߬ ߕߍߡߊ߬ ߢߣߊߕߊߟߌ ߛߙߊ߬ߕߊ ߥߟߊ߫ ߝߛߌߙߌ ߓߟߏߡߊ߬، ߞߵߏ߬ ߞߐߝߙߌ ߟߊ߫ ߓߐ߫ ߟߌߛߑߓߏ߲ߣ ߀߇ / ߀߇/ ߂߀߀߇ ߟߊ߫
ߡߙߌߦߊ߫ ߘߎ߬ߣߍ߲ ߠߎ߬ ߞߵߊ߬ ߟߐ߬ ߘߎߢߊ߫ ߦߋߞߏߓߊ ߞߎߘߊߞߎߘߊ ߟߎ߫ ߡߊ߬
ߞߊ߬ ߓߍ߲߬ ߖߊ߬ߥߏ߬ߘߊ ߕߣߐ߬ߡߊ ߛߎ߲ߞߎ߲ ߡߊ߬ ߸ ߊ߬ ߢߌ߬ߣߊ߬ ߘߊ߫ ߟߋ߬ ߟ. ߛ. ߟ. ߟ. ߟ. (ߡߊ߲߬ߕߏ߲߬ ߠߊߘߍ߬ߣߍ߲ ߠߎ߫ ߛߌ߲߬ߝߏ߲߬ߧߊ߬ߟߌ ߟߊ߬ߞߟߏ߬ߞߟߏ߬ߟߌ ߣߌ߫ ߟߐ߲ߞߏ ߣߌ߫ ߟߊ߬ߞߎ߬ߣߎ߲߬ߠߌ ߞߊ߲ߡߊ߬) ߞߐ߫ ߸ ߊ߬ ߣߌ߫ ߘߋ߬ߙߌ߬ߘߊ ߖߊ߯ߓߟߊߞߊ ߓߍ߯ ߸ ߜߊ߲߬ߞߎ߲߬ߢߐ߲߰ߧߊ ߦߋ߫ ߡߍ߲ ߠߎ߬ ߣߌ߫ ߗߍ ߣߌ߫ ߘߐ߬ߝߐ ߟߎ߬ ߕߍ߫، ߓߊߏ߬ ߸ ߊ߬ߟߎ߫ ߞߵߊ߬ߟߎ߬ ߛߌ߲ߛߌ߲߫ ߢߣߊߕߊߟߌߟߊ ߟߎ߬ ߟߊ߫ ߛߌߦߊߦߊ߫ ߟߋ߫ ߞߊ߲߬، ߞߊ߬ ߢߌ߬ߣߊ߬ ߟ. ߛ. ߟ. ߟ. ߟ ߞߐ߫ ،
ߊ߬ ߘߎ߭ ߘߏ߫ ߝߣߊ߫ ߞߍ߫ ߘߊ߫ ߡߍ߲ ߘߌ߫ ߸ ߏ߬ ߟߴߊ߬ ߝߐ߫ ߘߌ߫ ߞߏ߫ ߢߣߊߕߊߟߌ ߓߍ߯ ߟߋ߫ ߜߌ߬ߙߌ߲߬ߘߌ߬ߕߐ߫ ߸ ߞߊ߬ ߕߘߍ߬ ߘߏ߲߬ ߖߊ߬ߥߏ߬ߘߊ ߏ߬ ߟߋ߫ ߞߋߟߋ߲߫ ߔߋ߫ ߤߊߞߍ߫ ߦߴߏ߬ ߘߌ߫، ߞߊ߬ ߝߋ߲߫ ߠߎ߬ ߓߴߊ߬ ߘߐ߫ ߡߍ߲ ߠߎ߬ ߡߊ߫ ߞߴߊ߬ ߢߊ ߡߊ߬، ߞߊ߬ ߝߋ߲߫ ߠߎ߬ ߜߌ߬ߙߌ߲߬ߘߌ߬ ߡߍ߲ ߣߌ߫ ߜߌ߬ߙߌ߲߬ߘߌ߬ߟߌ ߞߊ߫ ߞߊ߲߫.
ߊ߬ ߘߎ߭ ߘߏ߫ ߞߍ߫ ߘߊ߫ ߡߍ߲ ߝߣߊ߫ ߘߌ߫߸ ߏ߬ ߟߋ ߦߙߐ ߘߏ߫ ߟߎ߫ ߞߊ߬ ߛߘߊߟߊߟߌ ߓߊ߯ ߟߋ߬ ߞߍ߫ ߸ ߞߊ߬ ߡߐ߱ ߟߎ߬ ߘߐߛߎ߲߫ ߢߣߊߕߊߟߌ ߡߊ߬ ߸ ߘߌ߬ߢߍ߬ ߓߟߏߡߊ߬ ߥߟߊ߫ ߟߊߥߟߌ߬ߡߊ߬ߟߌ ߓߟߏߡߊ߬، ߦߙߐ ߏ߬ ߟߎ߫ ߞߊ߬ ߞߐߝߟߌߓߊ ߟߋ߬ ߘߌ߫، ߏ߬ ߞߎ߲߭ ߕߘߍ߬ ߊ߬ߟߎ߬ ߟߊ߫ ߢߣߊߕߊߟߌ ߛߓߍ ߟߋ߫ ߝߋ߬ߙߋ ߘߌ߫ ߡߐ߱ ߟߎ߫ ߡߊ߬ ߸ ߤߊߙߌߖߍ߮ ߢߌߣߌ߲ ߞߏߛߐ߲߬، ߘߏ߫ ߟߎ߬ ߝߣߊ߫ ߕߊ ߕߘߍ߬ ߊ߬ߟߎ߬ ߟߊ߫ ߦߙߐ߫ ߛߊ߲ߞߘߐߕߊ߬ ߟߋ߬ ߘߌ߫ ߘߎߢߊ߫ ߦߋߞߏߓߊ ߟߎ߬ ߕߍߡߊ߬ ߸ ߢߣߊߕߊߟߌ ߞߍߕߐ߫ ߡߍ߲ ߠߎ߬ ߣߌ߫ ߢߐ߲߮ ߕߍ߫ ߷
ߣߌ߲߬ ߝߣߊ߫ ߘߐߜߍ߫
ߘߎߢߊ߫ ߦߋߞߏߓߊ ߟߎ߬
ߘߎߢߊ߫ ߦߋߞߏߓߊ ߥߐߙߐ߲ߥߌ߲߬ߟߊ ߞߘߐߞߘߐ
ߞߐߡߊߛߙߋ ߟߎ߬
߁- https://ar.wikipedia.org/wiki/%D8%B9%D8%AC%D8%A7%D8%A6%D8%A8_%D8%A7%D9%84%D8%AF%D9%86%D9%8A%D8%A7_%D8%A7%D9%84%D8%B3%D8%A8%D8%B9_%D8%A7%D9%84%D8%AC%D8%AF%D9%8A%D8%AF%D8%A9
߂- http://www.tibet.ca/en/wtnarchive/2000/8/12_4.html
߃-  New7Wonders | The global voting site نسخة محفوظة 05 مارس 2016 على موقع واي باك مشين.
߄- http://masrawy.com/News/2007/Arts/AFP/January/26/184984.aspx
߅- http://www.petra.gov.jo/nepras/2007/Jan/20/I10013.htm
߆- Business Real Estate News | Technology | Travel Guide نسخة محفوظة 27 سبتمبر 2013 على موقع واي باك مشين.
߇- http://www.alshindagah.com/Shindagah78/ar/Wonders.htm
߉- http://www1.youm7.com/News.asp?NewsID=1626811#.U8GGGkBOhzQ
߁߀- http://the-lifeofvague.blogspot.com/2013/01/blog-post_7274.html
߁߁- معلومات عن عجائب الدنيا السبع الجديدة
߁߂- http://www.9ate.com/new-seven-wonders-of-the-world.php
ߦߌߟߡߊ:ߒߞߏ
ߡߊ߲߬ߘߋ߲߬ ߕߎ߲ߞߊߙߊ߲ߞߋ ߟߎ߬ ߣߌ ߣߴߊ߬ߟߎ߬ ߟߊ߫ ߣߊ߲ߝߟߏ
ߕߎ߲ߞߊߙߊ߲ߞߋ ߟߎ߬ ߣߌ ߣߴߊ߬ߟߎ߬ ߟߊ߫ ߣߊ߲ߝߟߏ ߟߊߞߊ߲ߘߊ ߕߎ߲ߞߊߙߊ߲ߞߋ ߟߎ߬ ߣߌ ߣߴߊ߬ߟߎ߬ ߟߊ߫ ߣߊ߲ߝߟߏ ߟߊߞߊ߲ߘߊ/ ߞߏ߫ ߘߎ߰ߙߋ߲ ߟߎ߬ ߣߌ ߞߊ߫ ߞߊ߲ ߞߊ߬ ߟߊߞߊ߲ߘߊ߫ ߢߊ ߡߍ߲ ߸ ߕߎ߲ߞߊߙߊ߲ߞߋ ߟߎ߬ ߣߌ ߣߴߊ߬ߟߎ߬ ߟߊ߫ ߣߊ߲ߝߟߏ ߞߊ߫ ߞߊ߲ ߞߊ߬ ߕߊ߬ߡߴߏ߬ ߞߊ߲߬ ߡߊ߲߬ߘߋ߲߫ ߞߣߐ߫ ، ߏ߬ ߘߐ߫ ߸ ߣߴߊ߬ ߡߍ߲߫ ߘߊ߫ ߞߏ߫ ߟߏ߲ߟߊ߲ ߟߊ߫ ߣߊ߲ߝߟߏ ߢߡߊߞߍ߫ ߘߊ߫ ߥߟߊ߫ ߞߏ߫ ߞߵߊ߬ ߖߍ߬ߘߍ ߛߐ߬ߘߐ߲߬ ߡߊ߲߬ߘߋ߲ ߝߊ߲-ߊ-ߝߊ߲߬ ߸ ߏ߬ ߘߌ߫ ߖߊ߲ߧߊ߫ ߦߙߐ ߏ߬ ߡߐ߱ ߟߎ߫ ߞߎ߲߭ ߘߌ߫، ߟߏ߲ߟߊ߲ ߏ߬ ߟߎ߬ ߦߴߊ߬ߟߎ߬ ߕߊ߯ߡߊ߫ ߟߊ߫ ߝߏ߲߬ߘߏ ߡߍ߲ ߠߎ߫ ߞߊ߲߬ ߡߊ߲߬ߘߋ߲߫ ߞߣߐ߫ ߸ ߤߊߟߌ߬ ߥߘߊ ߞߊ߫ ߟߏ߲ߟߊ߲ ߘߏ߫ ߟߊ߫ ߝߊ߬ߟߌ ߡߌ߬ߘߊ߬ ߝߏ߲߬ߘߏ ߏ߬ ߘߏ߫ ߞߊ߲߬ ߞߎߡߊ߫ ߕߴߊ߬ ߖߍ߬ߘߍ ߡߊ߬ ߸ ߡߊ߲߬ߘߋ߲߫ ߘߏ߲߬ߛߏ ߓߍ߯ ߘߴߏ߬ ߞߎ߲߬ߞߏ ߛߏ߬ߘߐ߲߬ ߞߎߡߊ ߕߴߊ߬ ߦߙߐ ߘߏ߲߬ߛߏ ߟߎ߫ ߡߊ߬ ، ߓߍ߯ ߞߵߊ߬ ߟߐ߲߫ ߞߏ߫ ߕߊ߯ߡߟߊ ߟߎ߬ ߟߊ߫ ߕߊ߯ ߣߌ ߛߋߦߌ ߟߋ߬ ߛߏ ߣߌ߫ ߖߡߊ߬ߣߊ ߘߌߦߊ߫ ߟߊ߫ ، ߣߌ߫ ߖߘߏ߬ߣߊ߲߬ ߞߏ ߟߎ߬ ߕߏ߫ ߘߊ߫ ߏ߬ ߟߎ߫ ߛߐ߬ߘߐ߲߬ ߠߊ߫ ߸ ߞߵߊ߬ߟߎ߬ ߣߌ ߟߎ߬ ߣߴߊ߬ߟߎ߬ ߟߊ ߣߊ߲ߝߟߏ ߟߎ߫ ߞߎ߬ߘߎ ߛߌ߰ ߊ߬ߟߎ߬ ߞߊ߲ߠߊ߫ ߸ ߊ߬ߟߎ߬ ߘߌ߫ ߛߌߟߊ ߟߎ߬ ߕߊ߯ߡߊ ߓߟߏߞߊ߬ ، ߏ߬ ߓߊ߯ ߞߍ߫ ߖߡߊ߬ߣߊ ߜߏߦߊߣߍ߲ ߓߍ߯ ߟߴߏ߬ ߘߌ߫ ߔߛߐߞߐ߬، ߓߊ ߛߊ߲ߘߊ ߞߊ߲ ߠߋ߬ ߞߏ߫
ߛߏ߫ ߟߊߞߏߟߏ߲߫ ߦߋ߫ ߛߊ߫߸ߒ߬ߞߊ߬ ߛߌߟߊ ߟߊߞߏߟߏ߲ ߕߍ߫
ߏ߬ ߘߐ߫ ߸ ߝߏ߫ ߊ߲ ߦߋ߫ ߕߎ߲ߞߊߙߊ߲ߞߋ ߟߎ߫ ߓߏ߲߬ߧߊ ߟߋ߬ ߞߵߊ߬ߟߎ߬ ߣߌ ߣߴߊ߬ߟߎ߬ ߟߊ߫ ߣߊ߲ߝߟߏ ߟߊߞߊ߲ߘߊ߫ ، ߏ߬ ߓߊ߯ ߞߍ߫ ߸ ߊ߬ߟߎ߬ ߘߌ߫ ߕߏ߫ ߣߊ߬ ߟߊ߫ ߊ߲ ߓߘߊ ߛߐ߲߬، ߊ߬ߟߎ߬ ߘߌ߫ ߥߴߊ߲ ߕߐ߯ ߘߌߡߊ߲ ߘߌ߫ ، ߥߟߴߊ߬ߟߎ߬ ߘߏ߫ ߟߎ߫ ߦߋ߫ ߞߴߊ߲ ߛߌ߰ߢߐ߲߰ ߢߌߡߊ ߘߌ߫ ، ߊ߬ߟߎ߬ ߜߎ ߘߌ߫ ߞߍ߫ ߛߓߊߓߎ߫ ߘߌ߫ ߞߊ߬ ߕߎ߲ߞߊ߲ ߣߐ߰ߦߊ߫ ߊ߲ ߓߊߘߋ߲ ߕߊ߯ߡߟߊ ߟߎ߬ ߡߊ߬. ߓߊ ߊ߰ ߡߐ߰ ߢߣߊ ߞߏ߫ ߌ ߕߍߣߊ߬ ߛߋ߫ ߟߊ߫ ߦߌߟߊ ߡߍ߲ ߸ ߌ ߕߊ߬ߡߌ߲߬ߕߐ ߦߋ߲߬ ߠߋ߬ ߞߊ߲߬ ߡߍߣߍ߲ߎ߲߫ ، ߡߊ߲߬ߘߋ߲ ߛߊ߲ߘߊ ߟߋ߬ ߞߊ߲߫ ߕߋ߲߬. ߛߏ߲߬ߖߘߊ߫ ߞߋߕߊ߬ ߞߵߊ߬ ߟߊߛߋ߫ ߞߏ߫ ߟߏ߲ߟߊ߲ ߠߎ߬ ߣߴߊ߬ߟߎ߬ ߓߟߏߝߋ߲ ߠߎ߬ ߟߊߞߊ߲ߘߊ ߛߌߟߊ ߝߍ߬ ߸ ߣߌ߫ ߟߏߟߊ߲ ߘߏ߲߬ߘߊ ߡߍ߲ ߞߊ߲߬ ߸ ߏ߬ ߦߋ߫ ߛߐ߰ ߊ߬ ߓߐ߫ ߦߙߐ ߡߊߢߌ߬ߣߌ߲߬ߞߊ ߡߊ߬ ، ߣߴߊ߬ ߓߘߊߡߐ߯ ߦߋ߫ ߦߋ߲߬ ߞߘߐ߬ߡߊ߲߬ ߸ ߊ߬ ߦߴߊ߬ ߣߴߏ߬ ߦߌ߬ߘߊ߬ ߢߐ߲߮ ߠߊ߫ ߸ ߞߊ߬ ߓߊ߲ ߞߊ߬ ߥߊ߫ ߟߏ߲ߟߊ߲ ߘߊ߲ߕߍ߰ ߛߏߕߌ߮ ߢߍ߫ ߊ߬ ߣߊ߬ ߟߏ߲ ߡߎ߰ߡߍ ߘߐ߫ ، ߊ߬ ߣߴߊ߬ ߦߴߊ߬ ߦߌ߬ߘߊ߬ ߘߎ߰ ߡߐ߮ ߟߎ߬ ߟߊ߫ ߸ ߞߵߊ߬ߟߎ߬ ߝߣߊ߫ ߦߌ߬ߘߵ߬ߟߋ߬ ߟߊ߫ ، ߖߐ߲߬ߛߊ ߟߏ߲ߟߊ߲ ߟߐ߲ߓߊ߮ ߘߌ߫ ߛߌߦߊߦߊ߫ ߸ ߞߵߊ߬ ߘߎ߰ߙߋ߲߬ߧߊ ߖߏߣߊ߫ ، ߟߏ߲ߟߊ߲ ߘߊ߲ߕߍ߰ ߖߏߣߊ ߜߎ ߟߋ߬ ߞߊߣߊ߬ ߕߏ߫ ߊ߬ ߖߋߕߌ߮ ߟߊ߫ ߝߛߍߞߘߎ߫ ߞߊ߬ߕߎ߲߯ ߸ߛߊ߲ߘߊ ߞߊ߲ ߠߋ߬ ߞߏ߫
ߟߏ߲ߟߊ߲ ߘߊ߲ߕߍ߰ߓߊߟߌ ߦߋ߫ ߛߎߘߋ ߟߋ߬ ߘߌ߫ ߛߏ߲߬ߖߘߊ߫ ߞߋߕߊ߬ ߞߵߊ߬ ߦߌ߬ߘߊ߬ ߸ ߞߏ߫ ߣߌ߫ ߕߎ߲ߞߊߙߊ߲ߞߋ ߡߍ߲ ߛߊ߬ ߘߊ߫ ߡߊ߲߬ߘߋ߲ ߞߣߐ߫ ߸ ߏ߬ ߟߊ߫ ߣߊ߲ߝߟߏ ߦߋ߫ ߟߊߡߙߊ߬ ߝߎߚߎ߫ ߝߏ߫ ߊ߬ ߓߘߊߡߐ߯ ߟߎ߬ ߦߋ߫ ߣߊ߬ ߸ ߊ߬ ߘߌ߫ ߘߌ߫ ߡߍ߲ ߡߊ߬ ، ߤߊߟߴߏ߬ ߞߍ߫ ߘߊ߫ ߛߊ߬ߓߊ߰ߕߐ ߖߡߊ߬ߣߊ߬ߢߐ߲߮ ߠߋ߬ ߘߌ߫ ߸ ߞߏ߫ ߊ߬ߟߎ߬ ߡߊ ߢߐ߲߮ ߟߐ߲߫ ߞߘߐ߬ߡߊ߲߬ ، ߊ߬ ߗߍ ߘߊߥߎ߲ ߓߍ߲߬ߣߍ߲ ߊ߬ ߓߘߊߡߐ߯ ߓߛߌߞߌ ߏ߬ ߟߋ ߡߊ߬ ߒ߬ ߠߎ߬ ߘߎ߰ߙߋ߲ ߟߎ߬ ߘߌ߫.
ߛߏ߲߬ߖߘߊ߫ ߞߋߕߊ߬ ߞߵߊ߬ ߦߌ߬ߘߊ߬ ߸ ߞߏ߫ ߣߌ߫ ߕߎ߲ߞߊߙߊ߲ߞߋ ߡߍ߲ ߕߏ߫ ߘߊ߫ ߕߐ߲ ߕߌߢߍ߫ ߞߏߓߊ ߟߎ߬ ߞߍ߫ ߟߊ߫ ߛߐ߲߬ ߸ ߡߐ߰ ߘߌ߫ ߝߊ߰ ߡߍ߲ ߠߎ߬ ߛߎ߮ ߘߐ߫ ߥߟߊ߫ ߞߵߊ߬ ߞߘߐߕߍ߬ ߤߊߡߊ߲ߕߍ߫ ߞߵߊ߬ ߟߊߘߐ߰ ߸ ߏ߬ ߦߋ ߜߍ߲ ߡߊ߲߬ߘߋ߲߫ ߞߣߐ߫ ߞߘߎߞߘߎ߫ ، ߓߊ߬ߙߌ߬ ߊ߬ ߕߍ߫ ߝߊ߰ ߸ ߊ߬ ߘߏ߲߬ ߓߟߏߝߋ߲ ߕߍ߫ ߡߌ߬ߘߵߊ߬ ߟߊ߫ ߞߵߊ߬ ߟߊߘߐ߰. ߦߌߟߡߊ:ߘߐ߬ߝߐ ߦߌߟߡߊ:ߡߊ߲߬ߘߋ߲ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߞߙߌߛߑߕߌߦߊߣߏ߫ ߙߏߣߊߟߑߘߏ߫
ߙߏߣߊߟߑߘߏ߫ ߛߌ ߏ߬ ߦߋ߫ ߟߊߓߊ߯ߙߊ߫ ߟߊ߫ ߔߕߏߞߌ ߟߎ߬ ߟߊ߫ ߟߊ߲߬ߘߊ ߘߐ߫ ߣߟߊߞߊ ߛߌ߫ ߝߟߐߦߊ ߟߋ߬ ߟߊ߫߸ ߛߊ߲ߕߐߛ ߝߣߊ߫ ߦߋ߫ ߝߌߟߊߣߊ߲ ߘߌ߫ ߥߟߊ߫ ߝߟߊ߬ߞߊ߰ ߛߌ ߦߋ߫ ߊߝ߭ߋߌߙߏ߫ ߘߌ߫.
ߕߏߟߏ߲ߠߊ ߕߣߐ߬ߦߊ
ߛߟߊߕߌ߮ ߣߌ߫ ߓߐ߬ߟߐ߲߬ߞߊ ߣߌ߫ ߓߟߊ߬ߡߊ߬ߖߏ߲ߞߊ߸ ߊߟߎ߫ ߝߣߊ߫ ߘߌ߫ ߛߋ߫ ߞߣߐߘߐ ߣߌ߲߬ ߘߐߞߍ߫ ߟߴߊߟߎ߫ ߟߐ߲ߕߊ ߟߎ߬ ߟߊ߫.
ߞߐߞߊ߲ߠߊ ߛߋ߲߬ߠߊ߬ߕߏߟߊ߲
ߛߟߊߕߌ߮ ߣߌ߫ ߓߐ߬ߟߐ߲߬ߞߊ ߣߌ߫ ߓߟߊ߬ߡߊ߬ߖߏ߲ߞߊ߸ ߊߟߎ߫ ߝߣߊ߫ ߘߌ߫ ߛߋ߫ ߞߣߐߘߐ ߣߌ߲߬ ߘߐߞߍ߫ ߟߴߊߟߎ߫ ߟߐ߲ߕߊ ߟߎ߬ ߟߊ߫. =ߞߎߡߊ߫==ߕߍ߫ ߘ ߏ߬߸ߞߊ߲߬ߎ߲߬ߘߎ߬ߡߊ߬ߞߏ ߟߎ߬=== ߛߟߊߕߌ߮ ߣߌ߫ ߓߐ߬ߟߐ߲߬ߞߊ ߣߌ߫ ߓߟߊ߬ߡߊ߬ߖߏ߲ߞߊ߸ ߊߟߎ߫ ߝߣߊ߫ ߘߌ߫ ߛߋ߫ ߞߣߐߘߐ ߣߌ߲߬ ߘߐߞߍ߫ ߟߴߊߟߎ߫ ߟߐ߲ߕߊ ߟߎ߬ ߟߊ߫.
ߊ߬ ߘߐߕߍ߰ ߝߊߘߌ
ߛߟߊߕߌ߮ ߣߌ߫ ߓߐ߬ߟߐ߲߬ߞߊ ߣߌ߫ ߓߟߊ߬ߡߊ߬ߖߏ߲ߞߊ߸ ߊߟߎ߫ ߝߣߊ߫ ߘߌ߫ ߛߋ߫ ߞߣߐߘߐ ߣߌ߲߬ ߘߐߞߍ߫ ߟߴߊߟߎ߫ ߟߐ߲ߕߊ ߟߎ߬ ߟߊ߫. ߦߌߟߡߊ:ߝߊ߬ߘߌ߬ߡߊ߬ߞߟߏ ߦߌߟߡߊ:ߕߏ߬ߟߊ߲߬ߕߊ߲߬ߠߊ ߦߌߟߡߊ:ߎ.ߋ.ߝ.ߊ
ߣߊߡߓߌ߫
ߣߊߡߓߌ߫/ߦߋ߫ ߊߝߙߌߞߌ߬ ߥߙߏ߬ߘߎ߰ ߕߟߋ߬ߓߋ ߖߡߊ߬ߣߊ ߘߏ߫ ߘߌ߫߸ߝߘߊߝߘߊߣߍ߲ ߖߐߟߌ߲ߓߊ߲ ߡߊ߲ߞߊ߲ ߠߋ߬ ߘߊ߫ ߝߍ߬ thumb|ߣߊߡߓߌ߫ ߔߊ߬ߔߘߊ
ߊ߬ ߝߘߏ߬ߓߊ߬ߞߊ߲ ߦߋ߫ ߊ߲ߜ߭ߌߟߋߞߊ߲ ߠߋ߬߬߬ ߘߌ߫߸ߊ߬ ߛߌ߰ߓߊ߮ ߦߋ߫ ߡߐ߰ ߞߋ߲߬ߥߟߎ ߂،߅߅ ߟߋ߬ ߘߌ߫߸ߖߡߊ߬ߣߊ߫ ߜߋߟߋ߲ߜߋߟߋ߲߫ ߝߙߍߕߍ߫ ߦߋ߫( +߂߆߄)ߟߋ߬ ߘߌ߫߸ߖߡߊ߬ߣߊ߫ ߝߊ߬ߘߊ߲ߞߊ ߦߋ߫ ߘߟߊ߫ ߣߊߡߓߌߞߊ ߟߋ߬ ߦߋ߫ ߟߊߓߊ߯ߙߊ߫ ߟߊ߫ ߘߎ߰ߘߋ߲ ߠߎ߫ ߓߟߏ߫߸ߊ߬ߟߋ߫ ߟߋ߬ ߖߡߊ߬ߣߊ ߛߓߊߣߊ߲ ߘߌ߫ ߊߝߙߌߞߌ߬ ߡߍ߲ ߝߎߣߎ߲ߞߋ߫ ߞߊ߬ ߕߐ߭ ߓߍ߯ ߘߌ߫߸ߊ߬ߟߎ߫ ߕߎ߲߬ ߦߋ߫ ߊߟߌߡߊ߲ߘߎ߯ߞߊ ߟߎ߬ ߟߊ߫ ߡߙߊ߬ ߟߋ߬ ߞߣߐ߫߸ߊ߬ߟߎ߫ ߟߊ߫ ߖߘߍ߬ߡߊ߬ߤߙߐߦߊ ߥߟߊ߫ ߞߊ߲ߠߊߓߌߟߊ ߕߎ߬ߡߊ߬ߘߊ ߦߋ߫ ߞߏ߲ߞߏߜߍ ߕߋ߬ߟߋ߫ ߉/߁߉߉߀ ߟߊ߫߸ߖߡߊ߬ߣߊ ߞߎߓߋߛߏ ߦߋ߫( ߥߌ߲ߘߑߤߍߞ)ߟߋ߬ ߘߌ߫߸ߖߡߊ߬ߣߊ ߦߋ߫ ߥߙߏ߬ߘߎ߯ ߊߝߙߌߞߌ߬ ߣߌ߫ ߓߐߛߑߥߣߊ߫ ߣߌ߫ ߖ߭ߊ߲ߓߌ߫ ߥߙߏ߬ߘߎ߯ ߟߋ߬ ߕߍ߫߸ߊ߬ ߦߋ߫ ߊߝߙߌߞߌ߬ ߟߋ߬
ߥߙߏߎ߯ ߟߋ߬ ߘߐ߫ ߯
ߘߎ߰ߡߊ߬ߛߓߍ
ߘߎ߰ߡߊ߬ߛߓߍߓߟߏߡߊ߬߸ߊ߬ ߞߣߍ߫ ߛߌ߰ߣߍ߲߫ ߊ߲ߜ߭ߏߟߊ߫ ߞߐ߰ߘߎ߮ ߣߌ߫ ߥߙߏ߬ߘߎ߯ ߊߝߙߌߞߌ߬ ߥߙߏ߬ߘߎ߮ ߘߐ߫߸ߊ߬ ߣߌ߫ ߓߊ ߛߏߞߎ߬ߣߋߞߎ߬ߣߋ ߖߌ߫ ߝߏߟߏ߲߫ ߝߣߊ߫ ߦߵߊ߬ ߥߙߏ߬ߘߎ߯ ߘߐ߫߸ߓߐߛߑߥߣߊ߫ ߝߣߊ߫ ߦߋ߫ ߕߟߋ߬ߓߋ ߘߐ߫߸ߣߊߡߓߌ߫ ߣߴߊ߬ ߕߙߐ߬ߝߍ߬ߟߊ ߕߍ߫ ߞߎߘߍ߫ ߦߋ߫ ߟߎ߬ ߝߟߍ߫
ߊ߲ߜ߭ߏߟߊ߫ ߕߍ߫ ߞߎߘߍ߫ ߤߊߞߍ߫ ߁ ߅߈߀
ߖ߭ߊ߲ߓߌ߫ ߕߍ߫ ߞߎߘߍ߫ ߤߊߞߍ߫ ߁ ߄߃߅
ߖ߭ߌ߲ߓߊߓߎߋ߫ ߕߍ߫ ߞߎߘߍ߫ ߤߊߞߍ߫߁ ߅߅߀
ߓߐߛߑߥߣߊ߫ ߕߍ߫ ߞߎߘߍ߫ ߤߊߞߍ߫ ߉ ߃߀
ߥߙߏ߬ߘߎ߯ ߊߝߙߌߞߌ߬ ߕߍ߫ ߞߎߘߍ߫ ߤߊߞߍ߫ ߁ ߁߈߇ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߣߊߡߓߌ߫ ߦߌߟߡߊ:ߊߝߙߌߞߌ߬
ߛߊ߬ߡߘߎ߬ߜߍ߫ ߕߎ߬ߙߋ߫
ߛߊ߭ߡߏ߬ߙߌ߬ ߕߎ߬ߙߋ߫ ߝߊ߬ ߕߐ߯ ߞߏ߫ ߟߊ߲߰ߝߌ߬ߦߊ߫ ߊ߬  ߣߊ߬ ߕߐ߯ ߞߏ߫  ߛߐ߯ߣߊ߫ ߞߊ߬ߡߙߊ߫ ߊ߬ ߛߐ߬ߘߐ߲߬ ߘߊ߫ ߁߈߃߀ ߟߊ߫ [ߞߺ ߜ ߅߉߅ [ߝߊ߲߭ ߝߍ߫  ߡߊ߬ߣߌ߲߬ߢߊ߲߬ߓߟߊ߬ߘߎ߮ .
ߛߊ߬ߡߘߎ߬ߜߍ߫ ߕߎ߬ߙߋ߫ ߝߊ߬ ߟߊ߲߬ߝߌ߬ߦߊ ߟߊ߫ ߛߊߣߊ߲ߞߘߐ߫ ߛߐ߬ߘߐ߲߬ߢߊ߫
ߛߊ߬ߡߘߎ߬ߜߍ߫ ߕߎ߬ߙߋ߫ ߝߊ߬ ߟߊ߲߬ߝߌߦߊ߫ ߤߊ߬ߙߌ߬ߖߍ߮ ߘߌߦߊ߫ ߘߊ߫  ߖߊ߬ߥߏ ߣߌ߫ ߖߛߋ߬ ߘߊ߲  ߣߌ߫ ߘߏ߲߬ߛߏ߬ߦߊ ߟߎ߬ ߘߐ߫ ߞߏߛߓߍ߫߸ ߝߏ߫ ߊ߬ ߛߋ߫ ߘߊ߫ ߞߊ߬  ߣߛߌ߬  ߞߙߎ ߛߊ߲߬ ߞߊ߬ ߞߍ߫  ߞߟߏߝߋ߲ߦߟߊ߫ ߘߌ߫ ߊ߬ ߣߌ߫ ߞߊ߬ ߡߛߏ߬ ߛߌߦߊߡߊ߲߫ ߝߘߎ߫ ߞߊ߬ ߖߘߌ߫ ߞߊ߬ ߞߍ߫ ߘߋ߲ߞߍ߫ ߛߌߦߊߡߊ߲߫ ߕߌ߮ ߘߌ߫߸ߊ߬ ߟߊ߫ ߣߌ߬ߛߌ ߟߎ߬ ߟߊ߫ ߛߎ߬ߡߊ߲߬ ߕߌ߬ߢߍ߲߬ ߛߌߦߊߡߊ߲ ߕߎ߲߬ ߓߍ߫ ߢߌߣߌ߲߫  ߞߊ߬ ߞߍ߫ ߜߐ߲߬ߛߐ߲߬ߞߐ ߛߓߊߓߎ ߘߴߊ߬ ߣߌ߫ ߡߊ߬ߣߌ߲߬ߢߌ߲߬ߓߟߊ߬ߘߎ߰ߞߊ  ߟߎ߬ ߕߍ߫ ߡߍ߲ߞߍ߭ ߸ ߊ߬ ߞߵߊ߬ ߡߊߓߐ߫ ߊ߬ ߟߊ߫ ߓߌߦߊ߲ ߠߎ߬ ߘߌ߫ ߦߋ߲߬ ߠߊ߫ ߏ߬ ߟߋ߫ ߘߐ߬߸ߞߊ߬ ߥߴߊ߬ ߡߊߞߍ߫ ߛߊߣߊ߲ߞߘߐ߫ ߘߏߦߌ߲߫ ، ߓߊ ߦߋ߲߬ ߦߋ߫ ߞߊ߬ߡߙߊ߬ ߛߏߣߍ߲߫  ߛߌߣߍߣߍ߲߫ ߠߋ߬ ߘߌ߫߸ߝߏ߬ߘߏ  ߛߌߦߊߡߊ߲߫ ߕߍ߫ ߡߍ߲ ߟߊߡߌߣߌ߲߫ ߘߐ߸ ߓߌߦߊ߲ ߠߎ߬ ߘߏ߲߬ ߟߊߡߙߊ߬ ߞߊ߫ ߘߌ߫  ߦߌߟߊ߫  ߛߎ߮ ߏ߬ ߘߐ߫߸ߞߊ߬ ߕߊ߬ߡߌ߲߬ ߛߣߍ߬ߞߍ߬ ߦߌ߬ߟߊ߬ߓߊ ߟߎ߬ ߞߊ߲߬߸ߏ߬ ߟߋ߬ ߞߍߣߍ߲ ߛߊ߬ߡߘߎ߬ߜߍ߫ ߕߎ߬ߙߋ߫ ߣߴߊ߬ ߡߊ߲ߛߊ߫ ߟߎ߬ ߛߊߣߊ߲ߞߘߐ߫ ߟߊߛߐ߬ߘߐ߲߬ߢߊ߫ ߘߌ߫߸ߏ߬ ߟߋ߬ ߕߐ߯ ߟߊ߫ ߘߊ߫ ߛߊ߭ߡߏ߬ߙߌ߬ ߕߎ߬ߙߋ߫ ߟߊ߫
ߊ߬ ߣߊ߫ ߞߐߛߊ߯ߘߊ ߡߊ߬ߘߌߣߊ߬ ߞߎߘߊ߫
ߛߊ߬ߡߘߎ߬ߜߍ߫ ߣߊ߬ ߦߋ߫ ߓߐ߫ ߟߊ߫ ߞߙߎ߬ߞߘߐ߫߸ ߊ߬ߟߋ ߟߋ߬ ߕߘߍ߬ ߊ߬ ߝߊ߬ ߟߊ߲߬ߝߌߦߊ߫ ߡߛߏ߬ ߝߟߐ ߘߌ߫߸ ߓߊ߬ߙߌ߬ ߊ߬ ߞߍ߫ ߘߵߊ߬ ߝߊ߬ ߜߊ߬ߟߏ߬ߡߛߏ ߟߋ߬ ߘߌ߫ ߸ߏ߬ ߟߋ߬ ߕߍߜߟߍߦߊ ߕߘߍ߬ ߊ߬ߟߎ߫ ߕߍ߫، ߏ߬ ߟߋ ߓߍ߯ ߞߊ߬ ߛߊ߬ߡߘߎ߬ߜߍ߬ ߜߏߦߊ߫ ߗߍ߬ߡߐ߯ ߟߊ߲߬ߝߌߦߊ߫ ߢߍ߫ ߸ߛߊ߬ߡߘߎ߬ߜߍ߫ ߞߵߊ߬ ߕߏ߫ ߊ߬ ߝߊ߬ ߟߊ߫ ߣߌ߬ߛߌ ߟߎ߬ ߞߐ߫ ߸ߞߵߊ߬ ߝߐ߫ ߞߴߏ߬ ߦߋ߫ ߡߊ߬ߙߌ߬ߝߊ߬ ߞߋߟߋ߲߫ ߛߊ߲߬ ߊ߬ ߢߍ߫߸ ߏ߬ ߓߊ߲߭ ߡߍ߲ ߞߍߣߍ߲߫ ߡߊ߬ߙߌ߬ߝߊ߬ ߛߊ߲߬ߞߏ ߡߊ߬߸ ߛߊ߬ߡߘߎ߬ߜߍ߫ ߣߊ߬ ߘߴߊ߬ ߓߏ߬ߙߌ߬ ߞߊ߬ ߓߐ߫ ߊ߬ ߝߊ߬ ߟߊ߫ ߣߌ߬ߛߌ ߟߎ߬ ߞߐ߫߸ ߞߊ߬ ߕߊ߯ ߊ߬ ߓߊߙߌ߲ ߠߎ߬ ߓߘߊ߫  ߞߙߎ߬ߞߘߐ߫ ߸ߏ߬ ߟߎ߬ ߞߊ߬ ߡߊߣߊ߲ߞߎ߲ߣߍ߲߫ ߘߴߊ߬ ߡߊ߬ ߊ߬ ߟߥߊ߫ ߕߐ߯ߡߊ ߟߎ߬ ߓߘߊ ߕߎ ߞߘߐ߫.ߏ߬ ߞߍ߫ ߘߴߊ߬ ߛߐ߬ߘߐ߲߫ ߛߊ߲߬ ߁߈ ߠߋ߬ ߡߊ߬  ߺ߁߈߅ ߗߍ߰ߡߐ߮ ߟߊ߲߬ߝߌߦߊ߫  ߞߴߊ߬ ߝߐ߫ ߞߏ߫ ߛߐ߯ߣߊ߫ ߟߋ߬ ߣߴߊ߬ ߘߋ߲ߞߍ߫  ߟߊߓߏ߬ߙߌ߬ ߟߊ߫ ߞߵߊ߬  ߟߊߓߐ߫ ߣߌ߬ߛߌ ߟߎ߬ ߞߐ߫߸ ߏ߬ ߘߐ߫ ߛߐ߯ߣߊ߫ ߦߋ߫ ߥߴߊ߬ ߘߋ߲ߞߍ߫ ߣߐ߭ ߘߐ߫ ߣߛߌ߬ ߟߎ߬ ߞߐ߫߸ߛߐ߯ߣߊ߫ ߕߏ߫ ߘߊ߫ ߣߌ߬ߛߌ ߟߎ߬ ߞߐ߫߸ ߛߙߋ ߓߙߎߟߊߦߌ߫ ߟߊ߫ ߞߍ߬ߟߍ ߥߊ߫ ߘߊ߫ ߛߊߣߊ߲ߞߘߐ߫ ߣߴߊ߬ ߟߊߡߌߣߌ߲߫ ߣߌ߬ߛߌ ߓߍ߯ ߕߍ߰ ߞߐߍ߫߸ ߞߊ߬ ߓߊ߲߫ ߞߊ߬ ߥߊ߫ ߣߛߌ߬ߜߍ߲߬ߘߋ߲ ߠߎ߬ ߘߴߊ߬ߟߎ߫ ߓߟߏ ߒ߬ߓߊ߬  ߛߊ߬ߡߘߎ߬ߜߍ߫ ߣߊ߬ ߥߊߣߍ߲ ߓߍ߯ ߟߋ߬ ߖߐ߲߰ߧߊ ߘߐ߫ ߛߙߋ ߓߙߎߟߊߦߌ߯ ߓߘߊ ߡߊ߬ߘߌ߬ߣߊ߫ ߛߏߞߎߘߊ߫ ߏ߬ ߘߌ߫߸ ߓߊ߬ߙߌ߬ ߟߊ߲߬ߝߌ߬ߦߊ߬ ߟߊ߫ ߣߌ߬ߛߌ ߓߍ߯ ߡߊ߫ ߕߘߍ߬ ߕߊ߯ߟߌ ߘߐ߫.
ߛߊ߬ߡߘߎ߬ߜߍ߫ ߣߴߏ߬ ߡߍ߲ ߠߊ߫ ߞߵߊ߬ ߕߏ߫ ߕߎ ߞߘߐ߫߸ ߊ߬ ߞߊߟߌߦߊߡߍ߲ߕߐ ߣߊ߬ ߘߊ߫ ߛߊߣߊ߲ߞߘߐ߫ ߏ߬ ߞߴߊ߬ ߕߘߍ߬ ߊ߬ ߓߘߊ߫ ߟߏߛߌ߫ ߞߋߟߋ߲ ߛߐ߬ߘߐ߲߬߸ ߞߵߊ߬ ߝߐ߫ ߊ߬ ߝߊ߬ ߢߍ߫߸ ߞߴߏ߬ ߦߋ߫ ߣߌ߬ߛߌ ߘߏ߫ ߘߴߊ߬ ߡߊ߬߸ ߊ߰ ߏ߬ ߞߍ߫ ߊ߬ ߣߊ߬ ߞߎ߲߬ߞߊ߫ ߘߌ߫ ߡߊ߬ߘߌ߬ߣߊ߫ ߛߏߞߎߘߊ߫ ߟߊ߫߸ ߗߐ߬ߡߐ߫ ߟߊ߲߬ߝߌߦߊ߫ ߞߵߊ߬ ߖߋ߬ߓߌ߫ ߟߋ߬ ߞߏ߫ ߊ߬ ߞߊߣߊ߬ ߞߍ߫ ߝߍ߫ ߟߊߝߐ߫߸ ߘߊ߰ ߟߊ߬ߝߐ ߘߌ߫߸ ߒ ߡߏ߬ߛߏ ߣߌ߫ ߒ ߠߊ߫ ߣߌ߬ߛߌ ߟߎ߬ ߡߊ߫ ߛߐ߬ߘߐ߲߫߸ ߌߟߋ ߝߣߊ߫ ߦߋ߫ ߟߊ߫ ߏ߬ ߟߎ߫ ߞߊ߲߬.
ߛߊ߬ߡߘߎ߬ߜߍ߫ ߘߛߍߣߍ߲߫ ߊ߬ ߝߊ߬ ߟߊ߫߸ ߊ߬ ߞߴߊ߬ ߟߊ߫ ߟߏߛߌ߫ ߞߋߟߋ߲߫ ߟߴߊ߬ ߞߊ߲ߠߊ ߞߊ߬ ߕߊ߯ ߛߙߋ߫ ߓߙߎߟߊߦߌ߫ ߛߌ߬ߛߋ߬ ߓߘߊ߫ ߡߊ߬ߘߌ߬ߣߊ߫ ߞߎߘߊ߫߸ ߞߊ߬ ߥߴߊ߬ ߘߊ߲߬ߕߍ߰ ߡߊ߲߬ߛߊ ߢߍ߫ ߞߏ߫: «ߒ ߣߊ߬ߣߍ߲߫ ߦߋ߫ ߛߋ߫ ߟߴߌ ߝߍ߬ ߟߋ߬߸ ߌ ߟߊ߫ ߛߏ߬ߝߊ ߟߎ߬ ߡߊߕߊ߯ߡߊߕߐ ߕߊ߬ߡߌ߲߬ߣߍ߲߫ ߦߋ߫ ߡߌ߬ߘߊ߬ߟߌ ߟߎ߬ ߟߊ߫ ߒ߬ ߓߘߊ߸ ߒ ߣߊ߫ ߟߋ߬ ߕߘߍ߬ߣߍ߲߫ ߦߋ߫ ߡߌ߬ߘߊ߬ߓߊ߰ߕߐ ߟߎ߬ ߘߐ߫߸ ߞߊ߬ ߒ ߘߐ߯ߣߍ߲ ߠߎ߬ ߞߍ߫ ߝߊߙߌߕߊ ߟߎ߬ ߘߌ߫ ߞߊ߬ ߒ߬ ߝߊ߬ ߕߏ߫ ߗߍ߬ߜߊ߬ߣߊ߲߬ߦߊ ߘߐ߫߸ ߒߠߋ ߣߊ߬ߣߍ߲߫ ߦߋ߫ ߛߋ߫ ߟߴߌ ߝߍ߬ ߏ߬ ߟߋ ߘߐ߫߸ ߒߞߴߌ ߦߋ߫ ߘߌ߬ߢߍ߫ ߞߊ߬ ߒ ߣߊ߫ ߘߌ߫ ߒ ߡߊ߬߸ ߛߊ߫ ߊ߲ ߠߊ߫ ߟߎߡߟߊ ߘߌ߫ ߓߐ߫ ߞߌ߬ߣߌ߲߬ߞߌߣߌ߲ ߘߐ߫» ߡߊ߲߬ߛߊ ߞߵߊ߬ ߦߌ߬ߘߊ߬ ߞߏ߫ ߣߴߌ ߓߊ߫ ߞߍ߫ ߘߊ߫ ߒ ߕߊ߫ ߡߐ߱ ߟߎ߬ ߘߐ߫߸ ߒ ߘߴߊ߬ ߘߴߌ ߡߊ߬ ߟߋ߬ ߘߍ߯ ߤߊߞߍߕߏ߫ ߌ ߟߊ߫ ߞߎߡߊ ߡߊߞߌ߬ߣߌ߲߬ߞߌ߬ߣߌ߲߬ߣߍ߲߫߸ ߞߏ߬ߣߌ߲߬ ߥߊ߫ ߞߍ߫ ߘߴߊ߬ ߦߋ߫ ߟߊ߫ ߞߙߎ߫ ߜߘߍ߫ ߟߋ߬ ߘߐ߫ ߡߍ߲ ߕߍ߫ ߡߊ߲߬ߛߊ ߖߍ߬ߘߍ ߕߊ߫ ߘߌ߫. ߛߙߋ߫ ߓߙߎߟߊߦߌ ߛߌ߬ߛߋ ߞߵߊ߬ ߦߌ߬ߘߊ߬ ߞߏ߫: «ߣߴߌ ߦߴߌ ߣߊ߫ ߡߊߛߐ߬ߘߐ߲߫ ߞߏ ߘߴߏ߬ ߘߐ߫߸ ߝߏ߫ ߣߴߌ ߞߵߊ߬ ߞߎ߲߬ߞߊ ߢߌߣߌ߲߫»߸ ߛߊ߭ߡߏ߬ߙߌ߫ ߘߌ߬ߢߍ߫ ߘߊ߫ ߞߎ߲߬ߞߊ ߏ߬ ߟߋ ߡߊ߬ ߞߊ߬ ߘߏ߲߬ ߏ߬ ߟߊ߫ ߞߟߍ߬ߘߋ߲߬ߧߊ ߘߐ߫ ߊ߬ ߛߐ߬ߘߐ߲߬  ߛߊ߲߬ ߂߀ /߁߈߅߅ ߞߺ߆߂߀߸ ߊ߬ ߞߊ߫ ߛߊ߲߬ ߇  ߞߍ߫ ߛߌ߬ߛߋ߬ ߟߎ߬ ߟߊ߫ ߞߟߍ߬ߘߋ߲߬ߧߊ ߘߐ߫.
ߛߊ߬ߡߘߎ߬ߜߍ߬ ߞߐߛߊߦߌ߲߫ ߏ߬ ߟߋ ߡߊ߫ ߡߍ߲߫߸ ߡߊ߬ߘߌ߬ߣߊ߫ ߞߟߍ ߕߊ߯ ߘߊ߫ ߛߊߣߊ߲ߞߘߐ߫ ߣߴߊ߬ ߟߊߡߌߣߌ߲߫ ߣߌ߬ߛߌ ߓߍ߯ ߕߍ߰ ߞߐߍ߫߸ ߛߊ߬ߡߘߎ߬ߜߍ߫ ߞߴߊ߬ ߝߐ߫ ߞߏ߫ ߞߊ߬ ߛߏ ߞߊߡߋߙߋ߲ ߠߎ߬ ߟߵߊ߬ߟߋ ߞߊ߲߬ ߊ߬ߟߎ߬ ߦߋ߫ ߞߍ߬ߟߍ ߏ߬ ߛߊ߯ߘߊ߫߸ ߗߍ߬ߡߐ߮ ߟߎ߬ ߡߊ߫ ߛߐ߲߬ ߏ߬ ߡߊ߬ ߡߍ߲ߞߍ߭߸ ߛߊ߬ߡߘߎ߬ߜߍ߫ ߤߊ߲ߞߟߌ߫ ߛߋ߫ ߘߊ߫ ߛߏ ߞߊߡߋߙߋ߲ ߠߎ߬ ߟߊ߫ ߸ߊ߬ߟߎ߫ ߞߊ߬ ߞߟߍ߬ ߏ߬ ߛߊ߯ߘߊ߫ ߞߵߊ߬ߟߎ߫ ߓߌ߬ߟߊ߬ ߛߏ߬ߝߊ ߏ߬ ߟߎ߫ ߖߋ߲߬ߖߋ߲߬ ߠߊ߫ ߝߎߚߎ߫ ߝߏ߫ ߛߎ ߞߏ߬ ߘߴߏ߬ ߟߎ߫ ߡߊ߬ ߦߌߟߊ ߡߍ߲ ߘߐ߫߸ ߏ߬ ߟߎ߫ ߛߌ߬ߣߐ߰ߣߍ߲߸ ߊ߬ ߣߴߊ߬ ߘߍ߬ߢߐ߲߮ ߏ߬ ߟߎ߫ ߞߊ߬ ߡߎ߯ߜߊߛߌ ߣߌ߫ ߛߐ߲ߞߐ ߟߎ߬ ߓߊ߬ߛߊ߲߫ ߢߐ߲߮ ߘߐ߫߸ ߛߏ߬ߝߊ ߟߎ߬ ߔߙߏ߬ߔߙߏ߬ߡߍ߬ߣߍ߲߬ߕߐ ߏ߬ ߞߵߊ߬ߟߎ߫ ߓߏ߬ߙߌ߫ ߞߵߊ߬ߟߎ߫ ߖߘߍ߬ ߡߞߊߘߊ߲߫ ߞߊ߬ ߣߌ߬ߛߌ ߟߎ߬ ߣߴߊ߬ߟߎ߫ ߓߟߏߝߋ߲ ߠߎ߬ ߕߏ߫ ߊ߬ߟߎ߬ ߞߐ߫߸ ߊ߬ߟߎ߫ ߝߣߊ߫ ߞߵߏ߬ ߟߎ߫ ߛߊ߲߬ߓߊ߫ ߗߐ߬ߡߐ ߟߎ߬ ߡߊ߬ ߛߏ߫߸ߗߍ߬ߡߐ߮ ߟߎ߬ ߞߊ߬ ߞߊ߬ ߘߎ߬ߥߊ߬ߥߎ (ߕߌ߲ߞߌ) ߊ߬ ߢߍ߫ ߞߊߕߌ߫߸ ߏ߬ ߟߋ߬ ߞߍߣߍ߲߫ ߞߊߡߋߙߋ߲ ߠߎ߬ ߕߎ߲߬ ߢߊ߫ ߘߌ߫ ߛߊ߬ߡߘߎ߬ߜߍ߫ ߞߐ߫߸ ߓߍ߯ ߦߴߊ߬ ߥߟߋߟߊ߫ ߛߣߍ߫ ߞߏ߫ ߛߊߣߊ߲ߞߘߐ߫ ߝߊ߰ߡߊ.
ߛߊ߬ߡߊ߲߫ ߛߊ߬ߡߊ߲
ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߬ ߕߎ߬ߙߋ߫ ߥߟߌ߬ ߘߊ߫ ߞߊ߬ ߛߋ߫ ߊߖߌ߫ ߡߊ߬ ߞߏ߫: «ߒ ߣߊ߬ߣߍ߲߫ ߌ ߕߘߍ߬ ߟߊ߫ ߓߊߘߋ߲ߧߊ߫ ߢߐ߲߯ߦߋ ߟߋ߬ ߟߊ߫߸ ߓߊߏ߬ ߌߟߋ ߦߋ߫ ߝߌߟߊ ߟߋ߬ ߘߌ߫߸ ߝߌߟߊ ߘߏ߲߬ ߦߋ߫ ߛߌ߬ߟߊ߬ߡߊ ߟߋ߬ ߘߌ߫߸ ߒߠߋ ߝߣߊ߫ ߦߋ߫ ߡߊ߲߬ߘߋ߲߫ ߡߏߙߌ ߟߋ߬ ߘߌ߫ ߊ߬ߟߋ߬ ߛߌ߬ߟߡߊ߬ߦߊ߫ ߞߋߟߋ߲ ߞߐ߬ߣߐߡߊ߬߸ ߞߊ߬ ߣߵߊ߬ ߦߌ߬ߘߊ߬ ߞߏ߫ ߌ ߦߵߌ ߛߋ߲߬ߓߐ߫ ߞߍ߬ߟߍ ߣߌ߲߬ ߘߐ߫ ߔߋߎ߫߹ ߓߊߏ߬ ߛߌ߬ߟߊ߬ߡߊ ߓߊߘߋ߲ ߣߵߊ߬ ߛߌ߬ߟߡߊ߬ߢߐ߲߮ ߘߌ߫߸ ߡߐ߱ ߘߏ߲߬ ߡߊ߲߫ ߞߊ߲߫ ߞߵߌ ߓߊߘߋ߲ ߞߟߍ߬ ߢߊ߫ ߛߌ߫ ߡߊ߬». ߞߊ߬ ߓߊ߲߫ ߞߊ߬ ߛߊߛߊ ߝߊ߫ ߛߊߣߌ߲ ߘߴߊ߬ ߡߊ߬ ߞߴߊ߬ ߟߊ߫ ߖߌߘߐ߫ ߥߙߏ ߟߵߏ߬ ߘߌ߫. «ߖߊߡߙߐ߫ ߊߖߌ ߞߵߊ߬ ߦߌ߬ߘߊ߬ ߞߏ߫ ߒ ߓߘߴߊ߬ ߡߍ߲߫ ߕߋ߲߬ ߝߛߊߦߌ߫߸ ߞߏ߬ߣߌ߲߬ ߣߌ߫ ߒ ߓߘߊ߫ ߓߊ߲߫ ߛߋ߫ ߟߊ߫ ߞߟߊߘߊ ߘߐ߫ ߦߊ߲߬߸ ߒ ߕߴߛߋ߫ ߒ ߞߐߛߊ߬ߦߌ߫ ߟߴߏ߬ ߞߐ߫߸ ߒ߬ߞߊ߬ ߒ ߠߊ߫ ߣߊ߲߬ߕߌ߮ ߟߎ߬ ߟߊ߫ ߜߙߍߝߊ߯ߣߌ߲ ߞߐ߬ߟߐ ߟߋ߬ ߦߋ߫ ߣߌ߲߬ ߘߌ߫߸ ߊ߬ ߝߴߌ ߟߊ߫ ߡߐ߱ ߟߎ߬ ߦߋ߫ ߞߏ߫ ߊ߬ߟߎ߬ ߞߊߣߊ߬ ߡߎ߮ ߕߋ߬ ߊ߬ߟߎ߬ ߟߊ߫ ߘߋ߬߸ ߓߊߏ߬ ߊ߬ߟߎ߬ ߕߍߣߊ߬ ߞߌ߬ߛߍ߫ ߓߌ߬ߟߊ߬ ߟߴߊ߬ߟߎ߬ ߟߊ߫ ߡߎ߮ ߞߊ߲߬».
ߞߣߍ ߓߐߣߍ߲߸ ߝߊ߬ߡߘߎ߬ ߣߴߊߖߌ߫ ߞߵߊ߬ߟߎ߬ ߞߍ߫ ߞߍ߬ߟߍ ߞߊ߲߬ ߊ߬ ߘߐߛߘߊ߫ ߢߊ ߡߊ߬߸ ߞߵߊ߬ ߕߘߍ߬ ߝߊ߬ߡߘߎ߬ ߞߋߟߋ߲߫ ߠߋ߬ ߦߋ߫ ߞߍ߬ߟߍ ߞߊ߲߬. ߊ߬ߟߎ߫ ߞߵߊ߬ ߕߊ߬ ߞߍ߬ߟߍ ߞߊ߲߬ ߛߐ߰ߡߊ߫ ߤߊ߲߯ ߞߊ߬ ߥߴߊ߬ ߛߌ߰ ߛߊߟߌߝߣߊ߫ ߜߍߟߍ߲ ߕߎ߬ߡߊ ߟߊ߫߸ ߣߌ߫ ߊ߬ߟߌ߬ߡߊߡߌ߲ ߛߋ߫ ߘߊ߫ ߝߊ߬ߡߘߎ߬ ߟߊ߫ ߞߵߊ߬ ߡߌ߬ߘߊ߬ ߞߊ߬ ߓߌ߲߬ߓߊߏ ߛߊ߲ߘߐߕߊ ߟߊߓߏ߬ߙߌ߬ ߊ߬ ߞߊ߲߬ ߣߊߟߌ߬ߡߎ߲߫ ߝߊ߰ߟߌ ߘߌ߫.
ߞߐߝߟߌ
ߏ߬ ߟߋ ߞߊ߬ ߡߊ߲߬ߘߋ߲߫ ߣߴߊ߬ ߟߊߡߌߣߌ߲ ߝߊ߲߭ ߓߍ߯ ߓߍ߲߬ ߞߏ߫ ߛߊ߭ߡߏ߬ߙߌ߬ ߓߘߊ߫ ߞߍ߫ ߞߟߍ߬ߡߊ߲ߛߊ ߘߌ߫߸ ߓߊߏ߬ ߊ߬ ߓߘߊ߫ ߝߊ߰ߡߊ߫ ߝߌ߬ߟߊ߬ ߟߎ߬ ߟߊ߫ ߞߍ߬ߟߍ ߘߊ߬ߘߌ߬ ߞߋߟߋ߲߫ ߘߌ߫. ߏ߬ ߟߋ ߝߣߊ߫ ߞߵߊ߬ ߞߍ߫ ߥߊ߯ߕߌ ߏ߬ ߞߟߌ߫ ߘߊ߫ ߞߏ߫ ߛߊ߬ߡߊ߲߫ ߛߊ߬ߡߊ߲߸ ߞߟߍ߬ ߡߊ߲ߛߊ ߟߎ߬ ߟߊ߫ ߝߊ߲߬ߞߊ߬ ߛߊߡߊ߲߫ ߢߐ߲߰ ߕߍ ߞߊ߬ߣߌ߲߬.
ߞߍ߬ߟߍ ߏ߬ ߕߘߍ߬ ߦߋ߫ ߛߊ߭ߡߏ߬ߙߌ߬ ߟߊ߫ ߞߟߍ߬ ߞߎ߲ߓߊ ߣߴߊ߬ ߟߊ߫ ߞߟߍ߬ ߜߍߟߍ߲ ߣߴߊ߬ ߟߊ߫ ߞߟߍ߬ ߝߟߐ ߟߎ߬ ߘߏ߫ ߟߋ߬ ߘߌ߫. ߞߏ߬ߣߌ߲߬ ߊ߬ߟߋ ߟߋ߬ ߝߣߊ߫ ߞߵߊ߬ߟߌ߬ߡߊߡߌ߲ ߞߍ߫ ߡߊ߲߬ߘߋ߲߫ ߞߟߍ߬ߡߊ߲߬ߛߊ߬ ߡߊߛߌߟߊ߲ߣߍ߲ ߘߏ߫ ߘߌ߫߸ ߓߴߊ߬ ߞߊ߬ ߏ߬ ߟߏ߲ ߝߊ߰ߡߊ߬ ߡߊߛߌߟߊ߲ߣߍ߲ ߝߌ߬ߟߊ ߟߎ߬ ߟߋ߬ ߘߊ߬ߘߌ߬ ߞߟߊߘߊ߫ ߞߋߟߋ߲߫ ߘߐ߫.
ߊ߬ߟߌ߬ߡߊ߯ߡߌ߲ ߓߊ߲ߣߍ߲ ߞߍ߬ߟߍ߫ ߝߌ߬ߟߊ ߏ߬ ߟߎ߫ ߟߊߘߍ߬ߣߍ߲ ߘߊ߬ߘߌ߬ ߟߊ߫߸ ߊ߬ ߝߐ߫ ߘߊ߫ ߥߊ߯ߕߌ ߏ߬ ߡߊ߬ ߟߋ߬ ߡߊ߲߬ߘߋ߲߫ ߞߏ߫ ߛߊ߬ߡߊ߲߫ ߛߊ߬ߡߊ߲ (ߡߊ߲߬ߛߊ ߟߎ߬ ߟߊ߫ ߝߊ߲߬ߞߊ߬ ߛߊߡߊ߲ ߢߐ߲߮ ߕߍ߫)߸ ߓߊߏ߬ ߡߐ߰ ߝߌ߬ߟߊ ߏ߬ ߟߎ߫ ߟߋ߬ ߕߘߍ߬ ߦߋ߫ ߡߊ߲߬ߘߋ߲߫ ߝߊ߲߬ߞߊ߬ߡߊ ߘߌ߫߸ ߏ߬ ߟߎ߫ ߟߋ߬ ߘߏ߲߬ ߣߡߊߣߍ߲߫ ߦߋ߫ ߛߊ߭ߡߏ߬ߙߌ߫ ߡߊ߬ ߣߌ߲߬ ߞߟߍߞߕߍ߫.
ߏ߬ ߟߋ ߞߐ߫ ߛߊ߫߸ ߓߊߕߍߞߊ ߟߎ߬ ߝߣߊ߫ ߞߊ߬ ߟߊ߬ߞߊ߲߬ߘߊ߬ߟߌ߫ ߞߋߟߊ ߓߌ߬ߟߊ߬ ߛߊ߬ߡߘߎ߬ߜߍ߫ ߡߊ߬ ߓߌ߬ߛߊ߲߬ߘߎ߯߸ ߞߴߊ߬ ߦߋ߫ ߣߊ߬ ߛߎ߬ߣߎ߲߬ߞߋ (ߓߊ߲߬ߓߊ߮ «ߞߊ߯ߝߙߌ») ߟߎ߬ ߟߊ߫ ߘߊ߮ ߓߐ߫ ߊ߬ߟߎ߬ ߘߟߊ߫. ߊ߬ߟߌ߬ߡߊ߬ߡߌ߲߫ ߝߣߊ߫ ߞߊ߬ ߡߞߊ߬ߛߌ߬ߟߌ ߏ߬ ߟߋ ߟߊߡߌ߬ߣߊ߬߸ ߓߍ߲߬ߡߊ߬ߞߊ߲ ߏ߬ ߡߍ߲ ߞߊ߬ ߓߊߕߍ߫ ߘߊߝߍ߫ ߛߊߣߌ߲ߧߊ ߞߐ ߟߊ߫.
ߓߊߕߍ߫ ߟߊߡߌߣߌ߲ ߡߞߊߘߌ
ߛߊ߭ߡߏ߬ߙߌ߫ ߞߍߣߍ߲ ߓߊߕߍߞߊ ߟߎ߬ ߟߊ߫ ߟߊ߬ߤߘߌ ߏ߬ ߡߝߊ߫ ߞߏ ߘߐ߫߸ ߊ߬ ߞߵߊ߬ ߦߌ߬ߘߵߊ߬ߟߎ߫ ߟߊ߫ ߞߏ߫ ߝߏ߫ ߞߊ߬ ߡߐ߰ ߘߊ߲ߘߐ߫ ߟߎ߫ ߟߋ߬ ߓߊ߬ߛߊ߲߬ ߊ߬ ߟߊ߫ ߞߟߍ߬ߘߋ߲ ߠߎ߬ ߢߣߊ߫߸ ߛߊ߫ ߓߊߕߍߞߊ ߟߎ߬ ߘߴߊ߬ߟߎ߫ ߛߍ߬ߓߍߘߏ߲߬ ߡߏߙߌߦߊ߫ ߓߊ߯ߙߊ ߟߎ߬ ߣߌ߫ ߘߎ߬ߥߊ߬ߥߎ ߟߎ߬ ߟߴߊ߬ ߢߍ߫߸ ߛߊ߫ ߓߊ߯ߙߊ ߘߌ߫ ߣߐ߰ߦߴߊ߬ ߡߊ߬.
ߊ߬ߟߌ߬ߡߊ߬ߡߌ߲߫ ߛߐ߰ ߘߊ߫ ߕߐ߬ߙߐ߲߫ ߠߋ߬ ߝߟߐ߫ ߛߊߣߌ߲ߧߊ ߡߊ߬ ߞߊ߬ ߣߊߕߍߣߍ߲߫ ߝߊߡߘߎ ߞߙߏ߬ߡߊ ߡߌ߬ߘߊ߬߸ ߞߊ߬ ߞߙߎ߬ߟߊ߬ߡߌߣߌ߲߫ ߞߟߍ߬߸ ߞߊ߬ ߕߊ߬ߡߌ߲߬ ߛߊ߲ߞߊߙߊ߲߫ ߞߟߍ߬ ߟߊ߫ ߞߊ߬ ߞߎ߲ߓߊ߲߫ ߞߎߘߊߣߍ߲߫ ߡߙߎߖߊ߲߫ ߡߌ߬ߘߊ߬߸ ߞߊ߬ ߕߊ߬ߡߌ߲߬ ߜߙߋߘߎ߯ ߡߌ߬ߘߊ߬ ߟߊ߫ ߞߊ߬ ߓߊ߯ߙߏ߫ ߖߘߊ߬ߓߊ ߞߐ߲ߘߍ߫ ߡߌ߬ߘߊ߬; ߞߊ߬ ߘߏ߲߬ ߊߡߊ߯ߣߊ߫߸ ߊ߬ ߞߊ߬ ߦߋ߲߬ ߡߊ߲߬ߛߊ߫ ߞߊ߬ߙߌ߲߬ߞߊ߲߬ ߞߋߕߊ߬ ߡߌ߬ߘߊ߬ ߞߙߎ߬ߛߊ߫߸ ߞߊ߬ ߕߊ߬ߡߌ߲߫ ߊ߬ ߛߋ߲߬ߘߐ߫ ߞߊ߬ ߘߏ߲߬ ߓߊ߬ߟߌ߬ߦߊ߫ ߞߊ߬ ߛߙߊ߬ߦߊ߫ ߡߌ߬ߘߊ߬߸ ߞߊ߬ ߕߊ߬ߡߌ߲߬ ߓߊߛߊ߲ߘߐ߫ ߞߟߍ߬ ߟߊ߫ ߞߊ߬ ߕߊ߬ߡߌ߲߬ ߘߎ߮ߙߊ߬ ߣߌ߫ ߘߎ߯ߙߊ߫ ߡߊ߲ߛߊ ߟߎ߬ ߞߐ߲߬ߘߐ߲߬ ߠߊ߫; ߊ߬ ߓߐ ߦߋ߲߬ ߌߞߘߐ߫߸ ߊ߬ ߥߊ߫ ߘߊ߫ ߛߋ߫ ߞߏߟߏ߲ߞߊߟߊ߲߫ ߞߊ߬ ߥߊ߫ ߣߏ߯ߙߊߛߏߓߊ߫ ߖߌ߲߭ ߘߟߊߛߌ߰ ߕߡߍߢߍ߫߸ ߊ߬ ߞߊ߬ ߞߍ߬ߟߍ ߏ߬ ߞߎ߲߬ߦߊ ߘߌ߫ ߞߙߊ߬ߡߐ߰ ߘߊߦߌ ߟߋ߬ ߡߊ߬߸ ߞߏ߬ߣߴߏ߬ ߞߊ߬ ߞߍ߬ߟߍ ߏ߬ ߞߘߐߞߊ߬ ߟߋ߬. ߞߣߍ ߓߐߣߍ߲߸ ߊ߬ߟߎ߫ ߞߊ߬ ߡߎ߮ ߟߊߥߟߌ߬ ߣߏ߯ߙߊ߫ ߖߌ߲߬ߝߘߎ ߟߊ߫߸ ߦߋ߲߬ ߡߊ߲߬ߛߊ߫ ߞߊ߬ߙߏ߲߬ߞߊ߲߬ ߞߙߏ߬ߡߊ߫ ߞߊ߬ ߘߍ߰ߡߌ߲ ߞߍ߫ ߛߎ߲߰ߕߟߋ ߟߊ߫.
ߊ߬ߟߎ߫ ߣߊ߬ߣߍ߲ ߛߋ߱ߘߎ߬ ߞߎ߲߭ ߣߴߊ߬ ߓߟߏ ߣߴߊ߬ ߛߋ߲߭ ߘߌ߫߸ ߛߊ߭ߡߏ߬ߙߌ߫ ߞߵߏ߬ ߘߏ߲߬ ߛߏ߬ߟߊ ߘߏ߫ ߓߟߏ߫ ߞߏ߫ ߞߊ߬ ߥߊ߫ ߏ߬ ߘߌ߫ ߘߌ߲ߜ߭ߌߙߊߦߋߞߊ ߟߎ߬ ߡߊ߬ ߞߴߊ߬ߟߎ߫ ߦߴߊ߬ ߓߊߘߍ ߞߍ߫. ߏ߬ ߟߎ߬ ߓߊ߲ߣߍ߲ ߘߊ߲߬ߕߍ߰ߟߌ ߟߊ߫ ߘߌ߲ߜ߭ߌߙߊߦߋ߫߸ ߏ߬ ߟߎ߫ ߞߵߊ߬ ߝߐ߫ ߞߵߊ߲ߠߎ߬ ߘߏ߲߬ ߦߋ߫ ߓߟߏߘߐߓߍ߲ ߠߋ߬ ߟߴߊ߬ߟߌ߬ߡߊ߯ߡߌ߲߫ ߞߊ߲ߡߊ߬߸ ߓߴߊ߬ ߝߐߣߍ߲߫ ߊ߲ ߧߋ߫ ߟߋ߬ ߞߴߊ߬ ߦߴߊ߬ ߘߐߓߍ߲߭ ߞߴߊ߲ ߞߊ߲ߡߊ߬, ߛߊ߭ߡߏ߬ߙߌ߫ ߞߵߊ߬ ߝߐ߫ ߞߏ߫ ߡߐ߰ ߛߌ߫ ߥߊ߫ ߞߎߡߊ ߣߌ߲߬ ߝߐ߫ ߦߋ߲߬ ߝߏ߫ ߒߘߐ߯ ߘߊߦߌ ߗߐ߫.
ߥߊߛߏߟߏ߲ ߞߍ߬ߟߍ ߟߎ߫
ߥߊߛߏߟߏ߲߫ ߠߋ߬ ߞߍ߫ ߘߊ߫ ߡߊ߲߬ߘߋ߲߫ ߕߌ߲߬ߞߎ߬ߘߎ߲߬ ߘߌ߫ ߡߍ߲ ߣߌ߫ ߝߊ߰ߡߊ ߞߵߊ߬ ߖߊ߬ ߝߏ߫ ߞߊ߬ ߘߊ߲߬ߠߊߕߊ߬ߡߌ߲߬. ߓߊߏ߬ ߡߍ߲ߢߐ߲߯ߠߊ ߦߴߊ߬ ߟߊߞߊ߬ߟߌ߬ ߟߊ߫ ߞߏ߫ ߥߊߛߏߟߏ߲߫ ߞߐ߲ߛߐ߲ߧߊ߫ ߞߏ߫ ߛߓߊ߬߸ ߊ߬ ߡߎߙߎ߲ߕߌ߫ ߞߏ߫ ߛߓߊ߬ (ߥߟߴߊ߬ ߕߋ߬ ߞߏ߫ ߛߓߊ߬ ߣߴߊ߬ ߟߐ߬ ߞߏ߫ ߛߊ߬ߓߊ߫)߸ ߏ߬ ߟߋ ߦߴߊ߬ ߞߍ߫ ߟߊ߫ ߕߋ߬ߟߌ߬ ߞߎߡߊ ߕߍ߫ ߝߐ߫ ߟߊ߫ ߦߙߐ߫ ߜߘߍ߫ ߡߊ߬ ߛߊ߬ߡߏ߬ߙߌ߬ ߞߟߍ ߘߐ߫ ߝߏ߫ ߥߊߛߏߟߏ߲߫ ߞߋߟߋ߲߫ ߔߋ߫.
ߊ߬ߟߋ ߜߊ߬ ߞߏߖߎ߮ ߟߋ߬ ߞߊ߬ ߕߟߋ߬ߓߋ߬ߞߊ ߟߎ߫ ߓߌ߬ߟߊ߫ ߝߌ߬ߟߌ ߘߐ߫ ߛߊ߬ߡߘߎ߬ߜߍ߫ ߟߊ߫ ߝߊ߰ߡߊ߬ߟߊ ߕߐ߯ߞߏ ߘߐ߫߸ ߓߊ ߏ߬ ߟߎ߬ ߦߴߊ߬ ߝߐ߫ ߟߊ߫ ߟߋ߬ ߞߏ߫ ߛߊ߭ߡߏ߬ߙߌ߫ ߟߊ߫ ߝߊ߰ߡߊ߬ߟߊ ߕߐ߯ ߟߋ߬ ߞߏ߫ ߥߊߛߏߟߏ߲߫ ߝߊ߰ߡߊ߬ߟߊ߸ ߥߟߴߊ߬ ߞߎ߲߭ ߦߋ߫ ߞߍ߫ ߥߊߛߏߟߏ߲߫ ߕߐ߮ ߡߍ߲߫ ߓߊߟߌߦߊ ߘߴߊ߬ߟߎ߫ ߓߟߏ߫ ߞߘߐ߬ߡߊ߲߫߸ ߥߟߴߊ߬ ߦߋ߫ ߞߍ߫ ߝߊ߬ߙߊ߲߬ߛߌ߫ ߟߊ߫ ߡߊ߬ߣߌ߲߬ߞߊ߬ ߟߊ߬ߜߏߦߊߢߍ ߘߌ߫.
ߊߖߌ߫ ߖߊ߬ߞߌ߬ߕߋ߫ ߞߍ߬ߟߍ
ߖߊߡߙߐ߫ ߊߖߌ ߦߋ߫ ߥߊߛߏߟߏ߲߫ ߞߟߍ߬ ߡߊ߲߬ߛߊ߬ ߟߊ߬ߓߊ߲ ߘߏ߫ ߟߋ߬ ߘߌ߫ ߡߍ߲ ߣߌ߫ ߥߙߐ߬ߞߘߐ߫ ߝߊ߭ߡߘߎ߬ ߟߎ߫ ߘߍ߬ ߘߊ߫ ߛߊ߭ߡߏ߬ߙߌ߫ ߕߎ߬ߙߋ߬ ߟߊ߫ ߛߊ߬ߡߊ߲߫ ߛߊ߬ߡߊ߲ ߞߍ߬ߟߍ ߝߍ߬ ߤߊ߲߯ ߝߊ߭ߡߘߎ߬ ߕߏ߫ ߘߊ߫ ߞߟߊߘߊ ߏ߬ ߘߐ߫. ߞߍ߬ߟߍ ߓߊ߲߫ ߣߍ߲߸ ߊߖߌ߫ ߣߴߊ߬ ߟߊ߫ ߞߟߍ߬ߘߋ߲ ߠߎ߬ ߞߵߊ߬ߟߎ߬ ߞߐߛߊ߬ߦߌ߫ ߛߏ߫ ߟߊ߬ߥߛߊ ߏ߬ ߘߌ߫߸ ߞߊ߬ ߝߊ߭ߡߘߎ߬ ߢߌ߲߭ ߠߎ߬ ߕߏ߫ ߘߐ߯ߦߡߊ ߣߌ߫ ߞߎ߲߬ߡߊ߬ߖߌ ߘߐ߫.
ߊߖߌ ߡߌ߬ߘߊ
ߛߊ߭ߡߏ߬ߙߌ߫ ߣߊ߬ ߝߊ߲߬ߞߊ߫ ߛߐ߬ߘߐ߲߫ ߠߊ ߞߊ߬ ߡߊ߲߬ߘߋ߫ ߝߊ߲߬ ߛߌߦߊߡߊ߲߫ ߠߎ߫ ߡߌ߬ߘߊ߬߸ ߊ߬ ߟߊ߫ ߘߊߞߎ߲ ߛߋ߫ ߘߊ߫ ߥߊߛߏߟߏ߲߫ ߡߊ߬. ߊ߬ ߞߊ߬ ߦߋ߲߬ ߞߍ߬ߟߍ߫ ߛߋ߲߬ߧߊ߬ ߘߊ߲ߘߐ߫߸ ߓߊߏ߬ ߊ߬ ߦߋ߫ ߝߐ߫ ߟߊ߫ ߞߏ߫ ߥߊߛߏߟߏ߲߫ ߡߌ߬ߘߊ߬ ߞߏ߫ ߛߊ߬ߓߊ߫߸ ߊ߬ ߡߎߙߎ߲ߕߌ߫ ߞߏ߫ ߛߊ߬ߓߊ߫, ߞߊ߬ߕߎ߲߰ ߖߐ߯ߡߌ߲ ߣߌ߫ ߘߍ߰ߡߌ߲ ߠߎ߬ ߓߍ߯ ߓߙߐߕߐ߫ ߘߊ߫ ߟߋ߬ ߥߊߛߏߟߏ߲߫ ߓߟߏ߫. ߛߊ߬ߡߘߎ߬ߜߍ߫ ߞߊ߬ ߖߊߡߙߐ߫ ߊߖߌ ߟߊ߫ ߞߍ߬ߟߍ ߘߊ߬ߘߌ߬ ߞߟߊߓߍ߲ ߘߏ߫ ߘߐ߫ ߏ߬ ߟߋ ߘߐ߫߸ ߞߊ߬ ߊߖߌ߫ ߖߍ߬ߘߍ ߡߌ߬ߘߊ߬. ߊ߬ߟߌ߬ߡߊߡߌ߲߫ ߣߵߊ߬ ߦߋ߫ ߟߴߊߖߌ߫ ߓߘߊ߫ ߛߴߊ߬ ߓߟߏ߫߸ ߊ߬ ߞߊ߬ ߞߊ߲ ߢߌ߲߬ ߠߋ ߝߐ߫: ߞߏ߫ «''ߞߊ߬ߣߌ߲߬ߢߐ߲߰ ߖߊ߲ߝߊ ߊߖߌ߫ ߟߋ߬ ߦߋ߫ ߣߌ߲߬ ߘߌ߫ ߖߐ߫߹, ߊ߬ ߝߐ߫ ߡߐ߱ ߡߍ߲ ߞߵߊ߬ ߢߌ߲߭ ߖߊ߲߬ߝߊ߬߸ ߏ߬ ߘߌ߫ ߞߢߵߊ߬ ߖߎ߮ ߖߊ߲߬ߝߊ߬ ߟߊ߫ ߝߋߎ߫؟. ߊ߬ ߝߐ߫ ߒ ߡߊ߫ ߛߊߣߌ߲ߣߍ߲߫ ߞߊ߬ߙߌ߬ߝߊ߫ ߌ ߟߊ߫ ߛߊ߫؟''». ߊߖߌ߫ ߞߊ߬ ߊ߬ߟߌ߬ߡߊߡߌ߲߫ ߠߊ߫ ߛߊߣߌ߲ ߢߐ߲߭ ߘߴߊ߬ ߡߊ߬ ߕߋ߲߬ ߝߛߊߦߌ߫߸ ߞߊ߬ ߓߊ߲߫ ߞߵߊ߬ ߖߊ߲߬ߞߌ߫ ߓߌ߲߬ߓߊߏ ߛߊ߲ߘߐߕߊ ߟߊ߫ ߣߊߟߌ߬ߡߎ߲߫ ߝߊ߰ߟߌ ߘߌ߫.
ߛߙߋ߫ ߓߙߎߟߊߦߌ ߛߌ߬ߛߋ߫
ߛߊ߭ߡߏ߬ߙߌ߫ ߞߊ߬ ߛߊ߲߬ ߇ ߞߴߏ߬ ߟߋ ߣߴߊ߬ ߞߘߐ߬ߞߍ߫ ߛߙߋ߫ ߓߙߋߡߊ ߟߎ߬ ߓߟߏ߫ ߞߍ߬ߟߍ ߟߴߊ߬ ߣߊ߫ ߞߎ߲߬ߞߊ߫ ߢߌߣߌ߲ ߠߊ߫߸ ߡߍ߲ߢߐ߲߯ߠߊ ߕߊ߫ ߝߐߟߌ߫ ߘߐ߫ ߞߏ߫ ߛߙߋ߫ ߓߙߋߡߊ ߟߋ߬ ߣߊ߬ ߘߊ߫ ߡߏߙߌ ߘߏ߫ ߘߴߊ߬ߟߎ߫ ߟߊ߫ ߡߊ߲߬ߛߊ߬ߦߊ ߢߊߢߌߣߌ߲ ߠߊ߫߸ ߡߏߙߌߞߍ ߏ߬ ߟߋ ߞߵߊ߬ ߘߟߊߥߊ߬ߦߌ߲߫ ߊ߬ߟߎ߬ ߟߊ߫ ߡߊ߲߬ߛߊ߬ߓߏ߲ ߓߋ߬ߞߏ ߟߊ߫߸ ߊ߬ ߣߴߊ߬ ߦߟߍ߬ߡߊ߲ ߠߊ߫ ߓߏ߲߫ ߜߘߍ߫ ߞߣߐ߫ ߡߍ߲ ߦߋ߫ ߛߏ߬ߝߊ߬ߦߊ ߟߴߊ߬ߟߎ߫ ߓߟߏ߫ ߦߊ߲߬ ߕߊ߲߬߸ ߏ߬ ߟߋ ߞߊ߬ ߊ߬ߟߌ߬ߡߊߡߌ߲߫ ߦߌ߬ߘߊ߬ ߞߴߏ߬ ߟߋ ߦߴߊ߬ߟߎ߫ ߟߊ߫ ߡߊ߲߬ߛߊ߬ߦߊ ߗߍߕߊߓߊ߮ ߘߌ߫. ߛߙߋ߫-ߓߙߋߡߊ߫ ߞߵߊ߬ ߟߊ߫ ߡߊ߲߬ߛߊ߬ߓߏ߲ ߞߊ߬ߙߌ߬ߝߊ߫ ߛߊ߭ߡߏ߬ߙߌ߬ ߟߵߏ߬ ߟߋ ߘߐ߫ ߞߴߊ߬ ߦߴߊ߬ ߖߊ߲߬ߕߏ߫ ߊ߬ ߞߐ ߘߐ߫߸ ߛߊ߭ߡߏ߬ߙߌ߫ ߞߊ߬ ߟߊ߬ߤߘߌ ߏ߬ ߟߋ ߞߊ߲ߘߊ߫ ߞߏߟߌߞߏߟߌ߫.
ߝߊ߰ߡߊ ߟߊ߫ ߡߊ߲߬ߛߊ߬ߦߊ ߛߋߣߍ߲ ߊ߬ ߝߍ ߘߐ߫߸ ߊ߬ ߞߊ߬ ߡߊ߬ߘߌ߬ߣߊ߬ ߣߌ߫ ߕߐ߬ߙߐ߲߬ ߕߍ߯ߟߊ ߞߊ߬ߙߌ߬ߝߊ߫ ߛߌ߬ߛߋ ߟߎ߬ ߟߊ߫߸ ߏ߬ ߟߎ߬ ߡߍ߲ ߘߴߊ߬ߟߎ߫ ߕߙߎߕߙߎ߫ ߟߊ߫ ߦߋ߲߬ ߠߎ߬ ߘߐ߫ ߝߎߚߎ߫߸ ߝߏ߫ ߞߊ߬ ߣߵߊ߬ ߟߊߓߊ߲߫ ߖߏ߭ ߡߵߊ߬ߟߎ߫ ߣߌ߭ ߡߊ߬߸ ߞߊ߬ ߥߊ߫ ߞߎ߬ߙߊ߲߬ߞߐ߫ ߣߌ߫ ߛߊ߲ߞߊߙߊ߲߫ ߠߎ߫ ߘߐ߫߸ ߞߊ߬ ߥߊ߫ ߛߊ߬ߡߘߎ߬ߜߍ߫ ߟߊ߫ ߞߎ߲߬ߠߊ߬ߛߌ߰ߟߊ ߟߎ߬ ߞߍ߬ߟߍ߫ ߦߋ߲߬ ߠߎ߬ ߘߐ߫ ߞߊ߬ ߘߏ߫ ߟߎ߫ ߝߊ߰߸ ߏ߬ ߟߎ߬ ߝߣߊ߫ ߞߊ߬ ߗߋ ߓߌ߬ߟߊ߬ ߛߊ߬ߡߘߎ߬ߜߍ߫ ߡߊ߬. ߊ߬ߟߌ߬ߡߊ߯ߡߌ߲ ߞߵߏ߬ ߟߎ߫ ߖߋ߬ߓߌ߫ ߡߎ߬ߢߎ߲ ߠߊ߫߸ ߞߊ߬ ߓߊ߲߫ ߞߊ߬ ߞߋߟߊ ߓߌ߬ߟߊ߬ ߛߙߋ߫-ߓߙߋߡߊ߫ ߡߊ߬ ߞߵߏ߬ ߘߊ߲߬ߕߍ߰ߟߌ ߞߴߏ߬ ߢߍ߫߸ ߏ߬ ߝߣߊ߫ ߡߊ߫ ߛߊ߭ߡߏ߬ߙߌ߫ ߖߋ߬ߓߌ߫ ߓߘߍ߬ ߟߊ߫ ߘߋ߬߸ ߝߏ߫ ߞߵߊ߬ ߝߐ߫ ߞߴߊ߬ ߦߴߊ߬ ߝߴߊ߬ ߟߊ߫ ߞߟߍ߬ߘߋ߲ ߠߎ߬ ߢߍ߫ ߞߴߊ߬ߟߎ߫ ߦߴߊ߬ߟߎ߫ ߘߐߖߊ߬߸ ߒ߬ߓߊ߬ ߏ߬ ߟߋ ߞߊ߬ ߊ߬ߟߌ߬ߡߊߡߌ߲߫ ߟߐ߬ ߊ߬ߟߎ߫ ߞߍ߬ߟߍ ߟߊ߫ ߢߊ ߓߍ߯ ߡߊ߬.
ߛߊ߭ߡߏ߬ߙߌ߬ ߞߵߏ߬ ߟߋ ߗߋ ߓߌ߬ߟߊ߫ ߓߊߕߍߞߊ ߟߎ߬ ߞߐ߫ ߞߴߊ߬ߟߎ߫ ߞߊ߬ ߟߊ߬ߤߘߌ ߡߍ߲ ߛߘߌ߬߸ ߞߴߊ߬ ߥߊ߯ߕߌ ߓߘߊ߫ ߛߋ߫߸ ߞߏ߫ ߓߊߏ߬ ߞߴߊ߬ ߓߘߊ߫ ߓߌ߬ߟߊ߫ ߊ߬ ߞߣߐ߬ߘߐ߬ߝߟߌ߬ߞߏ ߘߐ߫ ߓߌ߬. ߓߊߏ߬ ߊ߬ߟߌ߬ߡߊߡߌ߲߫ ߕߘߍ߬ ߦߋ߫ ߛߌߟߊ߲߫ ߠߊ߫ ߛߌ߬ߛߋ ߏ߬ ߟߎ߬ ߢߍ߫ ߡߏߙߌߦߊ߫ ߘߊߟߎ ߟߋ߬ ߞߏߛߐ߲߬߸ ߊ߬ ߖߌ߱ ߛߌ߰ߣߍ߲߫ ߦߋ߫ ߓߊߕߍ߫ ߘߴߏ߬ ߟߎ߫ ߞߍ߬ߟߍ ߘߐ߫ ߏ߬ ߟߋ ߘߐ߫. ߓߊߕߍߞߊ ߟߎ߬ ߝߣߊ߫ ߞߵߊ߬ߟߎ߫ ߓߊ߲߬ ߊ߬ ߘߍ߬ߡߍ߲߬ ߞߏ ߡߊ߬ ߗߏ߫߸ ߒ߬ߓߊ߬ ߏ߬ ߟߋ ߞߍ߫ ߘߊ߫ ߜߐ߬ߛߐ߲߬ߞߐ ߘߏ߲߭ ߘߌ߫ ߓߊߕߍ߫ ߣߌ߫ ߛߊ߬ߡߘߎ߬ߜߍ߫ ߕߍ߫߸ ߊ߬ߟߌ߬ߡߊߡߌ߲߫ ߞߵߊ߬ ߥߊ߬ߞߊߟߌ߫ ߛߌ߬ߛߋ ߟߎ߬ ߞߍ߬ߟߍ ߟߊ߫߸ ߊ߬ ߛߋ߫ ߘߴߊ߬ ߟߊ߫ ߞߊ߬ ߛߙߋ߫-ߓߙߋߡߊ߫ ߝߊ߰߸ ߞߵߊ߬ ߞߐߛߊ߬ߦߌ߲߬ ߓߊߕߍ߫ ߡߊ߬ ߘߍ߰ߡߌ߲ ߘߌ߫߸ ߏ߬ ߟߋ ߥߊ߫ ߘߊ߫ ߞߍ߫ ߘߊߦߌߞߏ ߞߏߖߊ ߘߌ߫.
ߛߊ߰ߖߌ߫ ߖߏ߬ߡߊ߲߬ߘߍ߫ (ߞߡߊ߬ߙߊ)
ߛߊ߰ߖߌ߫ ߖߏ߬ߡߊ߲߬ߘߍ߫ ߞߡߊ߬ߙߊ (ߒ߬ߞߵߊ߬ ߡߊߟߐ߲ߣߍ߲߫ ߦߋ߫ ߜߊ߲߫ ߞߎ߲߬ߘߐ߫ ߛߊ߰ߖߌ߬ ߕߐ߮ ߟߋ߬ ߡߊ߬ ߓߘߍߞߊ߭) ߕߘߍ߬ ߦߋ߫ ߓߎ߬ߛߋ߫ ߡߊ߲߬ߛߊ ߟߋ߬ ߘߌ߫ ߡߍ߲ ߠߊ߫ ߞߎߓߋߘߊ ߕߘߍ߬ ߦߋ߫ ߞߎ߬ߙߎ ߘߏ߫ ߞߎ߲߬ ߕߍߡߊ߬ ߞߏ߫ ߜߊ߲߯߸ ߏ߬ ߘߐ߫ ߊ߬ ߟߊ߫ ߞߍ߬ߟߍ ߕߎ߲߬ ߡߊ߫ ߡߍ߲ ߓߐ߫߸ ߕߌ߲ߘߌ ߏ߬ ߟߋ ߣߐ߬ ߕߘߍ߬ ߦߴߊ߬ ߟߊߛߋ߫ ߟߊ߫ ߦߋ߲߬ ߞߵߊ߬ ߞߍ߫ ߓߊ߬ߟߌ߲ߓߊ߬ߟߌ߲ ߘߌ߫. ߏ߬ ߟߋ ߞߵߊ߬ ߞߍ߫ ߊ߬ߟߌ߬ߡߊߡߌ߲߫ ߡߍ߲ ߘߴߊ߬ߟߋ ߡߊߓߍߟߍ߲ ߞߊ߲߬ ߞߏߛߓߍ߫.
ߊ߬ߟߌ߬ߡߊ߯ߡߌ߲ ߣߌ߫ ߛߌ߬ߛߋ ߟߎ߬ ߝߘߊߣߍ߲߸ ߊ߬ ߞߵߊ߬ ߟߊ߫ ߞߍ߬ߟߍ ߞߍ߫ ߞߟߍ߬ߓߏ߬ߟߏ߲߫ ߓߟߋߓߟߋ߫ ߝߌ߬ߟߊ߬ ߘߌ߫߸ ߞߊ߬ ߞߋߟߋ߲ ߘߏ߲߬ ߞߡߍ߬ߓߙߋߡߊ߫ ߕߎ߬ߙߋ߫ ߓߟߏ߫ ߞߵߏ߬ ߟߥߊ߫ ߞߊ߲ߞߊ߲߫ ߘߟߊߛߌ߰ ߟߊ߫߸ ߞߴߊ߬ߟߎ߫ ߞߊߣߊ߬ ߡߐ߱ ߝߊ߰߸ ߒ߬ߞߊ߬ ߡߐ߱ ߟߋ߬ ߞߊ߫ ߓߐ߫߸ ߤߊߟߌ߬ ߣߌ߫ ߓߍ߯ ߝߣߊ߫ ߓߐ߫ ߘߊ߫߸ ߘߊߦߌ ߟߋ߬ ߞߊ߫ ߓߐ߫.
ߝߊ߰ߡߊ ߝߣߊ߫ ߞߵߊ߬ ߟߊ߫ ߛߏ߬ߝߊ ߟߎ߬ ߟߐ߬ ߞߍߒߞߊ߲ߠߌ߲ ߠߊߥߟߌ߬ ߟߊ߫ ߞߊ߬ ߕߌ߲ߘߌ ߡߊߜߍ߲߫߸ ߞߡߊ߬ߙߊ ߝߣߊ߫ ߞߵߊ߬ ߝߴߊ߬ ߟߊ߫ ߣߊ߲߬ߕߌ߮ ߟߎ߬ ߢߍ߫ ߞߴߊ߬ߟߎ߫ ߦߋ߫ ߞߍߒߞߊ߲ߠߌ߲ ߞߎ߲߬ߓߍ߲߬߸ ߥߊ߫ ߞߍ߫ ߘߴߊ߬ ߕߘߍ߬ ߟߊ߫ ߡߎ߮ ߓߘߊ߫ ߘߊ߬ߙߏ߬߸ ߞߏ߲߬ߞߊ߲߬ ߞߋߟߋ߲߫ ߞߋߟߋ߲ ߡߍ߲ ߠߎ߬ ߕߘߍ߬ ߦߋ߫ ߛߏ߬ߝߊ ߟߎ߬ ߞߎ߲߬߸ ߊ߬ߟߎ߫ ߞߵߏ߬ ߜߊ߬ߛߌ߫ ߟߊ߫߸ ߜߊ߲ߞߎ߲߬ߘߐ߫ ߛߊ߰ߖߌ߫ ߡߌ߬ߣߊ߬ ߘߊ߫ ߞߵߊ߬ ߝߊ߰߸ ߊ߬ ߡߏ߬ߛߏ ߡߍ߲ ߞߵߊ߬ ߖߊ߲߬ߝߊ߫߸ ߛߊ߭ߡߏ߬ߙߌ߫ ߞߵߏ߬ ߝߊ߰ ߞߊ߲ ߞߍ߫ ߞߏ߫: «ߊ߬ ߝߐ߫ ߡߐ߱ ߡߍ߲ ߞߵߊ߬ ߟߊߢߐ߲߮ ߖߊ߲߬ߝߊ߫߸ ߏ߬ ߘߌ߫ ߞߊ߬ߢߊ߫ ߡߐ߰ ߜߘߍ߫ ߖߊ߲߬ߝߊ߬ ߟߊ߫ ߝߋߎ߫؟».
ߛߊ߭ߡߏ߬ߙߌ߫ ߞߊ߬ ߓߎ߬ߙߋ߬ ߣߌ߫ ߜߐ߰ߙߐ߬ ߣߌ߫ ߡߢߍ߬ ߣߌ߫ ߣߎ߬ߜ߭ߊ߬ ߟߎ߫ ߞߟߍ߬߸ ߞߊ߬ ߞߍ߬ߣߍߡߊ߲߬ߘߋ߲߫ ߞߟߍ߬ ߞߊ߬ ߞߊ߯ߓߊ߫ ߞߟߍ߬߸ ߞߊ߯ߓߊ߫ ߡߊ߲߬ߓߌ߫ ߞߊ߬ ߘߍ߰ߡߌ߲ ߞߍ߫; ߞߎߡߊ߫ ߟߊߛߎߘߎ߲ߧߊ߫ ߘߐ߫ ߡߊ߲߬ߘߋ߲߫ ߖߡߊߣߊ ߟߎ߬ ߓߍ߯ ߡߙߊ߬ ߘߴߊ߬ ߓߟߏ߫ ߞߵߏ߬ ߟߊߓߊ߲߫ ߛߌߞߊߛߏ߬ ߘߟߊߛߌ߱ ߡߊ߬߸ ߒ߬ߓߊ߬ ߏ߬ ߟߋ ߞߍ߫ ߘߊ߫ ߓߊ߲߬ߓߊ߬ ߓߏ߬ ߟߊ߬ߦߟߍ ߘߌ߫ ߛߊ߫߸ ߓߴߊ߬ ߞߊ߬ ߞߊߙߏ߫ ߁߅ ߖߊ߬ߣߍ߲ ߠߋ߬ ߞߍ߫ ߦߋ߲߬ ߘߟߊ߫߸ ߊ߬ ߘߏ߲߬ ߡߊ߫ ߢߊ߫ ߛߐ߬ߘߐ߲߫ ߊ߬ ߡߊ߬ ߡߎ߰ߡߍ߫.
ߛߌߞߊߛߏ߬ ߣߴߊ߬ ߟߊߡߌߣߌ߲ ߠߎ߬
ߛߊ߭ߡߏ߬ߙߌ߫ ߕߎ߬ߙߋ߫ ߓߊ߲ ߞߐ ߘߐ߫ ߡߊ߲߬ߘߋ߲߬ ߖߡߊߣߊ ߝߊ߲߬ߓߊ ߡߙߊ߬ ߟߊ߫߸ ߊ߬ ߞߵߊ߬ ߡߙߌ ߘߊߡߌ߬ߣߊ߫ ߞߣߍߘߎ߰ ߡߊ߲߬ߛߊ߬ߟߊ ߡߊ߬ ߛߌߞߊߛߏ߬ ߦߴߏ߬ ߡߍ߲ ߞߎߓߋߘߊ ߘߌ߫.
ߦߊ߬ߣߴߏ߬ ߞߍߕߐ߫߸ ߕߙߊߥߟߋ ߏ߬ ߟߎ߫ ߟߋ߬ ߥߊߕߐ ߕߏߣߍ߲߫ ߊ߬ߟߎ߬ ߕߍߣߍ߲߫ ߝߎ߬ߙߋ ߛߐ߫ ߦߌߟߊ ߕߐ߬ߙߐ߲߬ ߜߐ߯ߘߎ߯߸ ߊ߬ߟߎ߫ ߕߊ߬ߡߌ߲߬ ߘߊ߫ ߛߊ߬ߡߘߎ߬ߜߍ߫ ߟߊ߫ ߡߊ߲߬ߛߊ߬ߦߊ ߘߊߡߌߣߊ߫ ߛߊ߲߮ ߏ߬ ߟߊ߫ ߓߌ߬ߛߊ߲߬ߘߎ߯߸ ߊ߬ߟߎ߫ ߞߵߊ߬ߟߎ߫ ߢߊ ߡߊߖߌ߰ ߏ߬ ߟߋ ߝߍ߬ ߞߏߛߓߍ߫, ߊ߬ߟߎ߫ ߞߵߊ߬ ߦߋ߫ ߡߊ߲߬ߛߊ ߦߋ߫ ߝߏߣߌ߲ߞߋ ߟߋ߬ ߘߌ߫߸ ߏ߬ ߟߋ ߞߏ ߞߵߊ߬ߟߎ߫ ߞߣߐߜߊ߬ ߞߏߛߓߍ߫.
ߊ߬ߟߎ߬ ߞߐߛߊߦߌ߲ ߛߋ ߞߣߍߘߎ߰߸ ߊ߬ߟߎ߫ ߟߊ߫ ߡߊ߲߬ߛߊ ߞߊ߬ ߖߊ߬ߡߊߙߌ ߘߌ߫ ߞߏ߫ ߞߊ߬ ߞߎߓߋߘߊ ߟߊߦߌ߬ߙߌ߲߬ߘߌ߫ ߞߵߊ߬ ߟߥߊ߫ ߦߙߐ߫ ߘߐ߫߸ ߖߌ ߘߌ߫ ߛߋ߫ ߟߊߘߏ߲߬ ߠߊ߫ ߖߌ߲߭ ߞߣߐ߫ ߡߍ߲ ߘߐ߫. ߏ߬ ߟߋ ߞߍ߫ ߘߊ߫ ߞߎߓߋߘߊ ߟߊߦߌ߬ߙߌ߲߬ߘߌ ߘߌ߫ ߛߌߞߊߛߏ߬ ߛߌ߰ߦߌߟߊ ߣߌ߲߬ ߘߐ߫߸ ߊ߬ߟߎ߫ ߞߊ߬ ߖߌ߲߭ ߞߟߊ߬ߥߟߎ ߟߐ߬ ߦߋ߲߬߸ ߡߍ߲ ߢߐ߲߰ ߜߘߍ߫ ߕߎ߲߬ ߡߊ߫ ߟߐ߬ ߡߊ߲߬ߘߋ߲߫ ߘߐ߬ߝߐ ߘߐ߫ ߞߘߐ߬ߡߊ߲߫߸ ߞߊ߬ ߛߴߏ߬ ߕߐ߯ߟߊ߫ ߛߌߣߍ߲߬ ߞߏ߫: ߛߌߞߊ ߛߏ ߥߟߊ߫ ߛߌߞߊ߫ ߛߏ߸ ߡߍ߲ ߕߎ߲߰ߣߍ߲߬ߢߐ߲߰ߠߊ ߝߐߢߊ ߞߍ߫ ߘߊ߫ «ߛߌߞߊߛߏ߬» ߘߌ߫, ߡߍ߲ ߞߘߐ ߦߋ߫ ߞߏ߫ ߛߌߞߊ߫ ߞߍߣߍ߲߫ ߦߋ߫ ߛߊ߬ߡߘߎ߬ߜߍ߫ ߟߊ߫ ߞߍ߬ߟߍ ߥߊ߲߬ߥߊ߲ ߥߊ߬ߙߊ ߟߋ߬ ߡߊ߬߸ ߡߍ߲ ߕߍߣߊ߬ ߘߊ߲߬ ߠߊ߫ ߡߊ߲߬ߘߋ߲߫ ߝߊ߲߬ ߛߌ߫ ߟߊ߫.